Advocate A Jayasankar on binoy | മലയാള മനോരമയിലെ വാർത്ത കണ്ടാണ് സഖാവ് ബിഹാറിൽ തനിക്കൊരു പേരക്കുട്ടിയുള്ള കാര്യം അറിഞ്ഞത്; ബിനോയ് കോടിയേരിക്കു വേണ്ടി ബക്കറ്റ് പിരിവു നടത്താൻ പാർട്ടി ഉദ്ദേശിക്കുന്നില്ല; വേദനിക്കുന്ന ഏതെങ്കിലും കോടീശ്വരൻ ബിഹാറി യുവതി ചോദിക്കുന്ന പണം കൊടുത്തു പരാതി പിൻവലിപ്പിക്കും എന്നാണ് പ്രതീക്ഷ; ലിംഗനീതിയിലും നവോത്ഥാന മൂല്യങ്ങളിലും ഉറച്ചു വിശ്വസിക്കുന്ന പാർട്ടിയുടെ അനുഭാവം എല്ലായ്‌പ്പോഴും ഇരയോടൊപ്പവും; ബിനോയ് വിവാദത്തിൽ അഡ്വ ജയശങ്കർ പറയുന്നത് - MarunadanMalayali.com\nJune 23, 2019 | 11:10 AM IST | Permalink\nകൊച്ചി: മകൻ ചെയ്ത പ്രവൃത്തിയുടെ ഉത്തരവാദിത്വം ഏറ്റെടുക്കാൻ സാധ്യമല്ലെന്നും, എപ്പോഴും മകന് പിന്നാലെ നടക്കാനാവില്ലെന്നും, മകൻ തെറ്റ് ചെയ്തിട്ടുണ്ടെങ്കിൽ അതിന്റെ പരണിതഫലം അവൻ തന്നെ അനുഭവിക്കണമെന്നും പാർട്ടി സംരക്ഷിക്കില്ലെന്നും കോടിയേരി ബാലകൃഷ്ണൻ പറയുന്നു. എന്നാൽ ഇതിനെ പരിഹസിച്ച് രംഗത്തെത്തിയിരിക്കുകയാണ് രാഷ്ട്രീയ നിരീക്ഷകനും അഭിഭാഷകനുമായ അഡ്വ. ജയശങ്കർ.\nബിനോയെ മുൻനിർത്തി സ.കോടിയേരി ബാലകൃഷ്ണനെയും പാവങ്ങളുടെ ആശാകേന്ദ്രമായ പാർട്ടിയെയും അപകീർത്തിപ്പെടുത്താനുള്ള ശ്രമത്തിനെതിരെ നാം ജാഗ്രത പാലിക്കണം. അടിസ്ഥാന രഹിതമായ ആരോപണങ്ങളുന്നയിച്ച് കമ്യൂണിസ്റ്റ് നേതാക്കളെ തേജോവധം ചെയ്യുന്നത് അമേരിക്കൻ സാമ്രാജ്യത്വത്തിന്റെ സ്ഥിരം പരിപാടിയാണ്. ബിജെപി ഭരിക്കുന്ന മഹാരാഷ്ട്രയിലെ പൊലീസും ആ ഗൂഢാലോചനയിൽ പങ്കുചേർന്നത് തികച്ചും സ്വാഭാവികം.-ജയശങ്കർ ഫേസ്‌ബുക്കിൽ കുറിച്ചു.\nഅഡ്വ. ജയശങ്കറിന്റെ ഫേസ്‌ബുക്ക് പോസ്റ്റിന്റെ പൂർണരൂപം;\nബിനോയ് കോടിയേരി എന്ന തൂലികാ നാമത്തിൽ അറിയപ്പെടുന്ന ബിനോയ് വിനോദിനി ബാലകൃഷ്ണൻ എന്ന യുവാവുമായി കമ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്)ന് ഒരു ബന്ധവുമില്ല. അദ്ദേഹം പാർട്ടി അംഗമല്ല. അനുഭാവിയുമല്ല. ബിനോയ് എന്തെങ്കിലും തെറ്റോ കുറ്റമോ ചെയ്തിട്ടുണ്ടെങ്കിൽ അതിന്റെ പൂർണ ഉത്തരവാദിത്തം അദ്ദേഹത്തിനു മാത്രമാണ്.\nബിനോയുടെ പേരുമായി ബന്ധപ്പെടുത്തി സിപിഎം സംസ്ഥാന സെക്രട്ടറി സ.കോടിയേരി ബാലകൃഷ്ണനെ അപകീർത്തിപ്പെടുത്താൻ വർഗശത്രുക്കളും ഒരു വിഭാഗം മാധ്യമങ്ങളും നടത്തുന്ന ശ്രമം അപലപനീയമാണ്. ബിനോയ് ഒരു സ്വതന്ത്ര പൗരനാണ്. അദ്ദേഹത്തിന് പീഡനമോ വഞ്ചനയോ നടത്താൻ ആരുടെയും അനുവാദം ആവശ്യമില്ല. ബിനോയ് നിയമവിരുദ്ധമായി എന്തെങ്കിലും ചെയ്തതായി സ.കോടിയേരി ഇതുവരെ മനസിലാക്കിയിരുന്നില്ല. മലയാള മനോരമയിലെ വാർത്ത കണ്ടാണ് സഖാവ് ബിഹാറിൽ തനിക്കൊരു പേരക്കുട്ടിയുള്ള കാര്യം അറിഞ്ഞത്.\nബിനോയ് എന്തെങ്കിലും കുറ്റകൃത്യം ചെയ്തിട്ടുണ്ടെങ്കിൽ പാർട്ടി അതിനെ അംഗീകരിക്കുകയോ ന്യായീകരിക്കുകയോ ഇല്ല. അദ്ദേഹത്തിന് രാഷ്ട്രീയമായോ നിയമപരമായോ പിന്തുണ നൽകില്ല. ലിംഗനീതിയിലും നവോത്ഥാന മൂല്യങ്ങളിലും ഉറച്ചു വിശ്വസിക്കുന്ന സിപിഎംപാർട്ടിയുടെ അനുഭാവം എല്ലായ്‌പ്പോഴും ഇരയോടൊപ്പമാണ്.\nഅതേസമയം, ബിനോയെ മുൻനിർത്തി സ.കോടിയേരി ബാലകൃഷ്ണനെയും പാവങ്ങളുടെ ആശാകേന്ദ്രമായ പാർട്ടിയെയും അപകീർത്തിപ്പെടുത്താനുള്ള ശ്രമത്തിനെതിരെ നാം ജാഗ്രത പാലിക്കണം. അടിസ്ഥാന രഹിതമായ ആരോപണങ്ങളുന്നയിച്ച് കമ്യൂണിസ്റ്റ് നേതാക്കളെ തേജോവധം ചെയ്യുന്നത് അമേരിക്കൻ സാമ്രാജ്യത്വത്തിന്റെ സ്ഥിരം പരിപാടിയാണ്. ബിജെപി ഭരിക്കുന്ന മഹാരാഷ്ട്രയിലെ പൊലീസും ആ ഗൂഢാലോചനയിൽ പങ്കുചേർന്നത് തികച്ചും സ്വാഭാവികം.\nബിനോയ് കോടിയേരിക്കു വേണ്ടി ബക്കറ്റ് പിരിവു നടത്താൻ പാർട്ടി ഉദ്ദേശിക്കുന്നില്ല. വേദനിക്കുന്ന ഏതെങ്കിലും കോടീശ്വരൻ ബിഹാറി യുവതി ചോദിക്കുന്ന പണം കൊടുത്തു പരാതി പിൻവലിപ്പിക്കും എന്നാണ് പ്രതീക്ഷ.


ഡെല് പുതിയ ലാപ്‌ടോപ്പുകളും ഡെസ്‌ക്‌ടോപ്പുകളും അവതരിപ്പിച്ചു | Future Kerala\nഡെല് പുതിയ ലാപ്‌ടോപ്പുകളും ഡെസ്‌ക്‌ടോപ്പുകളും അവതരിപ്പിച്ചു\nലാറ്റിറ്റിയൂഡ്, പ്രിസിഷന്, ഓപ്റ്റിപ്ലെക്‌സ് ശ്രേണികളിലായി പത്ത് ഡിവൈസുകളാണ് വിപണിയിലെത്തിച്ചത്\nലാറ്റിറ്റിയൂഡ്, പ്രിസിഷന്, ഓപ്റ്റിപ്ലെക്‌സ് എന്നീ ശ്രേണികളിലായി ഇന്ത്യയില് ഡെല് പുതിയ ലാപ്‌ടോപ്പുകളും ഡെസ്‌ക്‌ടോപ്പുകളും അവതരിപ്പിച്ചു. ലാറ്റിറ്റിയൂഡ് 7320, ലാറ്റിറ്റിയൂഡ് 7410, ലാറ്റിറ്റിയൂഡ് 7420, ലാറ്റിറ്റിയൂഡ് 9420, ലാറ്റിറ്റിയൂഡ് 9520, ലാറ്റിറ്റിയൂഡ് 5320, പ്രിസിഷന് 3560, ഓപ്റ്റിപ്ലെക്‌സ് 7090 അള്‍ട്രാ, ഓപ്റ്റിപ്ലെക്‌സ് 3090 അള്‍ട്രാ, ഓപ്റ്റിപ്ലെക്‌സ് 5090 എന്നീ പത്ത് ഡിവൈസുകളാണ് അവതരിപ്പിച്ചത്. ഔദ്യോഗിക ഡെല് വെബ്‌സൈറ്റില്‍നിന്ന് ഈ ഉല്‍പ്പന്നങ്ങള് വാങ്ങാം.\nഡെല് ലാറ്റിറ്റിയൂഡ് 7320 ഡിറ്റാച്ചബിള് ലാപ്‌ടോപ്പിന് 85,000 രൂപ മുതലാണ് വില. ലാറ്റിറ്റിയൂഡ് 7410 ക്രോംബുക്കിന് 94,500 രൂപയില് വില ആരംഭിക്കുന്നു. 90,000 രൂപ നല്‍കി ഡെല് ലാറ്റിറ്റിയൂഡ് 7420 വാങ്ങാം. ലാറ്റിറ്റിയൂഡ് 9420, ലാറ്റിറ്റിയൂഡ് 9520, ലാറ്റിറ്റിയൂഡ് 5320 ലാപ്‌ടോപ്പുകള്‍ക്ക് യഥാക്രമം 1,36,000 രൂപ, 1,45,000 രൂപ, 77,500 രൂപയാണ് വില. പ്രിസിഷന് 3560 ലാപ്‌ടോപ്പിന് 74,500 രൂപ മുതലാണ് വില. ഓപ്റ്റിപ്ലെക്‌സ് 7090 അള്‍ട്രാ, ഓപ്റ്റിപ്ലെക്‌സ് 3090 അള്‍ട്രാ മോഡലുകള്‍ക്ക് യഥാക്രമം 47,500 രൂപയും 43,000 രൂപയുമാണ് വില. ഓപ്റ്റിപ്ലെക്‌സ് 5090 ലാപ്‌ടോപ്പിന്റെ വില 46,500 രൂപയില് ആരംഭിക്കുന്നു.\nപതിനൊന്നാം തലമുറ ഇന്റല് കോര് വി പ്രോ പ്രൊസസറുകളാണ് ഡെല് ലാറ്റിറ്റിയൂഡ് 9420 ലാപ്‌ടോപ്പിന് കരുത്തേകുന്നത്. ബില്‍റ്റ് ഇന് സ്പീക്കര്‍ഫോണ് നല്‍കി. ഓട്ടോമാറ്റിക്കായി ലൈറ്റ് കറക്ഷന്, ബ്ലാക്ക്ഗ്രൗണ്ട് ബ്ലര് എന്നിവ നല്‍കുന്നതിന് കാമറ മെച്ചപ്പെടുത്തി. വേഗത്തിലും കൂടുതല് വിശ്വസനീയവുമായ ഓട്ടോ വേക്ക്, ലോക്ക് നടത്തുന്ന എക്‌സ്പ്രസ് സൈന് ഇന് 2.0 സവിശേഷതയാണ്. ഇന്റല് വിഷ്വല് സെന്‍സിംഗ് ടെക്‌നോളജിയാണ് ഇതിന് പിന്‍ബലമേകുന്നത്.\nഡിറ്റാച്ചബിള്2ഇന് 1 ഡിവൈസുകളാണ് ഡെല് ലാറ്റിറ്റിയൂഡ് 7320, ലാറ്റിറ്റിയൂഡ് 7420 എന്നിവ. ‘കംഫര്‍ട്ട്‌വ്യൂ പ്ലസ്’ ലോ ബ്ലൂ ലൈറ്റ് സൊലൂഷന് സവിശേഷതയാണ്. ഓട്ടോമാറ്റിക് വെബ്കാം ഷട്ടറായ ‘സേഫ്ഷട്ടര്’ ലഭിച്ചതാണ് ഡെല് ലാറ്റിറ്റിയൂഡ് 9420, ലാറ്റിറ്റിയൂഡ് 9520 ലാപ്‌ടോപ്പുകള്. 15 ഇഞ്ച് ‘ഇന്‍ഫിനിറ്റി എഡ്ജ്’ സ്‌ക്രീന് സഹിതം സ്ലീക്ക് ഡിസൈന് ലഭിച്ചതാണ് ഡെല് ലാറ്റിറ്റിയൂഡ് 9520. ഇന്റല് കോണ്ടക്‌സ്റ്റ് സെന്‍സിംഗ് ടെക്‌നോളജി കരുത്തേകുന്ന പിസി പ്രോക്‌സിമിറ്റി സെന്‍സര് ലാപ്‌ടോപ്പിന്റെ സവിശേഷതയാണ്. യൂസറുടെ സാന്നിധ്യം തിരിച്ചറിയുകയും ഉടനടി ഉണരുകയും ചെയ്യുന്ന ലാപ്‌ടോപ്പില് വേഗത്തില് ലോഗ് ഇന് ചെയ്യാന് കഴിയും.\nസ്ലീക്ക്, ഡിറ്റാച്ചബിള് ഡിസൈന് ലഭിച്ചതാണ് ഡെല് ലാറ്റിറ്റിയൂഡ് 7320. ബ്ലൂ ലൈറ്റ് ഫില്‍റ്റര് ചെയ്യുകയും കണ്ണിന്റെ ആയാസം കുറയ്ക്കുകയും ചെയ്യുന്ന ‘കംഫര്‍ട്ട് വ്യൂ പ്ലസ്’ ലോ ബ്ലൂ ലൈറ്റ് സൊലൂഷന് സവിശേഷതയാണ്. 13 ഇഞ്ച് 4കെ ഡിസ്‌പ്ലേ ലഭിച്ചു. ടെംപൊറല് നോയ്‌സ് റിഡക്ഷന് (ടിഎന്‍ആര്) സഹിതം5എംപി കാമറ മുന്നില് നല്‍കി.\nസ്ലീക്ക്, കോംപാക്റ്റ് ഡിസൈന് ലഭിച്ചതാണ് ഡെല് ലാറ്റിറ്റിയൂഡ് 7410 ക്രോംബുക്ക്. ലോ ബ്ലൂ ലൈറ്റ് സാങ്കേതികവിദ്യ സഹിതം 4കെ ഡിസ്‌പ്ലേ നല്‍കി. ദീര്‍ഘനേരം ബാറ്ററി ബാക്ക്അപ്പ് ലഭിക്കുമെന്ന് പറയപ്പെടുന്നു. പത്താം തലമുറ ഇന്റല് കോര് ഐ7 ക്വാഡ് കോര് പ്രൊസസറാണ് കരുത്തേകുന്നത്. 16 ജിബി വരെ റാം, ഇന്റല് യുഎച്ച്ഡി ഗ്രാഫിക്‌സ്, 512 ജിബി വരെ എസ്എസ്ഡി എന്നിവ ലഭിച്ചു.\nഡെല്ലിന്റെ ഏറ്റവും പുതിയ ഡെസ്‌ക്‌ടോപ്പുകളാണ് ഓപ്റ്റിപ്ലെക്‌സ് 7090 അള്‍ട്രാ, ഓപ്റ്റിപ്ലെക്‌സ് 3090 അള്‍ട്രാ എന്നിവ. ഈ ഡെസ്‌ക്‌ടോപ്പുകള് ഒരേസമയം നാല് 4കെ മോണിറ്ററുകള് വരെ സപ്പോര്‍ട്ട് ചെയ്യുമെന്ന് പറയപ്പെടുന്നു. ടവര്, സ്മാള് ഫോം ഫാക്റ്റര്, മൈക്രോ എന്നീ മൂന്ന് ഫോം ഫാക്റ്ററുകളില് ഡെല് ഓപ്റ്റിപ്ലെക്‌സ് 5090 ലഭിക്കും.\nPrevious സൗദി അറേബ്യയിലെ ഐടി ചിലവിടല് 27.7 ബില്യണ് ഡോളറിലെത്തും\nNext ആമസോണ് ‘ഫീച്ചേര്‍ഡ് ആര്‍ട്ടിക്കിള്‍സ്’ ആരംഭിച്ചു


കാശ്മീര്: 40 ബാങ്കുകള് നേരിട്ടുള്ള പണമിടപാടുകൾ നിര്‍ത്തി\nതീവ്രവാദി ആക്രമണം; കാശ്മീർ ബാങ്കുകളിൽ നേരിട്ടുള്ള പണമിടപാടില്ല\nശ്രീനഗര്: തീവ്രവാദ ഭീഷണിയെ തുടർന്ന് ദക്ഷിണ കാശ്മീരിലെ 40 ബാങ്കുകള് നേരിട്ടുള്ള പണമിടപാടുകൾ താത്ക്കാലികമായി നിര്‍ത്തിവച്ചു. ദക്ഷിണ കാശ്മീരിലെ പുല്‍വാമ, ഷോപിയാന് ജില്ലകളിലെ ബാങ്കുകളാണ് നേരിട്ടുള്ള പണമിടപാടുകൾ നിർത്തിവച്ചത്.\nപണം നേരിട്ട് കൈമാറുന്നതിന് മാത്രമേ തടസ്സമുള്ളൂ എന്നും, മറ്റെല്ലാ ബാങ്ക് ഇടപാടുകളും തുടരുമെന്നും ജമ്മു ആന്‍ഡ് കശ്മീര് ബാങ്ക് അധികൃതര് അറിയിച്ചു. എടിഎം സേവനവും തടസ്സപ്പെടില്ലെന്ന് അധികൃതർ വ്യക്തമാക്കി.\nതീവ്രവാദികള് ബാങ്കുകൾ കൊള്ളയടിക്കുന്ന സംഭവങ്ങൾ വർദ്ധിച്ചതിനെ തുടർന്നാണ് ബാങ്കുകൾ ഈ നടപടി സ്വീകരിച്ചത്. തുടർന്നും ബാങ്കുകൾക്ക് നേരെ ഭീകരാക്രമണം ഉണ്ടാകുമെന്ന രഹസ്യാന്വേഷണ ഏജന്‍സികൾ ബാങ്കുകൾക്ക് മുന്നറിയിപ്പ് നൽകിയിരുന്നു.\nകുൽഗാം ജില്ലയിൽ വച്ച് ഭീകരന്മാർ ജമ്മു കാശ്മീർ ബാങ്കിന്റെ ക്യാഷ് വാൻ ആക്രമിച്ച് അഞ്ച് പോലീസുകാരെയും, രണ്ട് ബാങ്ക് ജീവനക്കാരെയും കൊലപ്പെടുത്തിയിരുന്നു. ഈ ആഴ്ച്ച ദക്ഷിണ കാശ്മീരിലെ നാല് ബാങ്കുകളാണ് ഭീകരന്മാർ കൊള്ളയടിച്ചത്.\nTags: 40 bank branchesATM servicesattacksbanking operationsbankscash transactionsJammu and Kashmir BankKashmir banksmilitantsPulwamasecurity agenciessenior officialsensitive areasShopian districtssouth Kashmirsrinagarstop cash deliveriesstoppedtargeting


Home » Features, Tech Tips, Tech Talks » എയര് ബാഗ്\nSaturday, February 12, 2011, 9:03\nവാഹനയാത്രക്കാരുടെ സുരക്ഷയ്ക്കായി നിരവധി സംവിധാനങ്ങള് ഇന്നുണ്ട്. എല്ലാ കാറുകളിലും കണ്ടുവരുന്ന ഏറ്റവും സാധാരണമായ വളരെ ഫലപ്രദമായ സുരക്ഷാ സംവിധാനമാണ് സീറ്റ് ബെല്‍റ്റുകള്. 1950 കളില് വോള്‍വോയാണ് ഇന്നു കാണുന്ന രീതിയിലുള്ള സീറ്റ് ബെല്‍റ്റുകള് ആദ്യമായി ഉപയോഗിച്ചത്. ലോകത്താകമാനമുണ്ടാകുന്ന അപകടമരണങ്ങളുടെ നിരക്ക് അന്‍പത് ശതമാനത്തോളം കുറയ്ക്കാന് ഈ സംവിധാനം ഉപകരിച്ചു.\nസീറ്റ് ബെല്‍റ്റുകളോടൊപ്പം അല്‍പ്പം കൂടുതല് സുരക്ഷ യാത്രക്കാരന് ഉറപ്പുവരുത്തുന്ന സംവിധാനമാണ് എയര് ബാഗ്. പേര് സൂചിപ്പിക്കുന്നതുപോലെ വായു നിറയുന്ന ഒരു സഞ്ചിയാണിത്. സ്റിയറിങ് വീലിനുള്ളിലും ഡാഷ് ബോര്‍ഡില് ഗ്ളൌ ബോക്സില് ,മുകളിലുമായി ഇവ ഘടിപ്പിച്ചിരിക്കുന്നു. സുരക്ഷാ സംവിധാനങ്ങളിലെ ആഡംബരം എന്ന് ഈ സംവിധാനത്തെ വിളിക്കാം.\nഇന്ത്യയില് എല്ലാ കാറുകളിലും എയര് ബാഗ് വേണം എന്ന് നിയമം അനുശാസിക്കുന്നില്ല. എന്നാല് അതിവേഗ പാതകളുള്ള യുഎസ് പോലുള്ള രാജ്യങ്ങള് 1998 മുതല് ഡ്രൈവര്‍ക്കും പാസഞ്ചര്‍ക്കമുള്ള എയര് ബാഗുകള് നിര്‍ബന്ധമാക്കിയിരുന്നു. ഇന്ത്യയില് നാലരലക്ഷം രൂപയ്ക്ക് മുകളിലുള്ള ചില കാറുകളുടെ കൂടിയ വേരിയന്റുകളില് ഓപ്ഷണല് ആയി ഈ സംവിധാനം ലഭ്യമാണ്.\nആഡംബര കാറുകളുടെ ശ്രേണിയില് എല്ലാ കാറുകളിലും മുന്‍പിലെ രണ്ട് എയര്‍ബാഗുകള് ഉണ്ടാകും. ഇപ്പോള് വരുന്ന ആഡംബര കാറുകളില് പിന്‍സീറ്റ് യാത്രക്കാരുടെ സുരക്ഷയ്ക്കും എയര് ബാഗുകള് ഉണ്ട്. വശങ്ങളില് നിന്നുമുള്ള ആഘാതങ്ങളില് നിന്ന് സംരക്ഷണം തരുന്ന ഇവയെ സൈഡ് എയര് ബാഗ്, കര്‍ട്ടന് എയര് ബാഗ് എന്നൊക്കെ വിളിക്കുന്നു. ഡോറുകളിലും റൂഫ് മോള്‍ഡിങ്ങിന്റെ ഉള്ളിലുമായാണ് ഇവ ഘടിപ്പിക്കുക.\nഒരു അപകടം ഉണ്ടാകുമ്പോള് എയര് ബാഗ് പ്രവര്‍ത്തിക്കണോ വേണ്ടയോ എന്നും ഏത് എയര് ബാഗാണ് പ്രവര്‍ത്തിക്കേണ്ടതെന്നും തീരുമാനിക്കുന്നത് വാഹനത്തിലെ എയര് ബാഗ് കണ്‍ട്രോള് യൂണിറ്റാണ്. നിരവധി സെന്‍സറുകളില് നിന്നുള്ള വിവരങ്ങള് ശേഖരിച്ച് യാത്രികര്‍ക്ക് സാരമായ പരുക്കുകള് ഉണ്ടാക്കാന് മാത്രമുള്ള ആഘാതമുണ്ടോയെന്ന് മനസിലാക്കി എയര് ബാഗുകളെ പ്രവര്‍ത്തിപ്പിക്കുന്ന ഒരു കംപ്യൂട്ടറാണ് ഇത്. ഈ പറഞ്ഞകാര്യങ്ങളെല്ലാം ഒരു സെക്കന്റിന്റെ മൂന്നിലൊന്ന് സമയം കൊണ്ട് നടന്നിരിക്കും. ജീവനും മരണവും തമ്മിലുള്ള അകലം നിശ്ചയിക്കപ്പെടുന്ന സമയമാണിതെന്ന് പറയാം.\nഅപകടത്തിന്റെ ആഘാതമളക്കാനും വാഹനത്തിന്റെ വേഗതയളക്കാനും അപകടം ഏതു വശത്തുനിന്നാണെന്നു മനസിലാക്കാനും ഡ്രൈവര് ബ്രേക്ക് ചെയ്തതിന്റെ മര്‍ദം അളക്കാനും ഏതൊക്കെ സീറ്റിലാണ് യാത്രക്കാരുള്ളതെന്നുമൊക്കെയുള്ള വിവരങ്ങള് കണ്‍ട്രോള് യൂണിറ്റില് എത്തിക്കാനുള്ള സെന്‍സറുകള് വാഹനത്തില് ഉണ്ടാകും. ഓരോ എയര്‍ബാഗിലും ഒരു ചെറിയ ഗ്യാസ് ജനറേറ്റര് ഉണ്ടാകും.\nകണ്‍ട്രോള് യൂണിറ്റ് കൊടുക്കുന്ന നിര്‍ദേശമനുസരിച്ച് ഈ ഗ്യാസ് ജനറേറ്റര് പ്രവര്‍ത്തിച്ചാണ് എയര്‍ബാഗ് വീര്‍ക്കുന്നത്. വീര്‍ത്ത ഉടനെ തന്നെ ഇവ ചുരുങ്ങിപോവുകയും ചെയ്യും. യാത്രക്കാരന് ബോധരഹിതനായാല് വീര്‍ത്ത് നില്‍ക്കുന്ന എയര്‍ബാഗില് മുഖമമര്‍ന്ന് ശ്വാസതടസം നേരിടാതിരിക്കാന് വേണ്ടിയാണ് ഇവ ഉടന് തന്നെ ചുരുങ്ങി പോകുന്നത്.\nഇന്ത്യന് സാഹചര്യങ്ങളില് എയര് ബാഗുകളുടെ ആവശ്യമുണ്ടോ എന്ന് സംശയിക്കുന്നവര് പലരുണ്ട്. സ്വന്തം ജീവന്റെ സുരക്ഷ ഉറപ്പാക്കാന് അല്‍പം കാശ് കൂടുതല് മുടക്കാന് ആവുമെങ്കില് എയര് ബാഗോടുകൂടിയ വാഹനം വാങ്ങുന്നതാവും ഉത്തമം. എപ്പോള്, എവിടെ വച്ച്, എന്താണ് സംഭവിക്കുക എന്ന് നമുക്ക് പറയാനാവില്ലല്ലോ, വാഹനാപകടങ്ങളില് ജീവന് നഷ്ടപ്പെടാനുള്ള സാധ്യത 80 ശതമാനം വരെ കുറയ്ക്കാന് എയര് ബാഗ് സംവിധാനത്തിന് കഴിയും. സീറ്റ് ബെല്‍റ്റ് ധരിച്ചിരിക്കണമെന്നു മാത്രം.\nഅപകടത്തില്‍പ്പെട്ട് എയര് ബാഗ് പുറത്ത് വന്നാല് അതു വീണ്ടും ഉപയോഗിക്കാന് പറ്റില്ല എന്നൊരു പോരായ്മ ഈ സംവിധാനത്തിനുണ്ട്. ഇതിന്റെ ഘടകങ്ങള് മാറ്റി പുതിയതു വയ്ക്കുന്നത് അല്‍പം ചിലവേറിയ കാര്യവുമാണ്. എന്നാല് ഒരു ജീവന്റെ വിലയ്ക്ക് തുല്യമാവ\nഎയര് ബാഗ്വാഹനയാത്രക്കാരുടെ സുരക്ഷയ്ക്കായി നിരവധി സംവിധാനങ്ങള് ഇന്നുണ്ട്. എല്ലാ കാറുകളിലും കണ്ടുവരുന്ന ഏറ്റവും സാധാരണമായ വളരെ ഫലപ്രദമായ സുരക്ഷാ സംവിധാനമാണ് സീറ്റ് ബെല്‍റ്റുകള്. 1950 കളില് വോള്‍വോയാണ് ഇന്നു കാണുന്ന രീതിയിലുള്ള സീറ്റ് ബെല്‍റ്റുകള് ആദ്യമായി ഉപയോഗിച്ചത്. ലോകത്താകമാനമുണ്ടാകുന്ന അപകടമരണങ്ങളുടെ നിരക്ക് അന്‍പത് ശതമാനത്തോളം കുറയ്ക്കാന് ഈ സംവിധാനം ഉപകരിച്ചു.സീറ്റ് ബെല്‍റ്റുകളോടൊപ്പം അല്‍പ്പം കൂടുതല് സുരക്ഷ യാത്രക്കാരന് ഉറപ്പുവരുത്തുന്ന സംവിധാനമാണ് എയര് ബാഗ്. പേര് സൂചിപ്പിക്കുന്നതുപോലെ വായു നിറയുന്ന ഒരു സഞ്ചിയാണിത്. സ്റിയറിങ് വീലിനുള്ളിലും ഡാഷ് ബോര്‍ഡില് ഗ്ളൌ ബോക്സില് ,മുകളിലുമായി ഇവ ഘടിപ്പിച്ചിരിക്കുന്നു. സുരക്ഷാ സംവിധാനങ്ങളിലെ ആഡംബരം എന്ന് ഈ സംവിധാനത്തെ വിളിക്കാം.ഇന്ത്യയില് എല്ലാ കാറുകളിലും എയര് ബാഗ് വേണം എന്ന് നിയമം അനുശാസിക്കുന്നില്ല. എന്നാല് അതിവേഗ പാതകളുള്ള യുഎസ് പോലുള്ള രാജ്യങ്ങള് 1998 മുതല് ഡ്രൈവര്‍ക്കും പാസഞ്ചര്‍ക്കമുള്ള എയര് ബാഗുകള് നിര്‍ബന്ധമാക്കിയിരുന്നു. ഇന്ത്യയില് നാലരലക്ഷം രൂപയ്ക്ക് മുകളിലുള്ള ചില കാറുകളുടെ കൂടിയ വേരിയന്റുകളില് ഓപ്ഷണല് ആയി ഈ സംവിധാനം ലഭ്യമാണ്.ആഡംബര കാറുകളുടെ ശ്രേണിയില് എല്ലാ കാറുകളിലും മുന്‍പിലെ രണ്ട് എയര്‍ബാഗുകള് ഉണ്ടാകും. ഇപ്പോള് വരുന്ന ആഡംബര കാറുകളില് പിന്‍സീറ്റ് യാത്രക്കാരുടെ സുരക്ഷയ്ക്കും എയര് ബാഗുകള് ഉണ്ട്. വശങ്ങളില് നിന്നുമുള്ള ആഘാതങ്ങളില് നിന്ന് സംരക്ഷണം തരുന്ന ഇവയെ സൈഡ് എയര് ബാഗ്, കര്‍ട്ടന് എയര് ബാഗ് എന്നൊക്കെ വിളിക്കുന്നു. ഡോറുകളിലും റൂഫ് മോള്‍ഡിങ്ങിന്റെഉള്ളിലുമായാണ് ഇവ ഘടിപ്പിക്കുക.\nപ്രവര്‍ത്തനംഒരു അപകടം ഉണ്ടാകുമ്പോള് എയര് ബാഗ് പ്രവര്‍ത്തിക്കണോ വേണ്ടയോ എന്നും ഏത് എയര് ബാഗാണ് പ്രവര്‍ത്തിക്കേണ്ടതെന്നും തീരുമാനിക്കുന്നത് വാഹനത്തിലെ എയര് ബാഗ് കണ്‍ട്രോള് യൂണിറ്റാണ്. നിരവധി സെന്‍സറുകളില് നിന്നുള്ള വിവരങ്ങള് ശേഖരിച്ച് യാത്രികര്‍ക്ക് സാരമായ പരുക്കുകള് ഉണ്ടാക്കാന് മാത്രമുള്ള ആഘാതമുണ്ടോയെന്ന് മനസിലാക്കി എയര് ബാഗുകളെ പ്രവര്‍ത്തിപ്പിക്കുന്ന ഒരു കംപ്യൂട്ടറാണ് ഇത്. ഈ പറഞ്ഞകാര്യങ്ങളെല്ലാം ഒരു സെക്കന്റിന്റെ മൂന്നിലൊന്ന് സമയം കൊണ്ട് നടന്നിരിക്കും. ജീവനും മരണവും തമ്മിലുള്ള അകലം നിശ്ചയിക്കപ്പെടുന്ന സമയമാണിതെന്ന് പറയാം.അപകടത്തിന്റെ ആഘാതമളക്കാനും വാഹനത്തിന്റെ വേഗതയളക്കാനും അപകടം ഏതു വശത്തുനിന്നാണെന്നു മനസിലാക്കാനും ഡ്രൈവര് ബ്രേക്ക് ചെയ്തതിന്റെ മര്‍ദം അളക്കാനും ഏതൊക്കെ സീറ്റിലാണ് യാത്രക്കാരുള്ളതെന്നുമൊക്കെയുള്ള വിവരങ്ങള് കണ്‍ട്രോള് യൂണിറ്റില് എത്തിക്കാനുള്ള സെന്‍സറുകള് വാഹനത്തില് ഉണ്ടാകും. ഓരോ എയര്‍ബാഗിലും ഒരു ചെറിയ ഗ്യാസ് ജനറേറ്റര് ഉണ്ടാകും. കണ്‍ട്രോള് യൂണിറ്റ് കൊടുക്കുന്ന നിര്‍ദേശമനുസരിച്ച് ഈ ഗ്യാസ് ജനറേറ്റര് പ്രവര്‍ത്തിച്ചാണ് എയര്‍ബാഗ് വീര്‍ക്കുന്നത്. വീര്‍ത്ത ഉടനെ തന്നെ ഇവ ചുരുങ്ങിപോവുകയും ചെയ്യും. യാത്രക്കാരന് ബോധരഹിതനായാല് വീര്‍ത്ത് നില്‍ക്കുന്ന എയര്‍ബാഗില് മുഖമമര്‍ന്ന് ശ്വാസതടസം നേരിടാതിരിക്കാന് വേണ്ടിയാണ് ഇവ ഉടന് തന്നെ ചുരുങ്ങി പോകുന്നത്.ഇന്ത്യന് സാഹചര്യങ്ങളില് എയര് ബാഗുകളുടെ ആവശ്യമുണ്ടോ എന്ന് സംശയിക്കുന്നവര് പലരുണ്ട്. സ്വന്തം ജീവന്റെ സുരക്ഷ ഉറപ്പാക്കാന് അല്‍പം കാശ് കൂടുതല് മുടക്കാന് ആവുമെങ്കില് എയര് ബാഗോടുകൂടിയ വാഹനം വാങ്ങുന്നതാവും ഉത്തമം. എപ്പോള്, എവിടെ വച്ച്, എന്താണ് സംഭവിക്കുക എന്ന് നമുക്ക് പറയാനാവില്ലല്ലോ, വാഹനാപകടങ്ങളില് ജീവന് നഷ്ടപ്പെടാനുള്ള സാധ്യത 80 ശതമാനം വരെ കുറയ്ക്കാന് എയര് ബാഗ് സംവിധാനത്തിന് കഴിയും. സീറ്റ് ബെല്‍റ്റ് ധരിച്ചിരിക്കണമെന്നു മാത്രം.അപകടത്തില്‍പ്പെട്ട് എയര് ബാഗ് പുറത്ത് വന്നാല് അതു വീണ്ടും ഉപയോഗിക്കാന് പറ്റില്ല എന്നൊരു പോരായ്മ ഈ സംവിധാനത്തിനുണ്ട്. ഇതിന്റെ ഘടകങ്ങള് മാറ്റി പുതിയതു വയ്ക്കുന്നത് അല്‍പം ചിലവേറിയ കാര്യവുമാണ്.\nപുതിയ ഡ്യുക്കാട്ടി എത്തുന്നു\n« ഫോക്സ് വാഗണ് : Brand Story\nകോണ്‍ക്വസ്റ് നൈറ്റ് »


actress rani mukerji says iam enjoying being married and doing nothing - Malayalam Filmibeat\nഎനിക്ക് അഭിനയിക്കാന് താത്പര്യമില്ല, വെറുതേയിരിക്കാനാണ് ഇഷ്ടമെന്ന് റാണി മുഖര്‍ജി\n| Published: Saturday, August 1, 2015, 18:10 [IST]\nവിവാഹശേഷം സിനിമയില് അഭിനയിക്കാനൊന്നും ഈ താരസുന്ദരിക്ക് ഇഷ്ടമില്ല. വെറുതേയിരിക്കാനാണ് ഇഷ്ടം. ബോളിവുഡ് താരറാണി റാണി മുഖര്‍ജിയാണ് ഇത് പറഞ്ഞിരിക്കുന്നത്. സംവിധായകന് ആദിത്യ ചോപ്രയുമായുള്ള വിവാഹശേഷം അഭിനയിക്കണമെന്നുള്ള ചിന്തയൊന്നു തനിക്ക് വന്നിട്ടില്ലെന്ന് റാണി പറയുന്നു.\nകുടുംബത്തോടൊപ്പം സമയം ചെലവിടാനാണ് ഈ താരത്തിന് ഇപ്പോള് ഇഷ്ടം. ഒരു മാസികയ്ക്ക് നല്‍കിയ അഭിമുഖത്തിലാണ് റാണി ഇക്കാര്യം പറഞ്ഞത്. ഒരിക്കലും തന്റെ ഭര്‍ത്താവ് ആദിത്യ എന്നോട് അഭിനയിക്കണ്ട എന്നു പറഞ്ഞിട്ടില്ല.\nസിനിമാ ജീവിതത്തിന്റെ തുടക്കത്തില് തന്റെ കഴിവ് കൂടുതല് കണ്ടെത്തിയതും പ്രോത്സാഹിപ്പിച്ചതും ഭര്‍ത്താവ് ആദിത്യ ആയിരുന്നു. അതുപോലെ, ഷാരൂഖ് ഖാന്, അമീര് ഖാന് എന്നിവരും എനിക്ക് നല്ല പ്രോത്സാഹനം തന്നിരുന്നുവെന്നും റാണി പറഞ്ഞു.\nഎന്റെ ഭര്‍ത്താവിന്റെ ജോലികള് ഞാന് കാണുന്നതാണ്. രാത്രി ഏറെ വൈകിയാണ് ജോലികള് കഴിഞ്ഞ് എത്താറുള്ളത്. അദ്ദേഹത്തിനെ പരിചരിച്ച് ഇരിക്കാനാണ് ഞാനിപ്പോള് ആഗ്രഹിക്കുന്നതെന്നും റാണി മുഖര്‍ജി പറഞ്ഞു.\nസ്വത്തെല്ലാം ഭര്‍ത്താവിന്റെ അമ്മയും സഹോദരിയും കൈക്കലാക്കി; സന്തോഷം അറിഞ്ഞിട്ടില്ലെന്ന് സീനത്ത് അമന്\nസീരിയല് നടി ആലീസ് ഗോമസ് ക്രിസ്റ്റി വിവാഹിതയായി; പള്ളിയില് നിന്നുമുള്ള വിവാഹത്തിന്റെ ചിത്രങ്ങള് കാണാം\nനടി തന്‍വി വിവാഹിതയായി; മുംബൈ സ്വദേശി ഗണേഷ് ആണ് വരന്, കന്യാദാനം നടത്തുന്ന വീഡിയോ പങ്കുവെച്ച് നടി\nഅമ്മച്ചി ലുക്കാണല്ലോ എന്ന് കളിയാക്കല്; മൂന്ന് മാസം കൊണ്ട് 22 കിലോ കുറച്ച് പാര്‍വതി കൃഷ്ണ\nRead more about: actress rani mukerji aditya chopra marriage life family bollywood director നടി റാണി മുഖര്‍ജി ആദിത്യ ചോപ്ര വിവാഹം കുടുംബം ബോളിവുഡ് സംവിധായകന്\nThe super actress who married the head of Yash Raj Films Aditya Chopra has confessed toaleading magazine that she is happy doing nothing currently.\nStory first published: Saturday, August 1, 2015, 18:10 [IST]


ലാവലിൻ കേസ് വീണ്ടും മാറ്റിവെച്ചു; ഇക്കാര്യം ഇനി ആവശ്യപ്പെടരുതെന്ന് സുപ്രീം കോടതി | Kerala Speaks\nലാവലിൻ കേസ് വീണ്ടും മാറ്റിവെച്ചു; ഇക്കാര്യം ഇനി ആവശ്യപ്പെടരുതെന്ന് സുപ്രീം കോടതി\nന്യൂഡൽഹി: ലാവലിൻ കേസ് പരിഗണിക്കുന്നത് രണ്ടാഴ്ച്ചത്തേക്ക് മാറ്റിവെച്ച് സുപ്രീം കോടതി. ഊർജ വകുപ്പ് മുൻ ജോയിന്റ് സെക്രട്ടറി എ ഫ്രാൻസിസ് നൽകിയ അപേക്ഷ പരിഗണിച്ചാണ് തീരുമാനം. ഇനി ലാവലിൻ കേസ് മാറ്റിവെക്കാൻ അഭിഭാഷകർ ആവശ്യപ്പെടരുതെന്ന് കോടതി നിർദ്ദേശം നൽകി.\nകൂടുതൽ രേഖകൾ സമർപ്പിക്കാനുണ്ടെന്ന് ചൂണ്ടിക്കാട്ടിയാണ് എ ഫ്രാൻസിസ് കേസ് പരിഗണിക്കുന്നത് മാറ്റിവെക്കണമെന്ന് ആവശ്യപ്പെട്ടത്. ലാവലിൻ കേസിൽ മുഖ്യമന്ത്രി പിണറായി വിജയൻ, ഊർജ വകുപ്പ് മുൻ സെക്രട്ടറി എ ഫ്രാൻസിസ് എന്നിവരെ ഹൈക്കോടതി കുറ്റവിമുക്തരാക്കിയതിനെതിരെയാണ് സിബിഐ സുപ്രീം കോടതിയെ സമീപിച്ചത്.\nപന്നിയാർ, ചെങ്കുളം, പള്ളിവാസൽ, ജലവൈദ്യുത പദ്ധതികളുടെ നവീകരണത്തിന് പിന്നാലെ കാനഡയിലെ എസ്എൻസി ലാവലിൻ കമ്പനിയുമായി കരാറുണ്ടാക്കിയതിൽ ക്രമക്കേടുണ്ടായെന്നും അതുവഴി 86.25 കോടിയുടെ നഷ്ടം ഉണ്ടായെന്നുമാണ് കേസ്.\nസിബിഐ ആവശ്യ പ്രകാരം നേരത്തെ ഇരുപത്തിയാറ് തവണ കേസ് പരിഗണിക്കുന്നത് കോടതി മാറ്റിവെച്ചിരുന്നു. രേഖകൾ സമർപ്പിക്കാനുള്ളതിനാൽ ഹർജി പരിഗണിക്കുന്നത് നീട്ടിവെക്കണമെന്നായിരുന്നു ഇത്രയും കാലം സിബിഐ കോടതിയിൽ ആവശ്യപ്പെട്ടിരുന്നത്.\nPrevious articleആദ്യ മണിക്കൂറുകളിൽ മർമ്മ പ്രധാനമായ നേമം, വട്ടിയൂര്‍ക്കാവ്, കഴക്കൂട്ടം എന്നിവിടങ്ങളില് കനത്ത പോളിങ്\nNext articleഇരട്ട വോട്ട് എന്ന സംശയം: തമിഴ്നാട്ടിൽനിന്ന് സമാന്തര പാതയിലൂടെ ഉടുമ്പൻചോലയിൽ എത്തിയ 15 അംഗ സംഘത്തെ തടഞ്ഞ് ബിജെപി പ്രവർത്തകർ; മഷി മായ്ക്കുന്ന മരുന്നും പനിയും ഇവരുടെ കൈകളിൽ എന്ന ആക്ഷേപം ഉയർത്തി ബിജെപി;\nലാവലിന് കേസ്, മുഖ്യമന്ത്രി പിണറായി വിജയനെ കുരുക്കാന് ടി.പി.നന്ദകുമാര്\nലാവലിൻ കേസ് സുപ്രീംകോടതി ഇന്ന് പരിഗണിക്കും\nലാവ്ലിൻ കേസ്: സി ബി ഐ ക്ക് സുപ്രിം കോടതിയുടെ മുന്നറിയിപ്പ്.\nതുഷാർ മേത്തയുടെ ചടുല നീക്കം: അടുത്തയാഴ്ച തന്നെ ലാവലിൻ കേസിൽ സുപ്രീംകോടതി തീരുമാനമുണ്ടാകും.\nലാവലിൻ കേസ് തിങ്കളാഴ്ച സുപ്രീംകോടതി പരിഗണിക്കുന്ന പശ്ചാത്തലത്തിൽ പിണറായി വിജയനെതിരെ ആഞ്ഞടിച്ച് ജോമോൻ പുത്തൻപുരയ്ക്കൽ


ബിജെപിക്ക് പുതിയ തലവേദന | BJP | Website Hack | Manorama News\nചോരയും വിയര്‍പ്പും ചൗക്കിദാറിന്റെ പാർട്ടി മോഷ്ടിച്ചു: ഡിസൈൻ കമ്പനി\nബിജെപി വെബ്സൈറ്റിന്റെ സ്ക്രീൻഷോട്ട്.\nന്യൂഡൽഹി ∙ പാർട്ടി വെബ്സൈറ്റ് ഹാക്ക് ചെയ്യപ്പെട്ടതിനു പിന്നാലെ ബിജെപിക്കു പുതിയ തലവേദന. വെബ്സൈറ്റ് തിരിച്ചെടുത്തപ്പോൾ ബിജെപി തങ്ങളുടെ ടെംപ്ലേറ്റ് തട്ടിയെടുത്തെന്ന പരാതിയുമായി ഇന്ത്യൻ വെബ് ഡിസൈൻ കമ്പനി രംഗത്തെത്തി. ടെംപ്ലേറ്റ് നിർമാതാക്കളുടെ പേരു മാറ്റി തങ്ങളുടെ ഉത്പന്നം അതേപടി പകര്‍ത്തിയെന്നാണ് ആരോപണം.\nപശുവിനെ സമ്മാനിച്ചപ്പോൾ റുവാണ്ട പറഞ്ഞത്; ഇങ്ങനെ മതിയോ മോദിയും രാഹുലും?\nഹാക്ക് ചെയ്യപ്പെട്ട ബിജെപിയുടെ വെബ്സൈറ്റ് ഈ ആഴ്ചയാണ് തിരിച്ചു വീണ്ടും പ്രവർത്തനക്ഷമമാക്കിയത്. ആന്ധ്രപ്രദേശിൽനിന്നുള്ള ഡബ്ല്യു3 ലേഔട്ട്സ് എന്ന സ്ഥാപനമാണു പരാതി ഉന്നയിച്ചത്. ഡിസൈൻ ചെയ്ത കമ്പനിയുടെ പേരു പാർട്ടി മറച്ചുവച്ചെന്നാണു പരാതി.\nബിജെപി ഐടി സെൽ ഞങ്ങളുടെ ടെംപ്ലേറ്റ് ഉപയോഗിച്ചതില് ആദ്യം സന്തോഷമായിരുന്നു. എന്നാൽ പ്രതിഫലം നൽകാതെ ബാക്ക്‌ലിങ്ക് ഒഴിവാക്കിയശേഷമാണു ഞങ്ങളുടെ ടെംപ്ലേറ്റ് അവർ ഉപയോഗിച്ചിരിക്കുന്നത്. നിർമാതാക്കളുടെ പേരും അതിൽ നൽകിയിട്ടില്ല– കമ്പനി പറയുന്നു.\nതിരിച്ചറിയാനുള്ള സംവിധാനങ്ങളെല്ലാം നീക്കം ചെയ്തിട്ടുണ്ട്. പക്ഷേ സ്ഥാപനത്തിന്റെ കോഡ് തന്നെയാണ് ബിജെപി ഇപ്പോഴും ഉപയോഗിക്കുന്നത്. പേജിന്റെ സോഴ്സ്കോഡിൽ ഇതു വ്യക്തമാണെന്നും സ്ഥാപനം അവകാശപ്പെടുന്നു. നിർമാതാക്കളുടെ പേര് കൂടി ഉൾപ്പെടുത്താൻ തയാറാകണമെന്നു സ്ഥാപനം ബിജെപിയോടു ട്വിറ്ററിൽ ആവശ്യപ്പെട്ടു.\nരാജ്യത്തിന്റെ കാവൽക്കാരനെന്നു സ്വയം വിശേഷിപ്പിക്കുന്ന ഒരു നേതാവിന്റെ പാർട്ടി എങ്ങനെയാണ് ഇത്തരമൊരു കാര്യം ചെയ്യുന്നതെന്നത് അദ്ഭുതമാണ്. ഒരു ചെറിയ സ്ഥാപനത്തിന്റെ ചോരയും വിയര്‍പ്പുമാണു മോഷ്ടിച്ചത്. അതു കണ്ടെത്തിയപ്പോള് അവഗണിച്ചു– സ്ഥാപനം ആരോപിച്ചു.\nഇതിനു പിന്നാലെ സമൂഹമാധ്യമങ്ങളിൽ ബിജെപിക്കെതിരെ വൻ വിമര്‍ശനമാണ് ഉയരുന്നത്. കോൺഗ്രസ് നേതാവ് ദിവ്യ സ്പന്ദന ഉൾപ്പെടെയുള്ളവർ ട്വിറ്ററിൽ ബിജെപിക്കെതിരെ രംഗത്തെത്തി. വിഷയത്തില് ബിജെപി ഇതുവരെ പ്രതികരിച്ചിട്ടില്ല.\nഹാക്കിങ്ങിനെ തുടർന്നു രണ്ടാഴ്ചയോളം ബിജെപി സൈറ്റ് നിശ്ചലമായിരുന്നു. ലോക്സഭാ തിരഞ്ഞെടുപ്പിൽ മത്സരിക്കുന്ന സ്ഥാനാർഥികളുടെ പേരുവിവരങ്ങൾ മാത്രമാണ് സൈറ്റില് ഇപ്പോഴുള്ളത്.\nഹാക്കിങ് നടന്നതിനു പിന്നാലെ വെബ്സൈറ്റിൽ കയറാൻ ശ്രമിക്കുമ്പോൾ പ്രധാനമന്ത്രി നരേന്ദ്ര മോദിയെ കളിയാക്കുന്ന മീമിലേക്കായിരുന്നു എത്തിയിരുന്നത്.\nEnglish Summary: "Party led by chowkidar stole our work": website firm's allegation against BJP


സഖാവ് വിജയരാഘവന് 'A' വെറുമൊരു ഇനീഷ്യലല്ലെന്ന് ജയശങ്കര് - RoundupKerala.com\nHome Current Affairs culture സഖാവ് വിജയരാഘവന് ‘A’ വെറുമൊരു ഇനീഷ്യലല്ലെന്ന് ജയശങ്കര്\nസഖാവ് വിജയരാഘവന് ‘A’ വെറുമൊരു ഇനീഷ്യലല്ലെന്ന് ജയശങ്കര്\nഎല്‍ഡിഎഫ് കണ്‍വീനര് വിജയരാഘവന് A വെറുമൊരു ഇനീഷ്യല് മാത്രമല്ലെന്നും അര്‍ത്ഥപൂര്‍ണമായ ഒരു ചുരുക്കെഴുത്താണതെന്നും അഡ്വ.ജയശങ്കര്. സഖാവ് എന്തു പറയുമ്പോഴും അറിയാതെ A വന്നു പോകുമെന്നും വിജയരാഘവന്റെ വാമൊഴി വഴക്കത്തില് അ യ്ക്കുളള പ്രാധാന്യത്തെ പറ്റി മലയാള സര്‍വകലാശാലയില് ഗവേഷണം നടക്കുന്നുണ്ടെന്നും അദ്ദേഹം കുറിച്ചു.\nലോക്‌സഭാ പ്രചരണത്തിനിടെ രമ്യാഹരിദാസിനെ പരിധിവിട്ട് വിമര്‍ശിച്ച് പുലിവാലുപിടിച്ച എല്.ഡി.എഫ്. കണ്‍വീനര് എ. വിജയരാഘവന് ചാനല് അവതാരികമാരെക്കുറിച്ച് പറഞ്ഞ അഭിപ്രായപ്രകടനവും വിവാദമായിരുന്നു. ഇക്കാര്യം സൂചിപ്പിച്ചാണ് ശങ്കരന്‍വക്കീലിന്റെ പോസ്റ്റ്.\nഎല്‍ഡിഎഫ് കണ്‍വീനര് വിജയരാഘവന്, വെറും വിജയരാഘവനല്ല; A വിജയരാഘവനാണ്. സഖാവിനെ വിമര്‍ശിക്കുന്നവര് അക്കാര്യം മറക്കരുത്.\n‘A’ വെറുമൊരു ഇനീഷ്യലല്ല. അര്‍ത്ഥപൂര്‍ണമായ ഒരു ചുരുക്കെഴുത്താണ്. ഒരു കാലത്ത് സിനിമാ നോട്ടീസിലും പോസ്റ്ററിലും വലിയ പ്രാധാന്യത്തോടെ അച്ചടിച്ചിരുന്ന അതേ A.\nസഖാവ് വിജയരാഘവന് എന്തു പറയുമ്പോഴും അറിയാതെ A വന്നു പോകും- രമ്യ ഹരിദാസ് കുഞ്ഞാലിക്കുട്ടിയെ കാണാന് പോയ കാര്യമായാലും, ടിവി ചാനലുകളില് വാര്‍ത്ത അവതരിപ്പിക്കുന്ന സ്ത്രീകള് സാരിയുടുക്കുന്ന വിധമായാലും.\nഇതൊന്നും അദ്ദേഹം ആക്ഷേപിക്കാന് വേണ്ടി പറയുന്നതല്ല. നമ്മുടെ പാര്‍ട്ടി ചാനലിലും വാര്‍ത്ത അവതരിപ്പിക്കുന്ന വനിതാ സഖാക്കള് പൊക്കിളിനു താഴെവെച്ചാണ് സാരി ഉടുക്കുന്നത്. ഈ നവോത്ഥാന കേരളത്തില് അതൊന്നും വലിയ കാര്യമല്ല.\nസഖാവ് വിജയരാഘവന്റെ വാമൊഴി വഴക്കത്തില് A യ്ക്കുളള പ്രാധാന്യത്തെ പറ്റി മലയാള സര്‍വകലാശാലയില് ഗവേഷണം നടക്കുന്നുണ്ട്. തെരഞ്ഞെടുക്കപ്പെടുന്ന പ്രബന്ധങ്ങള് ദേശാഭിമാനി പത്രത്തില് പ്രസിദ്ധപ്പെടുത്താന് ആലോചിക്കുന്നു.\nPrevious articleഅടിച്ചു കിണ്ടിയായി ചാര്‍മിക്കിട്ട് ഒരു കിസ്\nNext articleകാശ്മീര്: അമേരിക്കയുടെ മധ്യസ്ഥത തള്ളി ഇന്ത്യ, സഹായം അഭ്യര്‍ത്ഥിച്ചിട്ടില്ലെന്ന് വിദേശകാര്യ മന്ത്രാലയം


പാകിസ്താനില് 1300 വര്‍ഷം പഴക്കമുള്ള ക്ഷേത്രം കണ്ടെത്തി\nWednesday, December 2, 2020 IST\nNov 21, 2020, 11:08 am IST\nപെഷവാര്: 1300 വര്‍ഷം മുമ്പ് നിര്‍മ്മിച്ചതെന്ന് കരുതപ്പെടുന്ന ക്ഷേത്രം പാകിസ്താനില് കണ്ടെത്തി. പാകിസ്താനിലെ സ്വാത് ജില്ലയില് നിന്നാണ് ക്ഷേത്രം കണ്ടെത്തിയത്. പാകിസ്താന്, ഇറ്റാലിയന് ആര്‍ക്കിയോളജിസ്റ്റകളാണ് ക്ഷേത്രം കണ്ടെത്തിയത്.\nബാരിക്കോട്ട് ഗണ്ടായില് നടത്തിയ ഖനനത്തിനിടെയാണ് ക്ഷേത്രം കണ്ടെത്തിയത്. വിഷ്ണു ക്ഷേത്രമായിരുന്നു ഇതെന്ന് പഖ്തുന്‍ഖ്വ ഡിപ്പാര്‍ട്ട്‌മെന്റ് ഓഫ് ആര്‍ക്കിയോളജിയിലെ ഫസല് ഖാലിഖ് പറഞ്ഞു. ഹിന്ദു ഷാഹി കാലഘട്ടത്തില് നിര്‍മ്മിച്ചതാകാം ഇതെന്നാണ് കരുതുന്നത്. കാബൂള് താഴ്‌വര(കിഴക്കന് അഫ്ഗാനിസ്ഥാന്), ഗാന്ധാര(ഇന്നത്തെ പാകിസ്താന്-അഫ്ഗാനിസ്ഥാന്), ഇന്നത്ത വടക്കുപടിഞ്ഞാറന് ഇന്ത്യ എന്നീ പ്രദേശങ്ങള് ഭരിച്ചിരുന്ന രാജവംശമാണ് കാബൂള് ഷാഹി എന്നറിയപ്പെടുന്ന ഹിന്ദു രാജവംശം.\nക്ഷേത്രത്തിന് സമീപത്ത് നിന്നായി കന്റോണ്‍മെന്റിന്റെയും കാവല് ഗോപുരങ്ങളുടെയും അവശിഷ്ടങ്ങളും കണ്ടെത്തിയിട്ടുണ്ട്. കുളിക്കാന് ഉപയോഗിച്ചിരുന്നതെന്ന് കരുതുന്ന വാട്ടര് ടാങ്കും സമീപത്തായി കണ്ടെത്തി. ഗാന്ധാരി നാഗരികതയുടെ ആദ്യത്തെ ക്ഷേത്രമാണിതെന്ന് ഇറ്റാലിയന് പുരാവസ്തു ദൗത്യ മേധാവി ഡോ.ലൂക്ക പറഞ്ഞു.\nശബരിമലയില് തീര്‍ത്ഥാടകരുടെ എണ്ണം വര്‍ധിപ്പിച്ചു\nബാര്‍ക്കോഴ കേസില് ചെന്നിത്തലക്കെതിരെ വിജിലന്‍സ് അന്വേഷണം; സ്പീക്കര് അനുമതി നല്‍കി\nഡിസൈന് ബിരുദത്തിന് അപേക്ഷിക്കാം\nരമണ് ശ്രീവാസ്തവയെ വിശ്വസിച്ചവര്‍ക്കെല്ലാം പണികിട്ടിയിട്ടുണ്ടെന്ന് കെ.മുരളീധരന്\nഅഴിമതി പുറത്തുകൊണ്ടുവന്നതിന് മാധ്യമപ്രവര്‍ത്തകനെയും സുഹൃത്തിനെയും സാനിറ്റൈസര് ഒഴിച്ച് കത്തിച്ചു\nകെഎസ്എഫ്ഇ റെയ്ഡ് വിവാദം: സംസ്ഥാന നേതാക്കളുടെ പരസ്യപ്രസ്താവനയില് സിപിഐഎം കേന്ദ്ര നേതൃത്വത്തിന് അതൃപ്തി\nഇന്ത്യന് ആരോസ് പുതിയ വനിതാ ടീമിനെ ഉടന് കളത്തിലിറക്കും\nഅംബിക റാവു വൃക്കരോഗത്തിന് ചികിത്സയില്; സഹായം തേടി സുഹൃത്തുക്കള്\nകര്‍ഷക പ്രക്ഷോഭത്തിന് അയവ് വരുത്താനുള്ള കേന്ദ്ര നീക്കത്തിന് തിരിച്ചടി; ചര്‍ച്ചയ്ക്കുള്ള ക്ഷണം നിരസിച്ച് കര്‍ഷകര്\nകെഎസ്എഫ്ഇയിലെ വിജിലന്‍സ് പരിശോധനയെ ന്യായീകരിച്ച് മുഖ്യമന്ത്രി; പരിശോധനയില് അസ്വാഭാവികതയില്ല


ഫൈന് ആര്‍ട്‌സ് കോളേജ്/റാഡിക്കല് മൂവ്‌മെന്റ്/പല ജീവിതങ്ങള്; ശില്‍പ്പി ജീവന് തോമസിന്റെ ജീവിതചിത്രം തുടരുന്നു\n3 Jun 2017 3:57 AM GMT\nപ്രീഡിഗ്രി കഴിഞ്ഞപ്പോള് ബോട്ടണി അധ്യാപികയായ ഒരു കന്യാസ്ത്രീ ജീവന് തോമസിനോട് ചോദിച്ചത് ഇങ്ങനെയായിരുന്നു: ‘നീ എന്തിനാ ആര്‍ക്കും വേണ്ടാത്ത ചിത്രകല പഠിക്കുന്നത്?’ . അതിനുള്ള ഉത്തരമായിരുന്നു അദ്ദേഹത്തിന്റെ പിന്നീടുള്ള ജീവിതം. ചിത്രകല പഠിക്കാന് മദ്രാസില് പോയെങ്കിലും അവിടെ അഡ്മിഷന് കിട്ടിയില്ല. അങ്ങനെ തൊട്ടടുത്ത വര്‍ഷം തിരുവനന്തപുരം ഫൈന് ആര്‍ട്‌സ് കോളേജില് ആദ്യ ബാച്ചിലെ വിദ്യാര്‍ത്ഥിയായി. രണ്ടു മാസം കഴിഞ്ഞപ്പോള് അധ്യാപകരുടെ ഗുണനിലവാരമില്ലായ്മയില് പ്രതിഷേധിച്ച് സമരവുമായിറങ്ങി. ഇതാണ് ജീവന് തോമസ്. കലയും പ്രതിഷേധവും ഒരുമിച്ച് കൊണ്ടുപോയ ചിത്രകാരന്, ശില്പി. കേരളത്തിന്റെ സാംസ്‌കാരിക മണ്ഡലം പ്രക്ഷുബ്ദമായ 70-കളില് മുഴങ്ങിക്കേട്ട വിമത ശബ്ദം ഈ 2017-ലും നമുക്ക് കേള്‍ക്കാം.\nശില്പി ജീവന് തോമസിന്റെ ജീവിതചിത്രം സഫിയ ഒ.സി യിലൂടെ.\nഒന്നാം ഭാഗം: കലയും പ്രതിഷേധവും ഒരുമിക്കുമ്പോള്; ശില്‍പ്പി ജീവന് തോമസിന്റെ ജീവിതചിത്രം\nരണ്ടാം ഭാഗം: കുറെ നല്ല മനുഷ്യര്; ശില്‍പ്പി ജീവന് തോമസിന്റെ ജീവിതചിത്രം തുടരുന്നു\nതിരുവനന്തപുരം ഫൈന് ആര്‍ട്‌സ് കോളേജ് ജീവിതം\nഇന്റര്‍വ്യൂനും ടെസ്റ്റിനുമൊക്കെ ഫസ്റ്റ് റാങ്ക് നേടിയാണ് ഞാന് അവിടെ ചെല്ലുന്നത്. ഭയങ്കര എനര്‍ജെറ്റിക് ആയി വര്‍ക്ക് ചെയ്യുന്ന ഒരു കാലമായിരുന്നു അത്. എന്നാല് അടിസ്ഥാനപരമായിട്ട് ഒരു അറിവില്ലായ്മ ഉണ്ട് താനും. നമ്മുടെ സമൂഹം ഒരു ആര്‍ട്ടിനോ അല്ലെങ്കില് ആര്‍ട്ടിസ്റ്റിനോ കൊടുക്കുന്ന പ്രയോറിറ്റി എന്താണെന്ന് തിരിച്ചറിയാന് പറ്റാത്ത അവസ്ഥ ഉണ്ടായിരുന്നു. മാത്രമല്ല നമ്മുടെ ബാച്ചിലെ ആര്‍ക്കും തന്നെ ജീവിതത്തില് ഒരു വര്‍ക്ക് വില്‍ക്കും എന്നുള്ള ഒരു മോഹവും ഇല്ലായിരുന്നു. സ്വന്തം ആത്മാവിഷ്‌ക്കാരം എന്ന രീതിയിലാണ് വര്‍ക്കിനെ കണ്ടിരുന്നത്. കോളേജ് എന്ന രീതിയില് ഒരിക്കലും അതൊരു കോളേജും ആയിരുന്നില്ല. സ്‌കൂള് ഓഫ് ആര്‍ട്‌സിന്റെ ബോര്‍ഡ് മാറ്റി കോളേജ് എന്നാക്കി സ്‌കൂളിലെ തന്നെ അധ്യാപകരെ വെച്ചാണ് പഠിപ്പിച്ചിരുന്നത്. സ്‌കൂള് അധ്യാപകര് എന്നു പറഞ്ഞാല് വളരെ പരിതാപകരമായിട്ടുള്ള അവസ്ഥയിലുള്ള ആളുകളായിരുന്നു. പഴയ ഏഴാം ക്ലാസ് കഴിഞ്ഞാല് കെജിടിക്കു ചേരാം. അങ്ങനെ വന്നിട്ടുള്ള അധ്യാപകരാണ് അവിടെ ഉണ്ടായിരുന്നത്. അവര് അവിടെ സ്‌കൂള് ഓഫ് ആര്‍ട്‌സില് പഠിപ്പിച്ചിരുന്നവരാണ്. നല്ല അദ്ധ്യാപകരെ നിയമിക്കാന് ആദ്യം തന്നെ സമരം ചെയ്യേണ്ടി വന്നു. കോളേജ് തുടങ്ങി രണ്ടുമാസം കഴിഞ്ഞപ്പോള് തന്നെ സമരം ആരംഭിച്ചു. അത് കഴിഞ്ഞപ്പോള് മദ്രാസില് നിന്നു ഇന്ത്യയിലെ തന്നെ അറിയപ്പെടുന്ന സന്താനരാജ് എന്ന ആര്‍ട്ടിസ്റ്റിനെ പെയിന്റിംഗിലേക്കും അതിനു പിറകെ കാനായി കുഞ്ഞിരാമനെ ശില്‍പകലയുടെ സെക്ഷനിലേക്കും കൊണ്ടുവന്നു. പിന്നെ പതുക്കെ പതുക്കെ കുറെ പുതിയ അദ്ധ്യാപകരെയും നിയമിച്ചു.\nഗവണ്‍മെന്റ് ചെയ്തിട്ടുള്ള വേറൊരു ചതിയുണ്ടായിരുന്നു. ഏഴാം ക്ലാസ് കഴിഞ്ഞ അധ്യാപകര് എന്തൊക്കെയോ സര്‍ക്കസ് കളിച്ചിട്ട് പത്താം ക്ലാസ് എഴുതുകയും ഇവിടെ അധ്യാപകനാണെന്ന പേരില് ഡെപ്യൂട്ടേഷനില് മദ്രാസില് പോയി ഫൈന് ആര്‍ട്സില് ഡിപ്ലോമ സര്‍ട്ടിഫിക്കറ്റ് കരസ്ഥമാക്കുകയും എന്നിട്ട് വീണ്ടും ഇവിടെ തന്നെ വരികയും ചെയ്തു. അത് ദുഃഖകരമായ ഒരു കാര്യമാണ്. എന്താന്നുവെച്ചാല് മെഡിസിന് പഠിക്കുന്ന ഒരു സ്റ്റുഡന്റ് ഫസ്റ്റ് ഇയര് പോകാതെ സെക്കന്‍ഡ് ഇയര് പഠിക്കുന്ന സംഭവം പോലെയാണ്. ഫസ്റ്റ് ഇയറിലാണ് ശരിക്കും അനാട്ടമി ക്ലാസ് കൊടുക്കുന്നത്. അതുകൊണ്ട് തന്നെ ഫസ്റ്റ് ഇയറിന് പോകാതെ സെക്കന്ഡ് ഇയറിന് പോകുമ്പോള് മെഡിസിന് ഒരു വക മനസ്സിലാവില്ല. അതുപോലെയാണ് ബേസിക് ക്ലാസ്സില് പഠിക്കാതെ രണ്ടു കൊല്ലം കൊണ്ടൊക്കെ എന്തൊക്കെയോ കൈക്രിയ കാണിച്ചിട്ട് ആര്‍ട്ട് അധ്യാപകരാവുകയാണ്. മാത്രമല്ല അതിനനുസരിച്ച് നല്ല ശമ്പവും വാങ്ങി അധ്യാപകര്‍ക്ക് ചായയൊക്കെ വാങ്ങിക്കൊടുത്ത് സര്‍ട്ടിഫിക്കറ്റും വാങ്ങി ഇവിടെ കണ്ടിന്യു ചെയ്തവരുണ്ട്. ഒന്നിന്നും കൊള്ളാത്ത മനുഷ്യര്. അങ്ങനെ കുറെ ആളുകള് ഉണ്ടായിരുന്നു. കഴിഞ്ഞവര്‍ഷം ലളിത കലാ അക്കാദമി ചെയര്‍മാന് ആയിരുന്ന ആളും ആ കൂട്ടത്തില് പെട്ട കക്ഷിയാണ്. ഇവരൊന്നും വാസ്തവത്തില് ജീവിതത്തില് നമുക്ക് ഒന്നും തന്നെ കോണ്‍ട്രിബ്യൂട്ട് ചെയ്തിട്ടില്ല. ഇവരൊക്കെ നമ്മളെക്കാളും ലീനിയര് ആയ തലത്തില് ചിന്താഗതിയുള്ള ആര്‍ട്ടിസ്റ്റുകളായിരുന്നു.\n(കാനായി കുഞ്ഞിരാമനും അദ്ദേഹത്തിന്റെ ശില്പം മലമ്പുഴ യക്ഷിയും)\nപലപ്പോഴും ഇവരെ നമ്മള് പേരാണ് വിളിച്ചിരുന്നത്. സാര് എന്നൊന്നും ആരും വിളിക്കാറില്ലായിരുന്നു. അതിന് ഇവര് കംപ്ലെയ്ന്റ് ചെയ്തിട്ടുണ്ട്. അപ്പോള് എന്നെ പ്രിന്‍സിപ്പല് വിളിച്ചിട്ടു പറഞ്ഞു, ജീവാ നിനക്കെതിരെ എങ്ങനെ ഒരു പരാതി കിട്ടിയിട്ടുണ്ടെന്ന്. ഞാന് പറഞ്ഞു സാര് എന്നു വിളിക്കണമെങ്കില് ഇവര് ഞങ്ങള്‍ക്ക് എന്തെങ്കിലും കോണ്‍ട്രിബ്യൂട് ചെയ്യണമെന്ന്. ഒരു കോണ്‍ട്രിബ്യൂഷനും ഇവര് ചെയ്യുന്നില്ല. മുമ്പില് ഇരിക്കുന്ന ചെരിപ്പുകുത്തി എന്നെ പലതും പഠിപ്പിക്കുന്നുണ്ട്. മുമ്പിലിരിക്കുന്ന പിച്ചക്കാരന് എന്നെ പലതും പഠിപ്പിക്കുന്നുണ്ട്. അങ്ങനെയാണെങ്കില് ഞാന് ഇവരെയെല്ലാം സാര് എന്നു വിളിക്കണ്ടേ. മറിച്ച് എനിക്ക് റെസ്‌പെക്ട് തോന്നിയിട്ടുള്ള തരത്തില് എന്തെങ്കിലും കോണ്‍ട്രിബ്യൂട്ട് ചെയ്തിട്ടുള്ള മനുഷ്യരെ നമ്മള് അറിയാതെ വിളിച്ച് പോകും സാര് എന്ന്. അല്ലാതെ ഇത് നിയമം മുഖാന്തിരം വിളിക്കേണ്ട ഒരു സാധനം അല്ല.\nഅപ്പോ കുഞ്ഞിരാമന് സഹായത്തിനെത്തി; ഞാന് പഠിച്ചുകൊണ്ടിരുന്നപ്പോള് എന്റെ പ്രൊഫസറെ മിസ്റ്റര് പ്രൊഫസര് എന്നാണ് സംബോധന ചെയ്തു കൊണ്ടിരുന്നത് എന്നു കുഞ്ഞിരാമന് പറഞ്ഞു. ഞാന് സാറെന്നൊന്നും വിളിക്കാറില്ല. പലപ്പോഴും പേരാണ് വിളിക്കുന്നത്. പിന്നെ ജീവന് ഒരു കാര്യം ചെയ്യൂ, മിസ്റ്റര് എന്നുകൂടി ചേര്‍ത്തിട്ടു പേര് വിളിക്കുക. അത് കുറച്ചുകൂടി റെസ്‌പെക്ട് കൊടുക്കുന്ന വിളിയാണെന്ന്. ഞാന് പറഞ്ഞു ഞാന് മാന്യമായിട്ടു പേരാണ് വിളിച്ചുകൊണ്ടിരുന്നത്. അതിലും താഴ്ത്തി ഞാന് ഒന്നും വിളിച്ചില്ല. പേര് വിളിക്കുന്നത് തെറിയാണെന്ന് ഞാന് ഇപ്പോഴാണ് മനസ്സിലാക്കുന്നത്. പ്രിന്‍സിപ്പാള് പിന്നെ വേറൊന്നും പറഞ്ഞില്ല. ഇങ്ങനെയുള്ള കുറെ പ്രശ്‌നങ്ങള് അവിടെ ഉണ്ടായിരുന്നു.\nഞങ്ങളുടെ ബാച്ചില് 30 പേര്‍ക്കാണ് അഡ്മിഷന് കിട്ടിയത്. അതില് ഒരു പെണ്‍കുട്ടിയും ഇല്ലായിരുന്നു. അതിലൊരാള്‍ക്ക് കണ്ടക്ടര് ജോലികിട്ടി പോയപ്പോള് അതിനു പകരം ഒരു 35-ാം റാങ്കുകാരിയായ ഒരു പെണ്‍കുട്ടിയെ എടുത്തു. അപ്പോള് ആരൊക്കെയോ പറഞ്ഞു ഇല്ലീഗലായിട്ടാണ് അഡ്മിഷന് കൊടുത്തത്, 31-ാം റാങ്കുകാരനാണ് അഡ്മിഷന് കൊടുകേണ്ടത് എന്നൊക്കെ. ആ പെണ്‍കുട്ടി അവിടത്തെ സൂപ്രണ്ടിന്റെ ബന്ധു കൂടിയായിരുന്നു. പിന്നെ എല്ലാരും പറഞ്ഞു ഒരു പെണ്‍കുട്ടിയല്ലേ പഠിക്കട്ടെയെന്ന്. സത്യത്തില് കോളേജ് സ്റ്റാര്‍ട്ട് ചെയ്‌തെങ്കിലും കോളേജിന്റെ ഒരു സ്റ്റാറ്റസിലേക്ക് വളരെ പയ്യെ പയ്യെയാണ് ഇത് വളരുന്നത്. ഓരോ മാസവും ഓരോ വിഷയവുമായി ബന്ധപ്പെട്ട് സമരങ്ങള് ഉണ്ടായിരുന്നു. ഈ സമരങ്ങളാണ് വാസ്തവത്തില് നമ്മള്‍ക്ക് യഥാര്‍ത്ഥ ക്ലാസ് തന്നിട്ടുള്ളത്. എന്തുകൊണ്ടാണ് സമരം എന്നു ചോദിച്ചാല്, സമരം ഉണ്ടാകുന്നതിന് കാരണങ്ങള് ഉണ്ട്. പുതിയ രീതിയില് ഉള്ള ഒരു ആവിഷ്‌ക്കാര സ്വാതന്ത്ര്യം നമുക്ക് അവിടെ ഇംപ്ലിമെന്റ് ചെയ്യേണ്ട ആവശ്യം ഉണ്ട്. അല്ലെങ്കില് നമുക്ക് അത്തരത്തില് പഠിക്കാനുള്ള സ്വാതന്ത്ര്യം ഇത്തരം സ്ഥാപനത്തില് നിന്നും കിട്ടുന്നില്ല. വാസ്തവത്തില് പലപ്പോഴും പെയിന്റിംഗ് മാറുന്നതും കണ്‍സെപ്റ്റ് മാറുന്നതും ഒന്നും നമ്മള് അറിയുന്നില്ല. അതുവരെ നമ്മള് ഒന്നു അറിയാതെ കുറെ അബ്‌സ്ട്രാക്ട് സാധനങ്ങള് ചെയ്തു പോകുകയാണ്.\nഞാന് മദ്രാസിലും എറണാകുളത്തുമൊക്കെ പഠിക്കുന്ന സമയത്ത്, ചുമ്മാ അബ്സ്ട്രാക്ഷന് ചെയ്‌തോളാന് പറയുന്ന രീതിയിലാണ് നമ്മള് ചെയ്യുന്നത്. അതായത് ഹിസ്റ്റോറിക്കല് ഫാക്ട്സ് ഒന്നും മനസ്സിലായി ചെയ്യുന്നതല്ല. ക്യാന്‍വാസിന്റെ ഒരറ്റം തൊട്ട് മറ്റൊരു അറ്റം വരെ കളര് തേച്ച്, ബാലന്‍സ്ഡ് ആയിട്ടുള്ള കളറുകള് ഉപയോഗിച്ചിട്ടുണ്ടെങ്കില് അതൊരു വര്‍ക്ക് ഓഫ് ആര്‍ട്ട് ആണ് എന്നൊരു വിശ്വാസമാണ്. മറിച്ച് കോളേജില് വരുമ്പോഴും ലൈബ്രറിയില് കയറുമ്പോഴുമാണ് നമുക്ക് മനസ്സിലാകുന്നത്, ഇത്തരം വര്‍ക്കുകള്‍ക്ക് ഒരു പിരീഡ് ഇല്ല. യൂറോപ്പിലും അമേരിക്കയിലും ഒക്കെ ഇത്തരം വര്‍ക്കുകള് സ്റ്റാര്‍ട്ട് ചെയ്യുന്ന സമയത്ത്, അല്ലെങ്കില് 'ഒരു ഇസം' തുടങ്ങുന്ന സമയത്ത് അതിനൊരു പൊളിറ്റിക്കല് റീസണ് ഉണ്ടായിരുന്നു. അതിന്റെ പുറത്താണ് ഇത്തരം വര്‍ക്കുകള് വന്നിട്ടുള്ളത്. അല്ലെങ്കില് ഒരു കാഴ്ചയുടെ പ്രശ്‌നം കൊണ്ടാണ് ഈ രീതിയില് ഉള്ള വര്‍ക്ക് വരുന്നത്. ഇത് മനസ്സിലാക്കി വരുന്നത് വളരെ സാവകാശമാണ്. അപ്പോഴേക്കും ഞങ്ങള് ഏതാണ്ട് ഫസ്റ്റ് ഇയര് കടന്നിരുന്നു. ആ സമയത്ത് നമ്മള് വര്‍ക്കിലേക്ക് പതുക്കെ ഫിഗറേറ്റ് ചെയ്യും. ഫസ്റ്റ് ഇയര് അവസാനമാണ് ഞങ്ങള് മൂന്നു സ്റ്റുഡന്റ്സിനും രണ്ട് അധ്യാപകര്‍ക്കും അക്കാദമി അവാര്‍ഡ് കിട്ടുന്നത്.\nഎനിക്കും കൃഷ്ണകുമാറിനും വി കെ രാജനുമാണ് അവാര്‍ഡ്. കൂടാതെ പതിനൊന്ന് സ്റ്റുന്റ്സും ഉള്‍പ്പെടെ അധ്യാപകര്‍ക്കും കൂടെ പതിനഞ്ചു പേര്‍ക്ക് ഹൈലി കമാന്റന്റ് സര്‍ട്ടിഫിക്കറ്റും കിട്ടി. സെക്കന്റ് ഗ്രേഡിലുള്ള വര്‍ക്കിന്റെ ബേസിലാണ് ഈ ഹൈലി കമാന്റന്റ് സര്‍ട്ടിഫിക്കറ്റ് കൊടുക്കുന്നത്. പതിനഞ്ച് ഹൈലി കമാന്റന്റ് സര്‍ട്ടിഫിക്കറ്റ് കിട്ടിയതില് മൂന്ന് അധ്യാപകര് മാത്രേയുള്ളൂ എന്നത് വല്യ പ്രശ്‌നമായി. അതിനടുത്ത വര്‍ഷം മുതല് അക്കാദമി വിദ്യാര്‍ഥികളുടെ വര്‍ക്കുകള് അവാര്‍ഡിന് പരിഗണിക്കാതായി. അതിന്റെ അടുത്ത വര്‍ഷം ഞങ്ങള് അക്കാദമി എക്‌സിബിഷന് നടക്കുന്നതിനോടൊപ്പം തന്നെ പാരലല് എക്‌സിബിഷന് നടത്തി. ഞാന് ഒറ്റയ്ക്ക് അക്കാദമി എക്‌സിബിഷന് നടക്കുന്നതിന്റെ നേരെ എതിര്‍വശത്തും മറ്റ് നാലു സുഹൃത്തുക്കള് ഒന്നിച്ചു മറ്റൊരു എക്‌സിബിഷനും നടത്തി. സുഹൃത്തുക്കള് കൃഷ്ണകുമാര്, അലക്‌സ്, കരുണാകരന്, മധു എന്നിവരാണ്. ഒന്നിച്ചു നിന്നിട്ട് ഒന്നിച്ചു അക്കാദമിക്കെതിരെ എക്‌സിബിഷന് നടത്താനാണ് പ്ലാന് ചെയ്തതെങ്കിലും ഞങ്ങള് ആശയപരമായി പലപ്പോഴും ഭിന്നിക്കുകയും അങ്ങോട്ടും ഇങ്ങോട്ടും ആര്‍ഗ്യുമെന്റ്‌സ് നടത്തുകയും ചെയ്തു. ഇതില് ആര്‍ക്കും ആരും ലീഡര്‍ഷിപ് കൊടുക്കുന്ന ഇടപാടില്ലായിരുന്നു. അതിനെ യോജിപ്പിച്ച് കൊണ്ടുപോകാന് പറ്റിയ അധ്യാപകരും ഇല്ലായിരുന്നു.\nആര്‍ഗ്യുമെന്റ്‌സിന്റെ പുറത്ത് പലപ്പോഴും തെറ്റിപ്പിരിയും, പിന്നെ തമ്മില് യോജിക്കില്ല. യോജിച്ച് കഴിഞ്ഞാല് തന്നെ ഒരു ശാപ്പാട് കഴിക്കാനുള്ള യോജിപ്പ് മാത്രമേയുള്ളൂ. അല്ലാതെ ആശയപരമായി യോജിച്ച് പോകുന്ന അവസ്ഥ ഉണ്ടായില്ല. യോജിക്കാന് പറ്റുന്ന നാലുപേര് ഒന്നിച്ചും അതിനു പറ്റാത്ത ഞാന് ഒറ്റയ്ക്കും, അതല്ലാതെ വേറെ കുറേപേര് അതിലൊന്നും ഇല്ലാതെ, അങ്ങനെ ഒരു ഗ്രൂപ്പൊന്നുമില്ലാത്ത, അല്ലെങ്കില് ആരുടെ കൂടെ കൂടണം എന്നറിയാത്ത ഇതിലൊന്നും പെടാതെ മാറിനിന്ന പല മനുഷ്യര്. എന്നാലും ഞങ്ങള് അഞ്ചുപേര് അക്കാദമിക്ക് എതിരായിട്ടു എക്‌സിബിഷന് നടത്തി. അതില് ഒറ്റയ്ക്ക് നിന്ന് ആദ്യമെ ചെയ്തത് ഞാനാണ്. ഇത് പ്രമോട്ട് ചെയ്തിട്ട് മീഡിയ കവറേജ് കൊടുത്തു. പിന്നെ വേറെയും പലകാര്യങ്ങള്. ഞങ്ങളുടെ ഓള് ഇന്ത്യ ടൂറിന് വേണ്ടിയിട്ടും മറ്റുമായി പല കാര്യങ്ങള്‍ക്കും സമരം ചെയ്യേണ്ടി വന്നിട്ടുണ്ട്. ഒരിക്കല് ഓള് ഇന്ത്യ ടൂര് വേണ്ട എന്ന തീരുമാനത്തിനെതിരെ സ്റ്റാഫിനെ മുഴുവന് മുറിക്കകത്തിട്ടു പൂട്ടി തീ വെക്കുകയൊക്കെ ചെയ്തിട്ടുണ്ട്. പിന്നെ നിരാഹാരം കിടന്നു. അതിനു ഞങ്ങള് അഞ്ചാറ് പേര് ജയിലില് കിടന്നു. അവിടന്ന് ഇറങ്ങിയിട്ടു വീണ്ടും സമരം ചെയ്തു. ഇനി സമരം ചെയ്യാന് പാടില്ല എന്നു പറഞ്ഞിട്ട് വല്യ വിഐപികളാണ് ഞങ്ങള്‍ക്ക് ജാമ്യം എടുത്തത്. ഞങ്ങളുടെ കോളേജില് എപ്പോഴും മഫ്തി പോലീസ് ഉണ്ടാവും. ഇവര് വന്നു കഴിഞ്ഞാല് രണ്ടു ദിവസം ഞങ്ങളെ നക്‌സലൈറ്റുകളെപ്പോലെ നോക്കും.\nഞങ്ങള് ഈ സമരത്തിന്റെയൊക്കെ സ്ലോഗന് എഴുതുന്നത് ബെഹ്ത്തിന്റെയോ ഓട്ടോ റെനെ കാസ്റ്റില്ലോ നെരൂദയുടെയോ ഒക്കെ വരികളായിരിക്കും. ഇത്തരം വരികള് സ്ലോഗന്‍സായിട്ട് കോളേജുകളിലെ ഭിത്തികളില് വരുന്നത് ആദ്യമായിട്ട് ഫൈന് ആര്‍ട്‌സ് കോളേജിലാണ്. അതുകൊണ്ട് തന്നെ ഞങ്ങള് നക്‌സല്‍ബാരികളാണെന്ന ഒരു വ്യാഖ്യാനം ഉണ്ടായിരുന്നു. പോലീസുകാര്‍ക്ക് രണ്ടു ദിവസം കൊണ്ട് മനസ്സിലാവും ഇവര് വാളും കുന്തവും എടുത്തിട്ടോ ബൊംബെടുത്തിട്ടോ വിപ്ലവം ഉണ്ടാക്കുന്ന കക്ഷികള് അല്ല. വേറൊരുത്തരത്തിലുള്ള കക്ഷികളാണെന്ന്. ഐഡിയോളജിക്കല് ഫൈറ്റേഴ്സാണെന്ന് മനസ്സികും. പിന്നെ അവര് നോക്കുമ്പോള് പലരും ഭക്ഷണം കഴിക്കാനൊന്നും പോകുന്നില്ല. അഥവാ ചായ കുടിക്കാന് പോകുന്നുണ്ടെങ്കില് റോട്ടില് കൂടെ പോകുന്ന ആരെങ്കിലും ഒരാളെ ഒരാള് വളയ്ക്കും, എന്നിട്ട് അയാളുടെ അടുത്തു ഒരു ചായക്ക് ചോദിക്കും. രണ്ടുപേരും കൂടെ പോകുന്ന സമയത്ത് പയ്യെ പുറകെ രണ്ടുപേര് പോകും, അതിന്റെ പിറകെ രണ്ടുപേര് പോകും. കടയില് ചെല്ലുമ്പോഴേക്കും പത്തുപത്തിനാറ് പേര് കാണും. പിന്നെ ഈ മനുഷ്യന് ആ വഴിക്കു വരില്ല. അല്ലാതെ ഇങ്ങോട്ട് വന്നു ചായ വാങ്ങിത്തരുന്നവരും ഉണ്ടായിരുന്നു. ഇതൊക്കെ കാണുമ്പോള് ഈ പോലീസുകാരും ഞങ്ങള്‍ക്ക് ചായ വാങ്ങിത്തരും. ഇത് ഉദ്യോഗസ്ഥര് മനസ്സിലാക്കിയിട്ടു ഈ പൊലീസുകാരെ രണ്ടുമൂന്നു ദിവസം കൊണ്ട് മാറ്റി പുതിയ ആളെ വിടും. നേരത്തെയുണ്ടായിരുന്ന പോലീസുകാരില് നിന്നു ഇത് മനസ്സിലാക്കി പുതുതായി വരുന്നവര് വന്ന ദിവസം തന്നെ ഞങ്ങള്‍ക്ക് ചായ വാങ്ങിത്തരും. ഇവരുമായിട്ടൊക്കെ നല്ല കമ്പനിയായിരുന്നു ഞാന്. ചിലര് ക്ലാസ്സിലോക്കെ കയറി വര്‍ക്കൊക്കെ കണ്ടിട്ട് ക്യാന്റീനില് കൊണ്ടുപോയി ശാപ്പാടൊക്കെ വാങ്ങിത്തരുമായിരുന്നു. ഇപ്പോഴും നല്ല ബന്ധം നിലനിര്‍ത്തുന്ന പോലീസുകാര് ഉണ്ട്.\nഇതേ പോലെ തന്നെ ഞങ്ങള്‍ക്ക് ഫസ്റ്റ് ഇയര് തൊട്ട് വരുന്ന മോഡല്‍സ്. ഹ്യൂമണ് റിലേഷന്റെ ഒരു സാധനം ശരിക്കും പഠിക്കുന്നത് ഇവരില് നിന്നാണ്. മോഡല്‍സ് എന്നുപറഞ്ഞാല് പലപ്പോഴും ലൈംഗിക തൊഴിലാളികളാണ്. പുരുഷന്‍മാരാണെങ്കില് പണിയെടുക്കാന് പറ്റാതെ വരുന്ന ആരോഗ്യം പോയിട്ടുള്ള ചുമട്ടുകാരോ ഒക്കെയാവും. ഇവരൊക്കെയായി നമുക്ക് നല്ല തരത്തിലുള്ള റിലേഷനാണ്. സെക്കന്‍ഡിയര് തൊട്ടിട്ടു ഞങ്ങളുടെ ബാച്ചിന് ന്യൂഡ് സ്റ്റഡീസ് ഉണ്ട്. ന്യൂഡ് സ്റ്റഡീസ് വരുമ്പോള് ആദ്യമൊക്കെ ഭയങ്കര കൗതുകത്തോട് കൂടിയാണ് നോക്കുന്നത്. ഞങ്ങള് ആറ് പേരായിരുന്നു ഫസ്റ്റ് ബാച്ചില്. ആറുപേരുടെ മുന്നില് ഒരു സ്ത്രീ ന്യൂഡായിട്ടു നില്‍ക്കുക എന്നു പറഞ്ഞാല് ഞങ്ങള്‍ക്ക് ഭയങ്കര കൗതുകമാണ്. സാധാരണ മുഖം വാര്‍ക്കുന്ന സമയത്ത് ദൂരെ നില്‍ക്കുന്നവര് ന്യൂഡായിട്ടു നില്‍ക്കുമ്പോള് അളവെടുക്കാന് വേണ്ടി അവരുടെ അടുത്തു പോകും. മുഖം വരക്കുന്ന സമയത്ത് അളവൊന്നും നോക്കാറെയില്ല. അളവെടുക്കാന് പോകുമ്പോള് പെണ്ണുങ്ങള് ചിരിക്കും. കാരണം രണ്ടു ദിവസം മുമ്പ് മുഖം വരക്കുമ്പോള് അളവെടുക്കാത്ത കക്ഷികള് ന്യൂഡ് വരക്കുമ്പോള് അവര്‍ക്ക് പെട്ടെന്നു കാര്യം മനസ്സിലാകും. അവര് ചിരിക്കും. ന്യൂഡ് നില്‍ക്കുന്ന സമയത്ത് ഇവര്‍ക്ക് കാശ് കൂടുതല് ഉണ്ട്. പിറ്റേദിവസം ഇവര് വരുന്ന സമയത്ത് വല്യ പൊതിച്ചോറുമായിട്ടു വരും.\nസര്‍ക്കസില് നിന്നു ചാടിപ്പോന്ന ഒരു സ്ത്രീ ഉണ്ടായിരുന്നു. പത്തൊന്‍പത് വയസ്സേ കാണൂ. നല്ല അനാട്ടമി ഉള്ള സ്ത്രീയാണ്. അവര് വന്നപ്പോള് ആദ്യമേ മുഖം വരച്ചു. വെളുപ്പാന് കാലത്ത് കിട്ടിയ സ്ത്രീയാണ്. ഞങ്ങള് പകല് ക്ലാസ് റൂമില് വര്‍ക്ക് ചെയ്യും, രാത്രി ഹോസ്റ്റലില് ഡിസ്‌ക്കഷനാണ്. അതിനിടയ്ക്ക് പെയിന്റ് ചെയ്യും. സ്സ്‌ക്ലപ്ര് ചെയ്യുന്ന ആള്‍ക്കാര് റൂമില് വന്നാല് പെയിന്റ് ചെയ്യും. ചിലപ്പോ സ്ട്രീറ്റ് സ്റ്റഡീസിന് ഇറങ്ങും. തട്ടുകടയില് നിന്ന് ഓസിന് ദോശ തിന്നാം എന്നുള്ളതും കൂടെയാണ് സ്ട്രീറ്റ് സ്റ്റഡീസിന്റെ ഉദ്ദേശം. അങ്ങനെ ദോശ തരുന്ന ഒരു മണിയന് ഉണ്ടായിരുന്നു. മണിയന് അയാളുടെ കഥന കഥയൊക്കെ പറഞ്ഞിട്ട് നമുക്ക് ദോശ തരും. വളരെ കാര്യമായിട്ടാണ് ദോശ തരുന്നത്. നിങ്ങളൊക്കെ ഒരുകാലത്ത് വല്യ പൈസക്കാരാകും അപ്പോ എന്റെ ദോശ തിന്നിട്ടാണ് നിങ്ങള് വളര്‍ന്നത് എന്നൊക്കെ പറഞ്ഞു എനിക്ക് അഭിമാനിക്കാമല്ലോ എന്നൊക്കെ പറയും. അയാളിപ്പോള് ഇല്ല.\nകോളേജിന് തൊട്ടടുത്ത് ഒരു ബീന ഹോട്ടല് ഉണ്ടായിരുന്നു. അവിടുന്ന് ഞങ്ങള് ഒരുമാസം അല്ലെങ്കില് രണ്ടുമാസം ഒക്കെ അടുപ്പിച്ചു പറ്റും. രണ്ടുമാസം കഴിയുമ്പോള് മുങ്ങും. പിന്നെ അങ്ങോട്ട് കടക്കില്ല. ചില വിശേഷ ദിവസങ്ങളില് അങ്ങോട്ടൊന്ന് ചെല്ലാന് പറഞ്ഞിട്ട് ഇയാള് ആദ്യമേ ആളെ വിടും. ഞങ്ങള് പോകില്ല. കുറച്ചു കഴിയുമ്പോള് ഇയാളുടെ മകനെ വിടും. അപ്പോഴും ഞങ്ങള് പിന്നെ വരാം എന്നു പറയും. പിന്നെ ഇയാള് നേരിട്ടു വരും. ഇയാള് വരുമ്പോള് ഓടാനൊന്നും പറ്റില്ല. ഇയാള് അങ്ങനെയുള്ള ഒരു മനുഷ്യനാണ്. പ്രേംനസീറിന്റെ കസിനാണ് ഇയാള്. വളരെ സൗമ്യനായി സംസാരിക്കുന്ന ആളാണ്. അയാള് പറഞ്ഞു, നിങ്ങളെ ഞാന് പലപ്രാവശ്യം വിളിപ്പിച്ചു, നിങ്ങള്‍ക്ക് അവിടെ ബിരിയാണി ഉണ്ടാക്കി വെച്ചിട്ട് അതവിടെ ഇരിക്കുകയാണ്. വന്നു കഴിച്ചിട്ടു പോകണം എന്ന്. ഇയാള് പറയും നിങ്ങള് കാശ് തന്നില്ലെങ്കില് നിങ്ങളുടെ ഒരു പെയിന്റിംഗ് ഞാന് ഇവിടെ എടുത്തു വെക്കും. പിന്നെ അതിനു കോടിക്കണക്കിന് പൈസയൊക്കെയാകും. അപ്പോള് ഞാനും വല്യ പൈസക്കാരനാകും. വാസ്തവത്തില് അങ്ങനെ ചെയ്തിരുന്നെങ്കില് പുള്ളി വല്യ റിച്ച് ആയേനെ. പലരുടെയും വര്‍ക്കിനൊക്കെ പിന്നീട് വല്യ പൈസയായി. ഇങ്ങനെ കുറെ മനുഷ്യര് ഉണ്ടായിരുന്നു. ഇവരുടെ ഇടയ്ക്ക് കൂടെയാണ് നമ്മളിങ്ങനെ ജീവിച്ച് പോകുന്നത്.\nരാവിലെ ഇങ്ങനെ ഇറങ്ങി നടക്കുന്ന സമയത്ത് ഈ സെക്‌സ് വര്‍ക്കേഴ്‌സ് പലരും ഇറങ്ങിപ്പോകുന്നത് കാണാം. അപ്പോള് നമ്മളിങ്ങനെ മോഡല് നില്‍ക്കാമോ എന്നു ചോദിച്ചു അടുത്തു ചെല്ലും. അവര് നില്‍ക്കാമെന്ന് പറയുകയാണെങ്കില് കോളേജിലെ ഏതെങ്കിലും ക്ലാസ്സ് മുറിയില് അടച്ചിടും. രാവിലെ ഹോസ്റ്റലില് പോയി തിരിച്ചുവരുമ്പോള് ഇവരെ തുറന്നു വിടും. രാവിലെ കോളേജില് എത്തിയാല് നമ്മുടെ മോഡലായിട്ട് ക്ലാസ്സിലേക്ക് കൊണ്ടുപോകും. അങ്ങനെയാണ് ഈ സര്‍ക്കസില് നിന്നു ചാടിപ്പോന്ന കുട്ടിയെ കിട്ടുന്നത്. ആദ്യം അവളുടെ മുഖമാണ് ചെയ്യുന്നത്. ആ പോര്‍ട്രേറ്റ് ചെയ്യാന് നാല് ദിവസത്തെ ക്ലാസ് മതി. പിന്നെ ഫുള് പോര്‍ട്രൈറ്റ് ചെയ്യാനാണെങ്കില് നാലോ എട്ടോ ദിവസത്തെ ക്ലാസ് വേണം. ഇവളോട് ന്യൂഡ് നില്‍ക്കാമോ എന്നു ചോദിച്ചപ്പോള് ഇവള്‍ക്കു ആകപ്പാടെ സംശയമായി. ആദ്യത്തെ ദിവസം സെമി ന്യൂഡ് നില്‍ക്കുന്നു. പിന്നീടാണ് ഫുള് ന്യൂഡ് നില്‍ക്കുന്നത്. അപ്പോ അവള്‍ക്ക് മനസ്സിലായി ഇവര് അപകടകാരികളായിട്ടുള്ള കക്ഷികള് അല്ല, ഇത് സാധാരണ രീതിയില് ഉള്ള ഒരു ക്ലാസാണ് എന്ന്. ആദ്യത്തെ നാല് ദിവസം കഴിഞ്ഞപ്പോള് പിന്നെ ഇവള് വരുന്നത് വല്യ പൊതിച്ചോറുമായിട്ടാണ്. ലഞ്ച് ബ്രേക്കിന് ഞങ്ങള് വര്‍ക്ക് നിര്‍ത്തിയപ്പോള് അവര് വിളിച്ചിട്ടു പറഞ്ഞു, വാ ഞാന് ഇന്ന് തോനെ ചോറ് കൊണ്ടുവന്നിട്ടുണ്ട്. ഞങ്ങള് ചോദിച്ചു അതെന്താണ്. അപ്പോ ഇന്നലെ എനിക്ക് തോനെ പൈസ കിട്ടി, അതുകൊണ്ട് തോനെ ചോറുണ്ടാക്കി. നിങ്ങളാരും ഉച്ചയ്ക്ക് ചോറ് കഴിക്കുന്നത് കാണുന്നില്ലല്ലോ എന്നു പറഞ്ഞു. പിന്നെ ഇവരുടെ പൊതിച്ചോറ് തുറന്ന് എല്ലാവരും കൂടെ കയ്യിട്ട് വാരും. ഇങ്ങനെയുള്ള കുറെ മനുഷ്യര്. ഇത് ശരിക്കും പറഞ്ഞാല് നമ്മുടെ സാമൂഹ്യ വ്യവസ്ഥിതിയുടെ പരിതാപകരമായിട്ടുള്ള അവസ്ഥയാണ്.\n(ജീവന് തോമസ് 2000-ല് ഫൈബര് ഗ്ലാസില് ചെയ്ത് ശില്പം)\nകാരണം മാന്യത നടിച്ച് നടക്കുന്ന ഒരു മനുഷ്യര്‍ക്കും ഇല്ലാത്ത ഒരു തരം മനുഷ്യപ്പറ്റ്. ഇവരുടെ ഇന്റിമസി, എല്ലാ ആള്‍ക്കാരുടെ അടുത്തും കാണിക്കുന്ന ഒരിഷ്ടവും ഒക്കെയാണ് ആളുകള് ചൂഷണം ചെയ്യുന്നത്. ഇത് തന്നെയാണ് ഇവരുടെ അടുത്തു നിന്നും നമുക്കും പഠിക്കാന് പറ്റിയത്. നല്ല ശരീര പുഷ്ടിയുള്ള, അഞ്ചോ ആറോ ആണുങ്ങളുടെ അടുത്ത് ഇങ്ങനെ ഒരു സ്ത്രീ നില്‍ക്കുക എന്നു പറഞ്ഞാല് ഒരു നേരത്തെ വിശപ്പിന്റെ സംഭവം മാത്രമാണത്. എന്നിട്ട് അതില് നിന്നുണ്ടാക്കുന്ന പൈസകൊണ്ട് അവര്‍ക്ക് തന്നെ ഭക്ഷണം വാങ്ങിച്ചു കൊടുക്കുക എന്നത്; അപ്പോഴാണ് അടിസ്ഥാനപരമായി കമ്മ്യൂണിസം എന്താണെന്ന് നമ്മള് അന്വേഷിക്കാന് തുടങ്ങുന്നത്. ഞാനൊരു കമ്മ്യൂണിസ്റ്റ് ഫാമിലിയിലാണ് ജനിച്ചത്. ശരിക്കും കമ്മ്യൂണിസം എന്താണെന്നും കമ്മ്യൂണിസം എന്താവശ്യത്തിനാണ് ഇംപ്ലിമെന്റ് ചെയ്യേണ്ടതെന്നും ഞാന് മനസ്സിലാക്കുന്നത് വാസ്തവത്തില് ഇത്തരം മനുഷ്യരില് നിന്നാണ്. ഞാനത് കഴിഞ്ഞിട്ട് ഇത്തരം കക്ഷികളെ റോഡിലൊക്കെ കണ്ടാല് ഞാന് പോയി മിണ്ടാറൊക്കെയുണ്ട്. ചിലപ്പോള് എന്റെ ഫാദറൊക്കെ എന്നെ കാണാന് വന്നാല് ഞങ്ങള് റോഡില് നില്‍ക്കുമ്പോള് ഇവര് എന്തിരു സാറേ എന്നുചോദിച്ചു കൊണ്ട് ഓടി വരും. ഞാന് വളരെ കൂളായി നിന്നിട്ട് വര്‍ത്തമാനം പറയും. ഒരു പ്രാവശ്യം ഫാദര് ചോദിച്ചു അതാരാന്ന്. ഞാന് പറഞ്ഞു ഞങ്ങളുടെ മോഡലാണെന്ന്. അവരെ കണ്ടിട്ട് വേറൊരു ലുക്ക് ഉണ്ടല്ലോ എന്നു ചോദിച്ചു. ഞാന് പറഞ്ഞു അവര് ഇത്തരം ജോലിയൊക്കെ ചെയ്യാറുണ്ട്. ഞങ്ങള്‍ക്ക് മോഡലായിട്ടു വന്നു നില്‍ക്കാറുമുണ്ടെന്ന്. അവരോടൊക്കെ നല്ല രീതിയില് പെരുമാറണം എന്നു ഫാദറും പറഞ്ഞു. ഇവരില് നിന്നൊക്കെ പഠിച്ചിട്ടുള്ള പാഠം നമുക്ക് ഒരു സിലബസിലും കിട്ടില്ല. അത് അനാട്ടമി മാത്രമല്ല. ഒരു മുഴുവന് സൊസൈറ്റിയുടെ മൊത്തം ഡീല് ആണ് നമ്മള് പഠിക്കുന്നത്. ഇവരോടൊക്കെയുള്ള ഇടപെടലുകളിലൂടെയും അവിടെ നിരന്തരം നടന്നിട്ടുള്ള സമരങ്ങളിലൂടെയുമൊക്കെയാണ് വാസ്തവത്തില് ഞങ്ങളുടെയൊക്കെ വര്‍ക്കുകള് ഇടതുപക്ഷ സ്വഭാവത്തിലേക്കും മാറുന്നത്. പതുക്കെ പതുക്കെ അത് ഫൈന് ആര്‍ട്സ് കോളേജും തിരുവനന്തപുരവും ഒക്കെ കടന്ന് മറ്റ് കോളേജുകളിലേക്കും ഈ ആറ്റിട്യൂഡ് മാറി. അതോട് കൂടി അബ്‌സ്ട്രാക്ഷന് എന്ന പരിപാടി നിന്നു.\nഒരു സമരത്തില് ഞങ്ങള് അവിടത്തെ സ്റ്റാഫിനെ പൂട്ടിയിട്ടു കത്തിച്ചു എന്നൊക്കെ പറഞ്ഞല്ലോ. വാസ്തവത്തില് കത്തിക്കുന്നൊന്നും ഇല്ല. അതൊരു പ്രഹസനം മാത്രമായിരുന്നു. യഥാര്‍ഥത്തില് കത്തിക്കണമെങ്കില് ഞങ്ങള് യുആര്‍എ ടെക്‌നോളജി അവിടുന്ന് തന്നെ പഠിക്കുന്നുണ്ട്. ഫാസ്റ്റ് വേള്‍ഡ് വാറിന്റെ അയണ് ബോക്‌സിന്റെ തിയറി വെച്ചിട്ടാണ് സാധാരണ രീതിയില് അയണ് കാസ്റ്റ് ചെയ്യുന്നത്. അത് വെച്ചിട്ടാണെങ്കില് ഒരു സ്ഥലം പെട്ടെന്നു പൊട്ടിക്കാനൊക്കെ വളരെ ഈസിയായിട്ടു പറ്റും. പക്ഷേ അത് ഞങ്ങളുടെ പേടിപ്പിക്കലിന്റെ ഒരു ഭാഗം മാത്രമായിരുന്നു. രാവിലെ ഒന്‍പതു മണിക്ക് സമരം തുടങ്ങിയി വൈകീട്ട് അഞ്ചുമണിക്കാണ് പോലീസ് വരുന്നത്. ആ ബില്‍ഡിംഗ് മൊത്തം നാശമാക്കിയിരുന്നു ഞങ്ങള്. അതുകൊണ്ട് ഞങ്ങളെ പിടിച്ച് ജയിലിലാക്കി. ജയിലില് നിന്നു ഇറങ്ങിക്കഴിഞ്ഞതിന് ശേഷം എപ്പോഴും നമ്മള്‍ക്ക് ഒരു പ്രയോറിറ്റിയുണ്ട്; സ്റ്റുഡന്റ്സാണ്, അതോടൊപ്പം തന്നെ ഭാവി തലമുറയിലെ ആര്‍ട്ടിസ്റ്റുകളാണ്; ഇങ്ങനെ ഒരു വല്യ കണ്‍സിഡറേഷന് ഞങ്ങള്‍ക്ക് കോടതിയും തന്നിട്ടുണ്ട്; പൊളിറ്റീഷ്യന്‍സും തന്നിട്ടുണ്ട്. കുറെ വിഐപികളൊക്കെ കൂടിയിട്ടാണ് ജാമ്യം എടുത്തത്. അങ്ങനെ ഞങ്ങള് പുറത്തിറങ്ങി.\nപുറത്തിറങ്ങിക്കഴിഞ്ഞിട്ട് പിന്നെ സമരത്തിനുള്ള വഴി നിരാഹാരം മാത്രമായിരുന്നു. രണ്ടുപേരെ അതേല്‍പ്പിച്ചു. സമരം നടത്തുമ്പോള് ചില്ലറ പൈസ വേണം, പോസ്റ്റര് ഒട്ടിക്കാനും അതിനും ഇതിനുമൊക്കെ. ഈ പാട്ടയും കൊണ്ട് ചെല്ലുന്ന സമയത്ത് ഞങ്ങളെ എന്തോ നികൃഷ്ട ജീവികളായിട്ടാണ് ആളുകള് നോക്കുന്നത്. ഇവരൊക്കെ ഗര്‍ഭിണിയെ ചുട്ടുകരിക്കാന് ശ്രമിച്ച ആളുകളാണ്, ഇവര്‍ക്കൊന്നും ഒറ്റപൈസ കൊടുക്കരുത് എന്നൊക്കെയാണ് ആളുകള് പറഞ്ഞത്. ഏതൊക്കെയായാലും നമ്മള് ഇതിന് ഇറങ്ങി. നമ്മളെ തെറ്റിദ്ധരിച്ചിട്ടുള്ള അവസ്ഥയില് നിന്നു തിരിച്ചു അവരെ മനസ്സിലാക്കിക്കേണ്ട ബാധ്യത നമുക്ക് ഉണ്ട്. അപ്പോഴാണ് നമ്മള്‍ക്ക് മനസ്സിലാകുന്നത്, നമ്മള് അത്രയും കാലം കൈയ്യില് വെച്ചിരുന്ന പെയിന്റിംഗിന്റെ രീതികള് ഒരിക്കലും ഇവര്‍ക്ക് കമ്മ്യൂണിക്കേറ്റ് ചെയ്യാന് പറ്റാത്ത തരം സാധനമാണെന്ന്. അങ്ങനെയാണ് ഞങ്ങള് ഈ ഫിഗറേറ്റീവ് സാധനങ്ങളിലേക്ക് വര്‍ക്ക് തിരിച്ചു വിടുന്നത്. അന്ന് തൊട്ട് എല്ലാവരും വേറൊരുത്തരത്തില് വര്‍ക്ക് തുടങ്ങി. വര്‍ക്കെന്ന് പറഞ്ഞാല് നിസ്സാര സംഭവമല്ല, ഞങ്ങള് പത്തു പതിനെട്ടു പേര് വളരെ ആക്ടീവായിട്ടു വര്‍ക്ക് ചെയ്യാന് തുടങ്ങി. ഞങ്ങളിത്രയും പേരുടെ പെയിന്റിംഗ്സ് മറ്റുള്ളവരെക്കാള് ബേറ്ററായിട്ടു നില്‍ക്കുന്ന ഒരു അവസ്ഥയുണ്ടായി. അര, മുക്കാമണിക്കൂര് കഴിയുമ്പോള് ഒരോരുത്തര് സാധനങ്ങള് ഇങ്ങനെ ചെയ്തുകൊണ്ടിരിക്കും. പത്തിരുപത്തോളം പോസ്റ്ററുകള് കോളേജിന് മുന്നില് ഇങ്ങനെ ഒട്ടിച്ചും തൂക്കിയുമൊക്കെ ഇടും. അതൊരു അരമണിക്കൂര് കഴിയുമ്പോള് മാറ്റി വേറൊരു പത്തിരുപതെണ്ണം ഇടും. ഇത് ഭയങ്കര മാറ്റം ഉണ്ടാക്കി. അതോട് കൂടി ജനങ്ങള് കൂടാന് തുടങ്ങി. അരമണിക്കൂര് കൂടുമ്പോള് പുതിയ വര്‍ക്കുകള് വരുന്ന സ്ഥലം എന്ന രീതിയില്. അതും അക്കാലം വരെ കേരളം കണ്ടിട്ടുള്ളതില് അല്ലെങ്കില് ഇന്ത്യ കണ്ടിട്ടുള്ളതില് തന്നെ വ്യത്യസ്തമായ രീതിയിലുള്ള വര്‍ക്കുകളായിരുന്നു.\nഅതോടെ സമരം വിജയിച്ചു. പ്രിന്‍സിപ്പാലിനെ സസ്‌പെന്റ് ചെയ്തു. അങ്ങനെ കുറെ സംഭവങ്ങള് ഉണ്ടായി. പ്രിസിപ്പല് പൊറിഞ്ചു കുട്ടിയെ സസ്പന്റ് ചെയ്യപ്പെട്ടിട്ട് പിന്നീട് കേസ് വാദിക്കുന്ന സമയത്ത് ഈ കുട്ടികള് തന്നെയാണോ ഇത് ചെയ്തത് എന്നു പറഞ്ഞപ്പോള് ഈ കുട്ടികള് അല്ല, വേറെ ഏതോ കുട്ടികളാണെന്ന് പറഞ്ഞു. ഇയാള് ശരിക്കും കുട്ടികളെ ഇങ്ങനെ വേറൊരു തരത്തില് രക്ഷിച്ചു കൊണ്ടു പോകുന്ന ആളായിരുന്നു. കുറെ കുട്ടികള് ഇങ്ങനെ ചെയ്തു എന്നു ഇയാള് തന്നെയാണ് പോലീസിന് മൊഴി കൊടുത്തതും. നിങ്ങള്‍ക്കെന്താ വട്ട് വല്ലതും ഉണ്ടോന്നു കോടതി ചോദിച്ചു. അപ്പോ അയാളൊര് ഇളിഭ്യ ചിരി ചിരിച്ചത് ഞാന് ഇപ്പോഴും ഓര്‍ക്കുന്നുണ്ട്. എന്നിട്ട് പിന്നീട് ഇയാള് കോളേജിലേക്ക് വരുന്നു. നിരന്തരം ഈ മനുഷ്യനെ ഞങ്ങള് പീഢിപ്പിച്ചിട്ടുണ്ട്, എന്നിട്ടും ഇയാള് കൃത്യമായി നമ്മുടെ കൂടെ നിന്നിട്ടുണ്ട്.\nകുഞ്ഞിരാമനാണെങ്കിലും സന്താനരാജ് ആണെങ്കിലും പൊറിഞ്ചുക്കുട്ടിയാണെങ്കിലും ആര് നന്ദകുമാര് ആണെങ്കിലും സ്‌പെഷ്യല് ടൈപ് ഓഫ് ആളുകളായിരുന്നു. കൃത്യമായി വര്‍ക്ക് ചെയ്യുന്ന വിദ്യാര്‍ഥികളെ അവര് മനസ്സിലാക്കുമായിരുന്നു. ഈ അധ്യാപകരൊക്കെ രാവിലെ ഏഴുമണിക്ക് കാമ്പസില് വന്നാല് രാത്രി പതിന്നൊന്നു മണിക്കാണ് പിരിഞ്ഞു പോകുക. അതുവരെ നിന്ന് വര്‍ത്തമാനം പറയും. അത് വെറും വര്‍ത്തമാനമല്ല, വര്‍ക്ക് ഓഫ് ആര്‍ട്ടിനെ ബേസ് ചെയ്തിട്ടുള്ളതും സിനിമയെ കുറിച്ചും മ്യൂസിക്കിനെ കുറിച്ചും രാഷ്ട്രീയത്തെ കുറിച്ചും ഒക്കെ വളരെ ആധികാരികമായിട്ടുള്ള ഡിസ്‌ക്കഷനാണ് നടത്തുക. ഇത് പലപ്പോഴും നമ്മളെ എത്തിച്ചിട്ടുള്ള ഒരു തലം എന്താന്നുവെച്ചാല് പക്കാ ഇടതു ചിന്താഗതിയിലേക്കാണ്. പരിപൂര്‍ണ്ണമായിട്ടും ഇവരില് ആരെയും നമ്മള് ഡിപ്പന്റ് ചെയ്യാറില്ല. സ്വതന്ത്രരായിട്ട് തന്നെയാണ് നടക്കുക. ഇതുകൊണ്ട് തന്നെയാണ് പാരലല് എക്‌സിബിഷന് നടന്നപ്പോള് ആള്‍ക്കാര് സ്പ്ലിറ്റ് ചെയ്തിട്ട് പലവഴിക്ക് പോയതും. ഒരിക്കലും ഒരാളും മറ്റൊരാളും തമ്മിലുള്ള അലയന്‍സ് ശരിയാവില്ല. ഓരോരുത്തര്‍ക്ക് അവരവരുടെ വഴിയും ഫിലോസഫിയും ഉണ്ടായിരുന്നു. അതുകൊണ്ട് പലപ്പോഴും ഒന്നിച്ചു നില്‍ക്കാനും പറ്റില്ല. എന്നാല് പൊതുവായ കാര്യം വരുമ്പോള് എല്ലാരും ഒന്നിച്ചു നില്‍ക്കുകയും ചെയ്യും. അടിസ്ഥാനപരമായി എല്ലാവരും ഇടതുപക്ഷ സ്വഭാവം ഉള്ള ആളുകളും ആയിരുന്നു. അതിനെ ഇവിടത്തെ ഇടതുപക്ഷത്തിന് ആ രീതിയില് വിലയിരുത്താനോ റീഇന്‍ഫോഴ്സ് ചെയ്യാനോ ഒന്നും പറ്റിയിട്ടില്ല. അവര് വിചാരിച്ചത് ഇവരെന്തോ ഏലിയന്‍സ് വന്നിട്ട് ഇവിടെ പ്രശ്‌നം ഉണ്ടാക്കുകയാണ്, ഇതൊന്നും നമുക്ക് പറ്റില്ല എന്നാണ്.\nആ പിരീഡില് ചെഗുവേരയുടെ ബൊളീവിയന് ഡയറിയൊക്കെ വായിക്കുന്നത് വളരെ രഹസ്യമായിട്ടാണ്. ഒരു സമയത്തും ഞങ്ങള് ഹോസ്റ്റല് റൂം പൂട്ടാറില്ല. പുറത്തേക്ക് പോകുമ്പോഴും ഉറങ്ങുമ്പോഴും മുറി പൂട്ടാറെയില്ല. എന്നാല് ചെഗുവേരയുടെയോ ലൂഷന്റെയോ നെരൂദയുടെയോ പുസ്തകങ്ങള് വളരെ രഹസ്യമായിട്ടാണ് ഞങ്ങള് വായിച്ചു കൊണ്ടിരുന്നത്. ഒന്നാമത് ഈ അടിയന്തിരാവസ്ഥയുടെ സംഭവങ്ങളും അതിന്റെ ബാക്കി ഹാങ് ഓവറുകളും നിലനില്‍ക്കുന്ന സമയത്ത് എസ്എഫ്‌ഐക്കാരെ പോലും ഞങ്ങള്‍ക്ക് പേടിയായിരുന്നു. കടമ്മനിട്ടയുടെ കവിത ചൊല്ലുന്ന സമയത്ത് ആരടാ അവിടെ കവിത ചൊല്ലുന്നത് എന്നു ചോദിക്കുന്ന എസ്എഫ്‌ഐക്കാര് ഉണ്ടായിരുന്നു. അന്ന് കടമ്മനിട്ട നിഷിദ്ധമായിട്ടുള്ള സാധനമായിരുന്നു. അതിനു ശേഷമാണ് കടമ്മനിട്ടയെ ഉള്‍ക്കൊള്ളാന് പറ്റുന്നതും കൊണ്ടു നടക്കുന്നതുമൊക്കെ. ഈ ഇടതുപക്ഷ സ്വഭാവം പിന്നീട് വളരുകയും വര്‍ക്കിന്റെ കാര്യത്തിലാണെങ്കില് അതിന്റെ ഗ്രാസ്‌റൂട്ട് തേടിപ്പോകുന്ന തരത്തില് സീരിയസ്സായിട്ടുള്ള ഇടതു സ്വഭാവം ഉണ്ടാവുകയും ചെയ്തു. പില്‍ക്കാലത്ത് ഇത് നമ്മളെ എങ്ങനെയാണ് ബാധിക്കുന്നത് എന്നു പറഞ്ഞാല് ഇതൊന്നും ഇല്ലാത്ത വേറൊരു തലമുറ, ഇതിന്റെ റെപീറ്റേഷനും മറ്റു കാര്യങ്ങളുമൊക്കെയായിട്ടു വരുന്ന അടുത്ത തലമുറ, അതുപോലെ സമരങ്ങള് ഒതുക്കാന് വേണ്ടി വളരെ ജൂനിയേഴ്സിനെ കൊണ്ടുവന്ന് നിലയ്ക്ക് നിര്‍ത്തി ഭരണം നടത്തുന്ന പ്രിന്‍സിപ്പാള്.\nart ArtsCollege culture JeevanThomas kanayikunjiraman Left Politics norms painter sculptor society strike ThiruvananthapuramArtsCollege


ബിഡിജെഎസിന് നാലു സീറ്റ് നല്‍കാന് ധാരണ, ശബരിമല സമരത്തെച്ചൊല്ലി തര്‍ക്കം; അപഹാസ്യമായെന്ന് ബിജെപി യോഗത - Samakalika Malayalam\nബിഡിജെഎസിന് നാലു സീറ്റ് നല്‍കാന് ധാരണ, ശബരിമല സമരത്തെച്ചൊല്ലി തര്‍ക്കം; അപഹാസ്യമായെന്ന് ബിജെപി യോഗത്തില് വിമര്‍ശനം\nBy സമകാലിക മലയാളം ഡെസ്‌ക് | Published: 24th January 2019 03:52 PM |\nLast Updated: 24th January 2019 03:54 PM | A+A A- |\nതൃശൂര്: ലോക്‌സഭാ തെരഞ്ഞെടുപ്പില് ബിഡിജെഎസിന് നാലു സീറ്റുകള് നല്‍കാന് ബിജെപി നേതൃയോഗത്തില് ധാരണ. സീറ്റുകള് ഏതൊക്കെയെന്ന് ഉഭയകക്ഷി ചര്‍ച്ചയില് തീരുമാനിക്കാനും യോഗത്തില് ധാരണയായി. ബിജെപിയുടെ ശബരിമല സമരത്തെച്ചൊല്ലി യോഗത്തില് രൂക്ഷമായ വാക്കുതര്‍ക്കമുണ്ടായി.\nലോക്‌സഭാ തെരഞ്ഞടുപ്പില് എട്ടു സീറ്റ് വേണമെന്ന ബിഡിജെഎസിന്റെ ആവശ്യത്തെ കോര് കമ്മിറ്റി യോഗത്തില് നേതാക്കള് ചോദ്യം ചെയ്തു. എട്ടു സീറ്റ് ആവശ്യപ്പെട്ട നടപടി അധികപ്രസംഗമാണെന്ന് നേതാക്കള് കുറ്റപ്പെടുത്തി. ബിഡിജെഎസിന് ഏതൊക്കെ സീറ്റു നല്‍കും എന്നതു സംബന്ധിച്ച് ഇരുപാര്‍ട്ടികളും തമ്മില് ചര്‍ച്ച നടത്തും. എന്‍ഡിഎ നേതൃയോഗത്തിലായിരിക്കും അന്തിമ തീരുമാനം. ബിഡിജെഎസിന് ഏതൊക്കെ സീറ്റു നല്‍കും എന്നതില് ധാരണയായതിനു ശേഷമാവും ബിജെപി സീറ്റു ചര്‍ച്ചകളിലേക്കു കടക്കുക എന്നാണ് വിവരം.\nശബരിമല സമരത്തെച്ചൊല്ലി യോഗത്തില് രൂക്ഷമായ തര്‍ക്കം നടന്നു. സമരം ബിജെപിയെ അപഹാസ്യമാക്കിയെന്ന് വി മുരളീധരന് പക്ഷം കുറ്റപ്പെടുത്തി. സമരം എങ്ങനെ മുന്നോട്ടുകൊണ്ടുപോകണം എന്നതിലോ എങ്ങനെ അവസാനിപ്പിക്കണം എന്നതിലോ നേതാക്കള്‍ക്കു പോലും ധാരണയുണ്ടായിരുന്നില്ലെന്ന് മുരളീധരന് പക്ഷത്തെ നേതാക്കള് പറഞ്ഞു. പ്രവര്‍ത്തകരെ ആശയക്കുഴപ്പത്തിലാക്കുകയാണ് സമരം കൊണ്ടുണ്ടായ നേട്ടം. സമരത്തിന്റെ ലക്ഷ്യങ്ങളായി നേതാക്കള് തന്നെ പല രീതിയില് സംസാരിച്ചത് പാര്‍ട്ടിയെ അപഹാസ്യമാക്കിയെന്ന് ഇവര് കുറ്റപ്പെടുത്തി.\nഎന്നാല് സമരം വിജയമായിരുന്നെന്ന് സംസ്ഥാന അധ്യക്ഷന് പിഎസ് ശ്രീധരന് പിള്ളയെ അനുകൂലിക്കുന്നവര് അവകാശപ്പെട്ടു. ശബരിമല വിഷയം സജീവമാക്കി നിര്‍ത്താന് സമരം ഉപകരിച്ചു. സമരത്തിന്റെ വിജയപരാജയം വിലയിരുത്തുമ്പോള് എത്രമാത്രം ആശയപ്രചരണത്തിനു സാധിച്ചു എന്നതു കൂടി കണക്കിലെടുക്കണമെന്ന് ഇവര് പറഞ്ഞു. പികെ കൃഷ്ണദാസിനെ പിന്തുണയ്ക്കുന്ന വിഭാഗം സമരം വിജയമായിരുന്നുവെന്ന അഭിപ്രായത്തോടു യോജിച്ചു.\nBJP bdjs ലോക്‌സഭാ loksabha നാലു സീറ്റുകള്


പാലക്കാട് വാളയാറിൽ  അഞ്ചുപേർ ദ്രാവകം കഴിച്ച് മരിച്ചതിൽ  കൂടുതൽ  തെളിവുകളുമായി  പോലീസ്. – Tip of India News\nപാലക്കാട് വാളയാറിൽ  അഞ്ചുപേർ ദ്രാവകം കഴിച്ച് മരിച്ചതിൽ  കൂടുതൽ  തെളിവുകളുമായി  പോലീസ്.\nപാലക്കാട് വാളയാറിൽ  അഞ്ചുപേർ ദ്രാവകം കഴിച്ച് മരിച്ചതിൽ  കൂടുതൽ  തെളിവുകളുമായി  പോലീസ്. വാറ്റുചാരായമാണെന്ന് ബോധ്യപ്പെടുത്തിയാണ് ശിവന് വിതരണം ചെയ്തതെന്നാണ് നാട്ടുകാർ അഭിപ്രായപ്പെടുന്നത്. മദ്യമാണോയെന്ന് വ്യക്തമല്ലാത്തതിനാൽ  രാസപരിശോധനാഫലം വന്നാലേ അന്വേഷത്തിൽ പുരോഗതിയുണ്ടാകുകയുള്ളൂ.\nപതിനേഴിന് ഉച്ചയ്ക്ക് ശേഷമാണ് ചെല്ലങ്കാവ് കോളനിയിലെ ശിവന് മദ്യമാണെന്ന് ധരിപ്പിച്ചു മിക്കയിടത്തും വിതരണം ചെയ്തത്. സമീപ പ്രദേശത്തെ തൊഴിലാളികളോട് വാറ്റുചാരായമാണെന്ന് പറഞ്ഞായിരുന്നു നൽകിയിരുന്നു. ചിത്രങ്ങൾ  നാട്ടുകാർ  പൊലീസിന് കൈമാറിയിട്ടുണ്ട്. കഴിഞ്ഞദിവസം ലഭിച്ച കുപ്പികളും കന്നാസുകളും ബന്ധമുളളതാണോയെന്നുള്ള പരിശോധന പുരോഗമിക്കുന്നു.\nകുപ്പിയിലുണ്ടായിരുന്നത് മദ്യമാണോ, സാനിറ്റൈസറാണോ, വ്യവസായിക ആവശ്യത്തിന് ഉപയോഗിക്കുന്ന സ്പിരിറ്റാണോയെന്നും ഇനിയും തെളിയാനുണ്ട്. ആശുപത്രിയിൽ  ചികിത്സയിലുളളവരും ആദിവാസി കോളനിയിലുളളവരും പല വിധത്തിലുളള മൊഴിയാണ് നൽകിയതെന്നതും സംശയം നിഴലിക്കുന്നു.\nപോസ്റ്റുമോർട്ടത്തിലെ പ്രാഥമിക വിവരം പ്രകാരം ആന്തരീകാവയവങ്ങൾക്ക് പൊളളലേറ്റതുപോലെയായാണ് കാണുന്നത്. പ്രധാനകണ്ണികൾ  മരിച്ചതോടെ രാസപരിശോധനാഫലം പ്രകാരമുളള അന്വേഷണം മാത്രമാണ് പൊലീസിനും എക്സൈസിനും ചെയ്യാനുള്ളത്.\nചികിൽസാ പിഴവവിലെ കോവിഡ് രോഗിയുടെ മരണവുമായി ബന്ധപ്പെട്ട വിവരങ്ങൾ ആശുപത്രി അധികൃതർ ഇന്ന് കൈമാറിയേക്കും.


biggboss malayalam: hima shankar's reply on shiyas comment - Malayalam Filmibeat\n| Updated: Monday, July 16, 2018, 15:02 [IST]\nഓരോ എപ്പിസോഡുകള് കഴിയുന്തോറും മികച്ച സ്വീകാര്യത ലഭിച്ചുകൊണ്ടിരിക്കുന്ന പരിപാടിയാണ് ബിഗ് ബോസ് മലയാളം. ഇന്ത്യയിലെ മിക്ക ഭാഷകളിലും വിജയമായ ശേഷമായിരുന്നു ബിഗ് ബോസ് മലയാളത്തിലേക്കും എത്തിയിരുന്നത്. ഓരോ ദിവസവും വ്യത്യസ്ഥമാര്‍ന്ന ടാസ്‌ക്കുകള് നല്‍കി മല്‍സരാര്‍ത്ഥികള്‍ക്ക് പുതിയ അനുഭവങ്ങളാണ് ഷോ നല്‍കുന്നത്. മല്‍സരാര്‍ത്ഥികളെല്ലാം തന്നെ വളരെയധികം ആവേശത്തോടെയാണ് ഓരോരുത്തരുടെയും ടാസ്‌ക്കുകള് ചെയ്തുതീര്‍ക്കാറുളളത്.\nപതിനാറ് മല്‍സരാര്‍ത്ഥികളുമായി തുടങ്ങിയ പരിപാടിയില് നിന്നും രണ്ടു പേര് ആദ്യം തന്നെ പുറത്തുപോയിരുന്നു. ഒരാള് ആദ്യ എലിമിനേഷന് വഴിയും മറ്റൊരാള് ശാരീരിക അസ്വസ്ഥകള് കാരണവുമായിരുന്നു പുറത്തേുപോയത്.ബിഗ് ബോസിലേക്ക് വന്ന പുതിയ മല്‍സരാര്‍ത്ഥിയാണ് ഷിയാസ്. ബിഗ് ബോസ് ഹൗസിലേക്ക് അപ്രതീക്ഷിതമായിട്ടായിരുന്നു ഷിയാസിന്റെ വരവുണ്ടായത്. എല്ലാവരുടെയും ഇടയിലേക്കു കയറിച്ചെന്നു സംസാരിക്കുന്ന പ്രകൃതമുളളയാളാണ് ഷിയാസ്. കഴിഞ്ഞൊരു എപ്പിസോഡില് ഷിയാസ് ഹിമ ശങ്കറിനെ ശല്ല്യപ്പെടുത്താനായി ചെന്നിരുന്നു. തന്നെ ശല്ല്യപ്പെടുത്താന് വന്ന ഷിയാസിന് കിടിലന് മറുപടിയായിരുന്നു ഹിമശങ്കര് നല്‍കിയത്.\nബിഗ് ബോസ് മലയാളത്തിലേക്ക് അപ്രതീക്ഷിതമായി കടന്നുവന്ന മല്‍സരാര്‍ത്ഥിയായിരുന്നു ഷിയാസ്. മല്‍സരാര്‍ത്ഥികളില് വളരെ കുറച്ചുപേര്‍ക്കു മാത്രമേ ഷിയാസിന നേരിട്ട് പരിചയമുണ്ടായിരുന്നുളളു. എന്നാല് മറ്റുളളവരെല്ലാം തന്നെ അടുത്തെത്തി ഷിയാസിനെ പരിചയപ്പെട്ടിരുന്നു. ബിഗ് ബോസ് ഷോയില് രണ്ടാമത്തെ എലിമിനേഷനു ശേഷമായിരുന്നു പുതിയൊരു അതിഥി കൂടി എത്തിയിരുന്നത്. പാട്ടും ഡാന്‍സുമൊക്കെയായി മറ്റു മല്‍സരാര്‍ത്ഥികള് ആഘോഷിക്കുന്ന സമയത്തായിരുന്നു ഷിയാസ് എത്തിയിരുന്നത്. മോഡലിംഗ് രംഗത്ത് തിളങ്ങിയിട്ടുളള ഷിയാസ് ബിഗ് ബോസില് നടക്കുന്ന എല്ലാ കാര്യങ്ങളിലും വളരെ സജീവമായിട്ടാണ് ഇടപെടാറുളളത്.\nഷിയാസിനെക്കുറിച്ച് പേളി പറഞ്ഞത്\nബിഗ് ബോസ് ഹൗസില് ഷിയാസിനെ നേരിട്ട് പരിചയമുളളവരില് ഒരാളായിരുന്നു പേളി മാണി. എന്നാല് വ്യക്തിപരമായ കാരണങ്ങളാല് ഷിയാസിനെ വാട്‌സ് അപ്പില് ബ്ലോക്ക് ചെയ്യേണ്ട വന്നതിന്റെ കാരണം അടുത്തിടെ പേളി വ്യക്തമാക്കിരുന്നു. ബെസ്റ്റ് ഫ്രണ്ടാണെന്ന് മറ്റുളളവരോട് കളളം പറഞ്ഞതും രാത്രി ഏറെ വൈകിയുളള മെസേജുകളുമാണ് ഷിയാസിനെ ബ്ലോക്ക് ചെയ്തതിന് കാരണമായി പേളി പറഞ്ഞത്. ഇരുവരുടെയും സംഭാഷണത്തില് സ്‌കോര് ചെയ്യാന് ഷിയാസ് നോക്കിയെങ്കിലും പേളി പറഞ്ഞ കാര്യങ്ങള് തന്നെയായിരുന്നു ശ്രദ്ധേയമായിരുന്നത്.\nഷിയാസ് ഒരു പെണ്‍കോന്തന് ആണെന്നായിരുന്നു അടുത്തിടെ മല്‍സരാര്‍ത്ഥികളില് ഒരാളായ അരിസ്റ്റോ സുരേഷ് പറഞ്ഞിരുന്നത്. ഷിയാസ് സ്വന്തം വില കളയുകയാണെന്നും അവന് മിസ്റ്റര് ഇന്ത്യ കൊടുത്തവനെ അടിക്കണമെന്നുമായിരുന്നു അരിസ്റ്റോ സുരേഷ് പറഞ്ഞത്. ഷിയാസിനെക്കുറിച്ച് പലതരത്തിലുളള ആരോപണങ്ങളാണ് ബിഗ് ബോസ് ഹൗസില് ഉയര്‍ന്നുവരാറുളളത്. ആവശ്യമില്ലാത്ത പല കാര്യങ്ങളിലും ഷിയാസ് ഇടപെടാറുണ്ട് എന്നും മല്‍സരാര്‍ത്ഥികളില് നിന്നും ആരോപണങ്ങള് ഉയരാറുണ്ട്.\nഹിമാ ശങ്കര് നല്‍കിയ മറുപടി\nബിഗ് ബോസിന്റെ കഴിഞ്ഞ എപ്പിസോഡില് എലിമിനേഷനിലൂടെ പുറത്തായത് ഹിമ ശങ്കറായിരുന്നു. മല്‍സരാര്‍ത്ഥികളുടെ അഭിപ്രായവും പ്രേക്ഷകരുടെ വോട്ടിംഗും പരിഗണിച്ചാണ് ഹിമയ്ക്ക് പുറത്തുപോവേണ്ടി വന്നത്. കഴിഞ്ഞൊരു എപ്പിസോഡില് തന്നെ ശല്ല്യപ്പെടുത്താന് വന്ന ഷിയാസിന് ഹിമ നല്‍കിയ മറുപടി ശ്രദ്ധേയമായിരുന്നു. ഹിമ യോഗ ചെയ്യുന്ന സമയത്തായിരുന്നു ഷിയാസ് ആവശ്യമില്ലാതെ ശല്യപ്പെടുത്താനായി എത്തിയിരുന്നത്. നിനക്ക് ഭക്ഷണം കഴിക്കാനായി വേറെ സ്ഥലം കിട്ടിയില്ലേയെന്നും എന്തിനാണ് ഇവിടെ വന്ന് കഴിക്കുന്നതെന്നുമാണ് ഹിമ ചോദിച്ചത്. കാണാനാണെങ്കില് മര്യാദയ്ക്ക് ഇരിക്കണമെന്നും അല്ലെങ്കില് എഴുന്നേറ്റ് പോവണമെന്നുമായിരുന്നു ഷിയാസിനോട് ഹിമ പറഞ്ഞത്.\nRead more about: biggbossmalayalam bigg boss asianet mohanlal ബിഗ് ബോസ് മലയാളം ബിഗ് ബോസ് മോഹന്‍ലാല് ഏഷ്യാനെറ്റ് ഹിമ ശങ്കര്\nbiggboss malayalam: hima shankar's reply on shiyas comment


ചൈനീസ് ഭൂപടവും അക്ഷരങ്ങളും; സാറ്റലൈറ്റ് ചിത്രങ്ങൾ പുറത്ത് | India China Border Dispute | Manorama Online\nമനോരമ ലേഖകൻ June 30, 2020 01:30 PM IST\nഫിംഗർ 4നും ഫിംഗർ 5നും ഇടയ്ക്ക് ചൈനയുടെ നുഴഞ്ഞുകയറ്റം. ചിത്രം: പ്ലാനറ്റ് ലാബ് ക്യു\nന്യൂഡൽഹി∙ അതിർത്തി സംഘർഷത്തിൽ ചർച്ചകൾ തുടരുന്നതിനിടെ പാംഗോങ് തടാകത്തോടു ചേർന്ന് ചൈനീസ് അക്ഷരങ്ങളും ഭൂപടവും വരച്ചുചേർത്ത് ചൈന. ഫിംഗർ 4നും ഫിംഗർ 5നും ഇടയ്ക്കായി ചൈന അതിക്രമിച്ചു കയറിയിരിക്കുന്ന മേഖലയിലാണ് ഇവ ചിത്രീകരിച്ചിരിക്കുന്നത്. 81 മീറ്റർ നീളവും 25 മീറ്റർ വീതിയും ഉണ്ടെന്നാണ് കണക്കാക്കപ്പെടുന്നത്. സാറ്റലൈറ്റ് ചിത്രങ്ങളിൽ ഇവ വ്യക്തമായി കാണുന്നുണ്ട്. അതേസമയം, അതിർത്തിയിൽ ചൈന ഇത്തരമൊരു നീക്കം നടത്തുന്നതായി സ്ഥിരീകരിക്കാനാവില്ലെന്ന് ഇന്ത്യൻ സേനാ വൃത്തങ്ങൾ അറിയിച്ചു.\nടിബറ്റിലെ ചൈനീസ് സേന കമാൻഡർ വാങ് ഹാജിങ്ങിന്റെ നേതൃത്വത്തിൽ ഇന്ത്യ – ചൈന അതിർത്തിയോടു ചേർന്ന് ചൈനീസ് അക്ഷരങ്ങൾ വരയ്ക്കുന്നതിന്റെ വിവരങ്ങൾ നേരത്തെ പുറത്തുവന്നിരുന്നു. പ്ലാനറ്റ് ലാബ് പുറത്തുവിട്ട സാറ്റലൈറ്റ് ചിത്രങ്ങൾ അനുസരിച്ച് മേഖലയിൽ ചൈനീസ് സേനയുടെ വൻ ഏകീകരണമാണ് നടക്കുന്നത്. ഇന്ത്യൻ സൈന്യം ഇവിടെ നടത്തിയിരുന്ന പട്രോളിങ് മേയിൽ നിർ‍ത്തിയിരുന്നു.\nചൈന അതിക്രമിച്ചു കയറിയിരിക്കുന്ന മേഖലകളിൽ 186 കുടിലുകളും ടെന്റുകളുമൊക്കെ സ്ഥാപിച്ചിട്ടുള്ളതായിട്ടാണ് വിലയിരുത്തൽ. തടാകത്തിന്റെ കരയ്ക്കു പുറമേ പാംഗോങ്ങിൽ എട്ടു കിലോമീറ്റർ ഉള്ളിലേക്കു കയറിയാണിത്. ഫിംഗർ 5നോടു ചേർന്ന് രണ്ട് ഇന്റർസെപ്റ്റർ വിമാനം കിടക്കുന്നതും ഫിംഗർ 4ൽ നിർമാണപ്രവർത്തനങ്ങൾ നടക്കുന്നതും നേരത്തെ കണ്ടെത്തിയിരുന്നു. ഇന്ത്യയുടെ ഫിംഗർ 1ലേക്കും ഫിംഗർ 3ലേക്കും ചൈനീസ് സേന നീങ്ങുന്നതും സാറ്റലൈറ്റ് ചിത്രങ്ങളിൽനിന്ന് വ്യക്തമാണ്.\nഇന്ത്യൻ മേഖലയിലെ ചൈനീസ് കടന്നുകയറ്റം\nപാംഗോങ് തടാകത്തോടു ചേർന്ന് മേഖലകളാണ് പല ഫിംഗറുകളായി തിരിച്ചിട്ടുള്ളത്. ഫിംഗർ 1 മുതൽ ഫിംഗര് 8 വരെ ഇന്ത്യ പട്രോളിങ് നടത്തുന്ന മേഖലയാണ്. എന്നാൽ ഫിംഗർ 8 മുതൽ ഫിംഗർ4വരെ തങ്ങളുടെ കൈവശമാണെന്ന് ചൈന അവകാശപ്പെടുന്നു. നിലവിൽ ഫിംഗര്4ആണു ഇന്ത്യയുടെയും ചൈനയുടെയും അതിരായി കൽപിക്കപ്പെടുന്നത്. മേയിൽ ഇന്ത്യ ചൈന സൈനികർ ഏറ്റുമുട്ടിയതും ഇവിടെ വച്ചായിരുന്നു. ഫിംഗർ 8 ലേക്ക് ഇന്ത്യ പട്രോളിങ് നടത്താതിരിക്കാൻ ഇവിടെ ചൈനീസ് സേന നിലയുറപ്പിച്ചിരിക്കുകയാണ്.\nഅതേസമയം, പാംഗോങ് തടാകത്തോടു ചേർന്ന് നിർമിക്കുന്ന ഹെലിപ്പാഡ് 23.1 കിലോമീറ്ററുകൾ കൂടി നീട്ടിയതായി വ്യക്തമാക്കുന്ന സാറ്റലൈറ്റ് ചിത്രങ്ങളും പുറത്തുവന്നു. പുതിയ ഹെലിപ്പാ‍ഡുകൾ നിർമിച്ചതായി ചിത്രത്തിൽ വ്യക്തമല്ല. പഴയ ഹെലിപ്പാഡ് പുനർനിർമിച്ചതിന്റെയും കൂടുതൽ വിപുലപ്പെടുത്തിയതിന്റെയും സാറ്റലൈറ്റ് ചിത്രമാണ് പുറത്തുവന്നിരിക്കുന്നത്. ഗൽവാനിൽനിന്ന് 176 കിലോമീറ്റർ വടക്കുമാറി ഷിൻജിയാങ്ങിലെ ഹോട്ടനിൽ പിഷൻ കൗണ്ടിയോടു ചേർന്നാണ് ഹെലിപ്പാഡ്. ജൂൺ 22ന് എടുത്ത ചിത്രം 2017ൽ എടുത്തതുമായി താരതമ്യം ചെയ്തപ്പോഴാണ് വ്യത്യാസം ശ്രദ്ധയിൽപ്പെടുന്നത്.\nകിഴക്കൻ ലഡാക്കിലെ7സ്ഥലങ്ങളിലാണു സംഘർഷം തുടരുന്നത്. ഇതിൽ പാംഗോങ് തടാകത്തോടു ചേർന്നുള്ള മലനിരകളിലെ കടന്നുകയറ്റമാണ് ഏറ്റവും രൂക്ഷം. ഇന്ത്യൻ ഭാഗത്തുള്ള പാംഗോങ്ങിൽ 8 കിലോമീറ്ററും കഴിഞ്ഞ 15ന് ഏറ്റുമുട്ടലുണ്ടായ ഗൽവാനിൽ 400 മീറ്ററുമാണ് ചൈനീസ് സേന അതിക്രമിച്ചു കയറിയിരിക്കുന്നത്. ഗൽവാനിൽ ഇന്ത്യൻ ഭാഗത്തുള്ള3കിലോമീറ്ററാണ് അവർ പിടിച്ചെടുക്കാൻ ശ്രമിക്കുന്നത്. വ്യോമതാവളം (എയർ സ്ട്രിപ്) സ്ഥിതി ചെയ്യുന്ന ദൗലത് ബേഗ് ഒാൾഡിക്കു സമീപമുള്ള ഡെപ്സാങ് ഇന്ത്യയുടെ സേനാ നീക്കങ്ങളിൽ അവിഭാജ്യ ഘടകമാണ്.\nEnglish Sumamry: Chinese Inscribe Huge Symbol, Map Onto Disputed Territory In Pangong


Melattur: മേലാറ്റൂര് ചരിത്രം - മേലാറ്റൂർഓണ്‍ലൈൻ.കോം - വെബ് ലോകത്തിലെ മെലാറ്റൂരിന്റെ മുഖം [ MelatturOnline.Com ] >\nമലപ്പുറം ജില്ലയിലെ പെരിന്തല്‍മണ്ണ താലൂക്കിന്‍റെ വടക്കു കിഴക്കാണ് ഈ സ്ഥലം സ്ഥിതി ചെയ്യുന്നത്. മേലാറ്റൂര് ആദ്യക്കാലത്ത് വെള്ളാറ്റൂര് എന്ന പേരിലായിരുന്നു അറിയപ്പെട്ടിരുന്നത്. വെള്ളാട്ടിരിയുടെ അഥവാ വെള്ളുവ കൊനാതിരിയുടെ ഊര്. പിന്നീട് അത് മേലാറ്റൂരായി.\nവെള്ളിയാര് എന്ന ആറിന്‍റെ മേലേയുള്ള ഊര് എന്ന അര്‍ത്ഥത്തിലാണ് മേലാറ്റൂര് എന്ന പേര് രൂപപ്പെട്ടത്. പണ്ട് ഈ സ്ഥലം പാലക്കാട് ജില്ലയില് പെട്ടതായിരുന്നു. 1969ല് മലപ്പുറം ജില്ലാ രൂപവത്കരനത്തോടെ മേലാറൂര് പുതിയ ജില്ലയില് ഉള്‍പ്പെട്ടു. മേലാറ്റൂര് പഞ്ചായത്ത് 1-1-1962ല് നിലവില് വന്നു. കെ.കെ ഏറാടിയായിരുന്നു പ്രഥമ പ്രസിഡന്‍റ്. വേങ്ങൂര്, ചെമ്മാണിയോട്, വലിയപ്പറമ്പ്, ഉച്ചാരക്കടവ്, അത്താണി, പുല്ലിക്കുത്ത്, ചോലക്കുളം, എടയറ്റൂര്, മനഴി, ഒലിപ്പുഴ എന്നീ പ്രദേശങ്ങള് ഈ പഞ്ചായത്തിലാണ്.\n19-)o നൂറ്റാണ്ടില് ഇവിടെ നടന്നിരുന്ന കലാപങ്ങളെ കുറിച്ച് മലബാര് കലക്ടറായിരുന്ന വില്യം ലോഗന്‍റെ മലബാര് മന്വലില് (1887) രേഖപ്പെടുത്തിയിട്ടുണ്ട്. 1921ല് നടന്ന മലബാര് കലാപം ഇവിടേയും നടന്നിരുന്നു. അതെല്ലാം പോയ കാലത്തിന്‍റെ ദുരന്ത സ്മരണകള് മാത്രം. എന്നാല് ഇന്ന് മത സൗഹാര്‍ദത്തിന്‍റെ പ്രതീകമാണ് മേലാറൂര്. അതിന്‍റെ ഉത്തമ മുദ്രയാണ് അടുത്തടുത്തുള്ള ടൗണ് ജുമാ മസ്ജിദും, ആറ്റുതൃക്കോവില് ശിവ ക്ഷേത്രവും. ഇവിടെ അധികവും ഹിന്ദുക്കളും, മുസ്‌ലിംകളുമാണ്. കൃസ്ത്യാനികള് പൊതുവേ കുറവാണ്.\nഇരുപതുകളില് നിലമ്പൂര് റയില്‍പാത നിര്‍മാണത്തിന് വന്ന ഫറോക്കുകാരനായ പെരച്ചന് മേസ്തിരി തുടങ്ങിയ ഓട്ടുകമ്പനിയാണ് ആദ്യത്തെ വ്യവസായ സംരംഭം. 1927ല് റയില് ഗതാഗതവും, 1930ല് ബസ്സ് ഓട്ടവും തുടങ്ങി. അന്നു വന പ്രദേശമായിരുന്ന ഇവിടെ റോഡുകള് വികസിച്ച് വരികയായിരുന്നു. പ്രധാന വാഹനം കാള വണ്ടിയായിരുന്നു. തമിഴ് സംഗീത നാടകങ്ങള് പലതും അരങ്ങേറിയിരുന്നു. വെള്ളരി നാടകങ്ങളും തുടര്‍ന്ന് പലതും അവതരിക്കപ്പെട്ടു.\nഎ.ഡി 1000-1792 കാലമത്രയും വെള്ളുവ കേനതിരിയുടെ കീഴിലായിരുന്നു ഈ ഭൂമിഭാകം. ക്ഷേതങ്ങളും, മസ്ജിദുകലും കൊണ്ട് സമ്പന്നമാണ് ഈ നാട്. ആറ്റുതൃക്കോവില് ശിവക്ഷേത്രം പൂതറമണ്ണ (സ്വയംഭൂ) ശിവക്ഷേത്രം, ഞാറക്കുളങ്ങര ശ്രീകൃഷ്ണ ക്ഷേത്രം, കൈപ്പുള്ളി, പുതിയേടത്ത്, പഴയിടം കാരാപ്പുള്ളി, ശ്രീ സുബ്രഹ്മണ്യ കോവില് തോട്ടക്കാട് തുടങ്ങിയ ആരാധനാലയങ്ങള് പ്രസിദ്ധമാണ്. ഇവിടെ പെരുന്നാളും ഓണവും ക്രിസ്തുമസും കൂട്ടായ്മയോടെ ആഘോഷിക്കുന്നു.\nസാഹിത്യം, സംഗീതം, നൃത്തം, കോല്‍ക്കളി, ചലച്ചിത്രം, പരിജമുട്ടുക്കളി, ചിത്രം വര, പുള്ളുവന് പാട്ട്, തിറ, പൂതം, കളമെഴുത്ത്, നടന് പാട്ട്, അഭിനയം എന്നീ മേഖലകളില് കഴിവ് തെളിയിച്ചവര് മേലറ്റൂറിന്‍റെ പ്രശസ്തി ഉയര്‍ത്തുന്നു. കായിക രംഗം ഫുട്ബോള് മാമാങ്കവും ഈ നാടിന്‍റെ സ്ഥിരം കാഴ്ചയാണ്.\nകൃഷിയിടങ്ങളില് പലതും കെട്ടിടങ്ങള്‍ക്കും റബ്ബര്, വാഴ,കപ്പ,തെങ്ങ്, കവുങ്ങ്, കശുമാവ്, തുടങ്ങിയവയ്ക്ക് വഴിമാറിക്കൊടുത്തു. പ്രശസ്ത കവി പൂന്താനത്തിന്‍റെ ഇല്ലം സ്ഥിതി ചെയ്യുന്നത് അടുത്തുള്ള കീഴാറ്റൂര് പഞ്ചായത്തിലാണ്. മതപണ്ഡിതനെന്ന നിലയില് കേരളക്കരയൊട്ടാകെ അറിയപ്പെടുന്ന പരേതനായ നാട്ടിക വി.മൂസ മൗലവിയുടെ വീട് മേലാറ്റൂരിലെ എടയാറ്റൂരിലാണ്. വര്‍ദ്ധിച്ചുവരുന്ന വാഹനങ്ങളുടെ ഭ്രുതചലനങ്ങളും ഒരു മണിക്കൂര് ഇടവിട്ട് കൂവി പായുന്ന തീവണ്ടികളുടെയും ശബ്ദതരംഗമാണ് മേലാറ്റൂരിന്‍റെ താളം.\nsnitch printsign 17 February 2014 at 14:24\nUnknown 23 May 2019 at 19:15\nനിങ്ങളുടെ അഭിപ്രായങ്ങൾ ഇവിടെ അറിയിക്കുക. അശ്ലീല പ്രയോഗങ്ങൾ ഒഴിവാക്കുക.\nNavigation Buttons For Dreamweaver by FreeButtons.org v2.0\nAll rights reserved to melatturonline.com © copyright 2013-2014. Simple theme. Powered by Blogger.


ആലപ്പുഴയില് ചുംബനസമരം പൊളിഞ്ഞു, പ്രവര്‍ത്തകര് അറസ്റ്റില് | Police arrested Kiss against Fascism activists at Alappuzha - Malayalam Oneindia\nആലപ്പുഴയില് ചുംബനസമരം പൊളിഞ്ഞു, പ്രവര്‍ത്തകര് അറസ്റ്റില്\nPublished: January42015, 15:47 [IST]\nആലപ്പുഴ: സദാചാര പോലീസിനെതിരെ ആലപ്പുഴയില് നടത്തിയ ചുംബന പ്രതിഷേധം പൊളിഞ്ഞു. സമരക്കാരെ പോലീസ് ആദ്യമേ അറസ്റ്റ് ചെയ്ത് നീക്കി.\nസമരക്കാര്‍ക്ക് സദാചാര പോലീസിനെതിരെ മുദ്രാവാക്യം വിളിക്കാന് മാത്രമാണ് കഴിഞ്ഞത്. യഥാര്‍ത്ഥത്തില് പോലീസ് ഇടപെട്ട് സമരം തടയുകയായിരുന്നു.\nആയിരം ഗുണ്ടകള്‍ക്ക് അര ചുംബനം എന്നായിരുന്നു സമരക്കാര് ഏറ്റവും ഒടുവില് ഉയര്‍ത്തിയ മുദ്രാവാക്യം. എന്നാല് അര ചുംബനതതിന് പോലും പോലീസ് അനുവദിച്ചില്ല. സുരക്ഷ മുന് നിര്‍ത്തിയാണ് സമരക്കാരെ അറസ്റ്റ് ചെയ്തതെന്നാണ് പോലീസ് ഭാഷ്യം. 41 പേരെയാണ് പോലീസ് സമര സ്ഥലത്ത് നിന്ന് അറസ്റ്റ് ചെയ്ത് നീക്കിയത്.\nചുംബന സമരത്തിനെതിരെ പതിവ് പോലെ ഹൈന്ദവ സംഘടനകള് പ്രതിഷേധവുമായി രംഗത്തെത്തിയിരുന്നു. സമരത്തിനിടെ അക്രമം ഉണ്ടാകുമെന്ന് രഹസ്യാന്വേഷണ റിപ്പോര്‍ട്ട് ഉണ്ടായിരുന്നു. നിരോധിത സംഘടനകള് സമരത്തില് അക്രമം അഴിച്ചുവിടുമോ എന്ന ഭയത്തിലായിരുന്നു പോലീസ്.\nകോഴിക്കോടും കൊച്ചിയിലും സംഭവിച്ചതുപോലെ തന്നെ കാഴ്ചക്കാര് ആയിരുന്നു ഏറേയും. നൂറ് കണക്കിന് ആളുകളാണ് സമരം കാണാന് വേണ്ടി ആലപ്പുഴ ബീച്ചില് എത്തിയത്. രാവിലെ മുതല് പ്രദേശത്തേക്ക് ആളുകളെ പോലീസ് കയറ്റി വിടുന്നുണ്ടായിരുന്നില്ല. പിന്നീട് പോലീസിന്റെ നിയന്ത്രണം അല്‍പം അയഞ്ഞപ്പോഴേക്കും ആളുകള് ബീച്ചിലേക്ക് ഒഴുകിയെത്തുകയായിരുന്നു.\nകിസ്സ് എഗെയ്ന്‍സ്റ്റ് ഫാസിസം എന്ന കൂട്ടായ്മയാണ് സമരം ഒരുക്കിയത്.\nPolice arrested Kiss against Fascism activists at Alappuzha\nStory first published: Sunday, January 4, 2015, 15:47 [IST]


കരിപ്പൂർ വിമാനാപകടം: കുഞ്ഞതിഥി വരില്ല, ആതിഫിന് നഷ്ടമായത് ഗർഭിണിയായ ഭാര്യയെ\nHome Trending കരിപ്പൂർ വിമാനാപകടം: കുഞ്ഞതിഥി വരില്ല, ആതിഫിന് നഷ്ടമായത് ഗർഭിണിയായ ഭാര്യയെ\nകരിപ്പൂരിൽ എയർ ഇന്ത്യഎക്‌സ്പ്രസ് അപടത്തിൽപെട്ടപ്പോൾ അബുദാബിയിൽ ജോലി ചെയ്യുന്ന ആതിഫ് മുഹമ്മദിന് ഒരിക്കലും തിരിച്ചുകിട്ടാത്ത രണ്ട് നഷ്ടങ്ങളാണ് ജീവിതത്തിലുണ്ടായത്. ഗർഭിണിയായ ഭാര്യയേയും അവരുടെ ഉദരത്തിലുണ്ടായിരുന്ന കുഞ്ഞിനെയുമാണ് ആതിഫിന് നഷ്ടമായത്.\nകഴിഞ്ഞ ഫെബ്രുവരിയിലാണ് മനാൽ അബുദാബിയിൽ ജോലി ചെയ്യുന്ന ഭർത്താവ് ആതിഫിന്റെ അരികിൽ സന്ദർശക വിസയിൽ എത്തിയത്. ഭാര്യ ഗർഭിണിയായതോടെ ആതിഫിന്റെയും ആതിഫിനോടൊപ്പം താമസിക്കുന്ന ഉപ്പ ഇസ്മയിലിന്റെയും ഉമ്മയുടെയും സന്തോഷം വീടെങ്ങും നിറഞ്ഞു. പ്രസവമടുക്കുമ്പോൾ ഭാര്യയ്‌ക്കൊപ്പം നാട്ടിലേയ്ക്ക് മടങ്ങാനായിരുന്നു ആതിഫ് തീരുമാനിച്ചിരുന്നത്. എന്നാൽ ഓഗസ്റ്റ് 10ന് മുമ്പ് സന്ദർശക വിസക്കാർ യുഎഇ വിടണമെന്ന് നിയമമുണ്ടായിരുന്നതിനാൽ ആതിഫും ഉപ്പയും ഉമ്മയും സങ്കടത്തോടെയാണ് മനാലിനെ നാട്ടിലേക്കയച്ചത്.\nഭാര്യയെ യാത്രയാക്കി സങ്കടത്തോടെ മുറിയിൽ എത്തിയപ്പോൾ ആതിഫിനെ തേടി അപകടവാർത്തയെത്തി. ഭാര്യയെ അവസാനമായി കാണാനായി ആതിഫും മാതാവ് സഫിയയും ഇന്ന് നാട്ടിലേക്ക് തിരിച്ചു. കുഞ്ഞതിഥി വരാൻ സന്തോഷത്തോടെ കാത്തിരുന്ന വീട്ടിൽ ഇപ്പോളുയരുന്നത് തേങ്ങലുകൾ മാത്രം. 2019 ഓഗസ്റ്റിലായിരുന്നു മനാലും ആതിഫും വിവാഹിതരായത്.\npregnant wife died\nPrevious articleതോട്ടിൽ കുളിക്കാനിറങ്ങിയ പ്ലസ്ടു വിദ്യാർഥി മുങ്ങിമരിച്ചു\nNext articleമറ്റുള്ളവരെ സഹായിക്കാൻ മുമ്പിൽ, അവനെന്റെ അഭിമാനം;പൈലറ്റ് ദീപക് സാഠെയെപ്പറ്റി നിറകണ്ണുകളോടെ അമ്മ\nമനോവൈകല്യമുള്ള യുവതിയെ ലൈംഗികമായി പീഡിപ്പിച്ച പാസ്റ്റർ അറസ്റ്റിൽ\nസ്വർണ്ണക്കടത്ത് കേസ്, എം.ശിവശങ്കറിന്റെ ജാമ്യാപേക്ഷ കോടതി തള്ളി


ആദർശ് സാമ്പത്തിക ബുദ്ധിമുട്ടുകൾ നേരിടുന്നതായി മന്ത്രി സജി ചെറിയാൻ ഫെയ്സ്ബുക്ക് പോസ്റ്റിൽ അറിയിച്ചിരുന്നു\nNovember 13, 2021 7:55:17 pm\nമലയാളിയായ യുവ ഫുട്ബോളർക്ക് സ്പാനിഷ് അഞ്ചാം ഡിവിഷൻ ടീമിന്റെ പരിശീലന പരിപാടിയിൽ പങ്കെടുക്കുന്നതിനുള്ള സഹായവുമായി മലയാളി ക്രിക്കറ്റ് താരം സഞ്ജു സാസംസൺ. മാന്നാർ കുട്ടംപേരൂർ സ്വദേശിയായ ആദർശ് എന്ന ചെറുപ്പക്കാരനാണ് സഞ്ജു സ്പെയിനിലേക്കുള്ള വിമാന ടിക്കറ്റ് സ്പോൺസർ ചെയ്തു നൽകിയത്.\nലെഫ്റ്റ് വിംഗറായ ആദർശ് സ്പാനിഷ് അഞ്ചാം ഡിവിഷൻൻ ക്ലബ്ബായ സിഡി ലാ വിർജൻ ഡെൽ കാമിനോയുടെ ഒരുമാസ് നിളുന്ന പരിശീലന പരിപാടിയിലേക്കാണ് തിരഞ്ഞെടുക്കപ്പെട്ടത്. ഈ പരിശീലനത്തിൽ പങ്കെടുക്കുന്നതിന് ആദർശിന് സാമ്പത്തിക ബുദ്ധിമുട്ടുകൾ നേരിടുന്നതായി സാംസ്‌കാരിക, യുവജനകാര്യ മന്ത്രിയുമായ സജി ചെറിയാൻ ഫെയ്സ്ബുക്ക് പോസ്റ്റിൽ അറിയിച്ചിരുന്നു.\nആദർശിനായി നിലവിൽ 50,000 രൂപ പിരിച്ചെടുത്തിട്ടുണ്ട്. സഞ്ജു സാംസണാണ് ആദർശിന്റെ വിമാന ടിക്കറ്റ് സ്പോൺസർ ചെയ്തതെന്നും മന്ത്രി ഫെയ്സ്ബുക്ക് പോസ്റ്റിൽ അറിയിച്ചു.\n“ഒരാഴ്ച മുമ്പാണ് മാന്നാർ കുട്ടമ്പൂർ സ്വദേശിയായ ആദർശ് എന്ന യുവാവ് എന്നെ കാണാൻ വന്നത്. തിരുവല്ല മാർത്തോമ്മാ കോളേജിലെ ബിരുദ വിദ്യാർത്ഥിയായ അദ്ദേഹം ഒരു മികച്ച ഫുട്ബോൾ കളിക്കാരനാണ്. ആദർശിന് ഒരു വലിയ അവസരം ലഭിച്ചു, പക്ഷേ സാമ്പത്തിക പ്രശ്‌നങ്ങൾ കാരണം ആ അവസരം നഷ്ടപ്പെടുമോ എന്ന് അദ്ദേഹം ആശങ്കാകുലനായിരുന്നു,” മന്ത്രി ഫെയ്സ്ബുക്ക് പോസ്റ്റിൽ കുറിച്ചു.\n“സ്‌പെയിനിലെ ലീഗായ ഡിപോർട്ടീവോ ലാ വെർഗ്നെ ഡെൽ കാമിനോയിൽ ഒരു മാസത്തെ പരിശീലനത്തിന് ആദർശിന് അവസരം ലഭിച്ചു. ഈ കാലയളവിൽ ഏകദേശം അഞ്ചോളം മത്സരങ്ങൾ കളിക്കാം. ക്ലബ്ബോ മറ്റ് ക്ലബ്ബുകളോ പ്രകടനത്തിന് മുൻഗണന നൽകിയാൽ കരാർ ലഭിക്കാൻ സാധ്യതയുണ്ട്,” മന്ത്രി പറഞ്ഞു.\n“സ്‌പെയിൻ പോലുള്ള ഫുട്‌ബോളിലെ ഏറ്റവും പ്രധാനപ്പെട്ട രാജ്യമായ ഒരു രാജ്യത്ത് ലീഗ് മത്സരങ്ങളിൽ കളിക്കാനുള്ള അവസരം നമ്മുടെ നാട്ടിലെ ഫുട്‌ബോൾ കളിക്കാരനെ സംബന്ധിച്ചിടത്തോളം ഇത് ഒരു സ്വപ്ന അവസരമാണ്. എന്നാൽ ഇതിനാവശ്യമായ ചിലവ് നമ്മൾ തന്നെ കണ്ടെത്തണം. അതൊരു പ്രതിസന്ധിയായിരുന്നു,” അദ്ദേഹം കൂട്ടിച്ചേർത്തു.\n“നമ്മുടെ പ്രിയ താരം സഞ്ജു സാംസണാണ് ആദർശിന്റെ വിമാന ടിക്കറ്റ് സ്പോൺസർ ചെയ്തത്. നാട്ടിലെ അഭ്യുദയകാംക്ഷികളും അവരുടെ സ്കൂളിൽ പഠിച്ചവരും തങ്ങളാൽ കഴിയുന്ന സഹായങ്ങൾ ചെയ്തിട്ടുണ്ട്. കൂടാതെ, ആവശ്യമായ തുക നൽകാനുള്ള കായിക വകുപ്പിന്റെ സാധ്യതകൾ പരിശോധിച്ചു, എന്നാൽ അതിന് മുമ്പ്, ആദർശിന് ഉടൻ പോകേണ്ടിവന്നതിനാൽ സാങ്കേതിക പ്രശ്‌നങ്ങളുണ്ടായി.”\nAlso Read: ലോകകപ്പ് യോഗ്യതാ റൗണ്ട്: ജര്‍മനിക്കും ക്രൊയേഷ്യക്കും വമ്പന് ജയം; ബ്രസീല് ഖത്തറിന്\n“ഈ സാഹചര്യത്തിൽ കാരക്കാട് ലിയോ ക്ലബ്ബ് സമാഹരിച്ച 50000 രൂപ ഇന്ന് ആദർശിന് കൈമാറി. ബാക്കി തുക ആദർശിന് കൈമാറി. ആദര് ശ് നാളെ മറ്റന്നാൾ മാഡ്രിഡിലേക്ക് യാത്ര തിരിക്കും. ക്രിസ്റ്റ്യാനോ റൊണാൾഡോയുടെ വലിയ ആരാധകനാണ് ആദർശ് . നാളെ ആദർശ് നമ്മുടെ അഭിമാന താരമാകുമെന്ന് എനിക്ക് ഉറപ്പുണ്ട്. ഈ അവസരം അദ്ദേഹത്തിന് വഴിയൊരുക്കുമെന്ന് ഞാൻ ആഗ്രഹിക്കുന്നു,” മന്ത്രിയുടെ ഫെയ്സ്ബുക്ക് പോസ്റ്റിൽ പറയുന്നു.\nWeb Title: Sanju samson helps sponsors flight tickets for kerala football players


രാഷ്ട്രീയം | കൂമന് | the owl\nമതമേതായാലും ….. ജൂലൈ 13, 2006\nPosted by Sudhir in രാഷ്ട്രീയം.\nന്യൂനപക്ഷ സ്വാശ്രയ കോളേജ് വിവാദം തുടരുന്നു. വാദം ഹൈക്കോടതിയിലുമാണ്. (വല്ലതുമൊക്കെ പരസ്യമായി മിണ്ടിയാല് കോടതിയലക്ഷ്യമാവുമോ ആവോ! നമ്മുടെയോരോ തലതിരിഞ്ഞ നിയമങ്ങളേ!)\nമതന്യൂനപക്ഷവും മത ഭൂരിപക്ഷവും എന്ന് ജനതയെ വിഭജിക്കുന്നതിന്റെ പ്രസക്തി, ന്യൂനപക്ഷത്തെ നിര്‍വചിക്കുന്ന രീതി എന്നിവയെപ്പറ്റിയൊക്കെ ഒന്നുറക്കെ ചിന്തിക്കട്ടെ. ജാതിപ്പേരുകളും മതവും ഒക്കെ പരാമര്‍ശ്ശിക്കുന്നത് നമ്മുടെ ചിന്താശക്തിയെ പുറകോട്ടു വലിക്കാനോ ഒന്നുമല്ല, മറിച്ച് സമകാലീന സാഹചര്യത്തെ വിശദീകരിക്കാന് മാത്രമാണ്.\nആരാണ് മതന്യൂനപക്ഷം? മതത്തിന്റെ പേരിലുള്ള ജനസംഖ്യാ കണക്കനുസരിച്ച് ഏറ്റവും മുന്നില് നില്‍ക്കാത്തവരൊക്കെ ന്യൂനപക്ഷമാണെന്നു വേണമെങ്കില് പറയാം. അങ്ങനെ നോക്കുമ്പോള് ക്രൈസ്തവരും മുസ്ലീം മതസ്ഥരും സിക്കുകാരും ഒക്കെ ന്യൂനപക്ഷങ്ങള് തന്നെ. ഹിന്ദു മതത്തില് (അങ്ങനെ ഒരു വ്യവസ്ഥാപിത മതമുണ്ടോ?) ജനിച്ചവര് ഭൂരിപക്ഷ സമുദായത്തില് പെട്ടവരും. ഇനി ന്യൂനപക്ഷമായ ക്രൈസ്തവരില് തന്നെ പല വിഭാഗങ്ങളുണ്ട്. അവരെയെല്ലാം ചേര്‍ത്ത് ഒരു വിഭാഗമായി കാണുന്നത് ശരിയോ എന്നറിയില്ല. ഹൈന്ദവരിലേക്കെത്തുമ്പോള് ഈ വേര്‍തിരിവു കൂടുതല് രൂക്ഷമാവുന്നു. സാമൂഹ്യമായി മുന്നില് നില്‍ക്കുന്ന നമ്പൂതിരിയെയും പട്ടിക ജാതിയില്‍പ്പെട്ട പാവങ്ങളെയും ഒരുമിച്ചു നിര്‍ത്തി ഭൂരിപക്ഷം എന്ന ഒറ്റ വിളിപ്പേരു കൊടുക്കുന്നത് മാന്യമായ ഭാഷയില് പറഞ്ഞാല് അക്രമമാണ്. സാമൂഹ്യമായി വ്യതിരിക്തമായ ഓരോ വിഭാഗത്തെയും വേറിട്ടു കണക്കെടുത്തിട്ട് ആര് ഭൂരിപക്ഷം, ആര് ന്യൂനപക്ഷം എന്നൊക്കെ തീരുമാനിക്കുന്നതാണ് കൂടുതല് ശരിയെന്നു തോന്നുന്നു. അങ്ങനെ ലത്തീന് കത്തോലിക്കര് , സിറിയന് കത്തോലിക്കര് , മുസ്ലീമുകള് , ഈഴവര് , മുന്നോക്ക സമുദായങ്ങള് , പട്ടിക ജാതി/പട്ടിക വര്‍ഗ്ഗക്കാര് എന്നൊക്കെ വേര്‍തിരിച്ച് കണക്കെടുക്കേണ്ടി വരും, ആരു ന്യൂനം, ആര് അന്യൂനം എന്നൊക്കെ തെളിയിക്കാന് . വെറുതെ മതത്തിന്റെ മാത്രം പേരില് , സാമൂഹ്യാവസ്ഥകള് കണക്കിലെടുക്കാതെ ഈ വേര്‍തിരിവുകള് സൃഷ്ടിക്കരുത്.\nആര്‍ക്കൊക്കെ ന്യൂനപക്ഷത്തിന്റെ പ്രത്യേക അവകാശങ്ങള് നല്‍കേണ്ടതുണ്ട്? അതിന്റെ മാനദണ്ഡമെന്ത്? ജനസംഖ്യാടിസ്ഥാനത്തില് അല്പം പിന്നോട്ടായതു കൊണ്ടു മാത്രം ഒരു സമുദായത്തിന് അത്തരം പ്രത്യേകാവകാശങ്ങള് പതിച്ചു നല്‍കാമോ? സാമൂഹ്യവും വിദ്യാഭ്യാസപരവുമായ പിന്നോക്കാവസ്ഥയുണ്ടെങ്കിലല്ലേ അത്തരം പ്രത്യേകാവകാശങ്ങള് നല്‍കേണ്ടത്? അത്തരത്തില് നോക്കിയാല് ദളിതനും ആദിവാസിക്കും ഒക്കെയല്ലേ ഏറ്റവും കൂടുതല് പ്രത്യേക അവകാശങ്ങള് കൊടുക്കേണ്ടത്? ഇസ്ലാം മതസ്ഥരുടെ കാര്യത്തില് ഒരളവു വരെ ശരിയെങ്കിലും, ക്രൈസ്തവര് വിദ്യാഭ്യാസപരമായോ സാമൂഹ്യമായോ പിന്നോക്കാവസ്ഥയുള്ള മത ന്യൂനപക്ഷമാകുമോ?\nഇനി ഓരോരോ സമുദായത്തിലെ പണച്ചാക്കുകളും തുടങ്ങുന്ന സ്വാശ്രയ കോളേജുകളെപ്പറ്റിയും നോക്കാം. മതന്യൂനപക്ഷങ്ങള് തുടങ്ങുന്ന സ്വാശ്രയ കോളേജുകള് ആ സമുദായത്തിന്റെ പാവപ്പെട്ടവന്റെ പിന്നോക്കാവസ്ഥ പരിഹരിക്കുമോ? പോട്ടെ, ആരുടെയെങ്കിലും പിന്നോക്കാവസ്ഥക്കു പരിഹാരമാവുമോ? മതത്തിനും ജാതിക്കുമപ്പുറം സാമൂഹ്യമായും സാമ്പത്തികമായും പിന്‍നിരയില് പെട്ടു പോയവരാണ് ബഹു ഭൂരിപക്ഷവും. ധനിക പ്രമാണിമാരാകട്ടെ വിരലിലെണ്ണാവുന്ന ന്യൂനപക്ഷവും. ഈ ന്യൂനപക്ഷമല്ലേ പ്രത്യേകാവകാശങ്ങളും, അധികാരം പോലും സദാ കൈയ്യാളുന്നത്? ചോദ്യങ്ങള് നിരവധിയാണ്.\nസമുദായത്തിന്റെ പേരില് പണം പിടുങ്ങാനിറങ്ങിയ കച്ചോടക്കാരെ കുളിപ്പിച്ച് നിറുത്തി കേരള സര്‍ക്കാരിന്റെ പുതിയ വിദ്യാഭ്യാസ ബില്ലിനെതിരെ ആക്രോശിക്കുന്ന ദീപികാദി മാധ്യമവീരന്മാരുടെ താല്പര്യവൈരുദ്ധ്യങ്ങള് (conflict of interest) കണ്ടില്ലെന്നു നടിക്കരുത്. ഇതെപ്പറ്റിയൊക്കെ വിരല് ചൂണ്ടുന്ന സുകുമാര് അഴീക്കോടിന്റെ ഒരു ലേഖനം ഇന്നലത്തെ ദേശാഭിമാനി പ്രസിദ്ധീകരിച്ചിരുന്നു. “ഛായ്! ദേശാഭിമാനി!“ എന്നു പുഛിക്കുന്നവരും, “ഹായ് ദേശാഭിമാനി!“ എന്ന് തെള്ളുന്നവരും ഒരു പോലെ വായിക്കേണ്ട ഒന്നാണത്. ഈ കുറിപ്പെഴുതാന് വളരെ സഹായിച്ച ആ ലേഖനം ഇതാ ഇവിടെ.\nന്യൂനപക്ഷം, ഭൂരിപക്ഷം ജൂലൈ 12, 2006\nPosted by Sudhir in നുറുങ്ങു കവിതകള്, രാഷ്ട്രീയം.\nന്യൂനപക്ഷങ്ങളും അവരുടെ അവകാശങ്ങളും\nപുതുപ്പണക്കാരും ചില കരവാസികളും\nപവിത്രമായ ഒരു സമുച്ചയമാണത്രേ\nഅവരുടെ പാവനമായ അവകാശങ്ങള്\nകോടതി മുറിയില് വീറോടെ വാദിക്കുന്നു.\nമാറാലപോലെ മൂടിയ മാദ്ധ്യമങ്ങളില്\nഇടക്കിടെ വീണു കിട്ടുന്ന\nസര്‍വ്വജ്ഞന്മാര് ബോധവല്‍ക്കരണം തുടരുന്നു.\nഫാക്സുകള് സന്ദേശങ്ങള് ഹര്‍ജ്ജികള് പത്രസമ്മേളനങ്ങള്\nചുറ്റും ജീവിതം വളരെ സജീവം\nതീയനും നായരും ഒക്കെയുണ്ട്.\nഞങ്ങളുടെ അവകാശങ്ങളെപ്പറ്റി ഞങ്ങള് ചിന്തിക്കാറില്ല.\nപ്രഭാതങ്ങളില് ഞങ്ങളുടെ പാഴ്‌മുറ്റത്ത്\nനട്ടുച്ചയ്ക്ക് ഞങ്ങള് വയലോരങ്ങളിലെ\nരാത്രി ചാരായവും കാമവും കരച്ചിലും ഒക്കെയായി\nകണ്ണു കലങ്ങി നിദ്രയിലൂടെ ഊളിയിടുന്നു.\nഞങ്ങള്‍ക്ക് അവകാശത്തെപ്പറ്റി ചിന്തിക്കാന്\nപകരം ആവശ്യത്തെപ്പറ്റി മാത്രം ചിന്തിക്കുന്നു.\nസാരമില്ല, ഞങ്ങള് ഭൂരിപക്ഷമല്ലേ\nഅതും മൃഗീയ ഭൂരിപക്ഷം!\nഞങ്ങള്‍ക്കു നേരെ പല്ലിളിച്ച്, മുഷ്ഠി ചുരുട്ടി,\nലക്ഷ്മണ രേഖയ്ക്കു താഴെ\nഞങ്ങള് ഭൂരിപക്ഷം കലഹിക്കാതെ ജീവിച്ചോട്ടെ.\nഇല്ലായ്മ മാത്രം അവകാശപ്പെട്ട\nഅധിനിവേശത്തിന്റെ ഭാഷ, അതോ മറിച്ചോ? ജൂണ് 18, 2006\nPosted by Sudhir in രാഷ്ട്രീയം, വെറും വാക്ക്.\nഅമേരിക്ക പല തരം. തെക്കേ അമേരിക്ക, വടക്കേ അമേരിക്ക, മധ്യ അമേരിക്ക എന്നൊക്കെ. പക്ഷേ, അമേരിക്കയെന്നാല് നമുക്കെല്ലാം വടക്കെ അമേരിക്കയിലെ U.S.A തന്നെ. മാധ്യമങ്ങളും അത്തരത്തില് തന്നെ വിവക്ഷിക്കുന്നതും.\nmiddle east എന്നാല് നമുക്കെല്ലാം സുപരിചിതം. ധാരാളം മലയാളികള് ഉപജീവനം കണ്ടെത്തുന്ന പുണ്യഭൂമി. സായിപ്പന്മാര് എണ്ണയ്ക്കു കുഴിച്ചു കുഴിച്ച് പാലസ്തീന്റെ നെഞ്ചു വരെ കുത്തിക്കുഴിച്ചതും നമുക്കെല്ലാം സുപരിചിതം. ഈ middle east, middle east ആയതെങ്ങനെ? അറേബ്യക്കും കിഴക്കുള്ള നമ്മളെന്തേ middle east എന്നു വിളിക്കുന്നൂ?\nയു.എസ്.എ. എന്ന അമേരിക്കയില് പല തരം അമേരിക്കക്കാരുണ്ട്. ആഫ്രിക്കന് അമേരിക്കന്, ഏഷ്യന് അമേരിക്കന്, ഇന്ത്യന് അമേരിക്കന് തുടങ്ങി പല തരം. എന്തു കൊണ്ടൊ യൂറൊപ്പീയന് അമേരിക്കന് എന്നധികം കേട്ടിട്ടില്ല. 1492-ല് അധിനിവേശത്തിന്റെ തിന്മകളെല്ലാം പാസ്സായ സാക്ഷാല് കൊളമ്പസിനെ സ്വീകരിച്ചിരുത്തിയ നിഷ്കളങ്കരായ ഒറിജിനല് അമേരിക്കക്കാരനും ഒരു പേരുണ്ട്: അമേരിക്കന് ഇന്‍ഡ്യന്.\nഈ വാക്കുകളിലെ മായാജാലം യാദൃശ്ചികമോ?\nകറുത്തീയം, വെളുത്തീയം, (അ)രാഷ്ട്രീയം ജൂണ് 14, 2006\nആദ്യം പറഞ്ഞ രണ്ടു ലോഹങ്ങളും പല അളവില് ഉരുക്കിച്ചേര്‍ത്താണ് രാഷ്ട്രീയം നിര്‍മ്മിക്കുന്നത്. രാഷ്ട്രീയത്തിലെ കറുത്തീയത്തിന്റെ സാന്ദ്രത നോക്കിയാല് അതിന്റെ മാറ്റ് ഉരച്ചു നോക്കാതെ തന്നെ കണ്ടു പിടിക്കാവുന്നതാണ്. ഈ പ്രത്യേക ലോഹത്തിന്റെ ഗുണവും ദോഷവും ഒന്നു തന്നെ. ഈ അത്ഭുത ലോഹം, ഉപ്പു മുതല് കര്‍പ്പൂരം വരെയും കപ്പല് മുതല് കപ്പലണ്ടി വരെയും, പ്ലാച്ചിമട മുതല് പാരീസു വരെയും എല്ലാത്തിലും കലര്‍ന്നു കിടക്കുന്നു. കൊടുക്കാനും കൊല്ലാനും കഴിവുള്ള ഈ ലോഹത്തെപ്പറ്റി പഠിക്കാന് വിസമ്മതിക്കുന്നവന് ദൈവദോഷിയാണെന്ന് ആരോപിച്ചു കൊണ്ട് ഈ രാഷ്ട്രീയക്കുറിപ്പ് ചുരുക്കുന്നു.\nപൂച്ചയ്ക്കാരു മണി കെട്ടും? ജൂണ് 12, 2006\nഇന്നത്തെ വാര്‍ത്ത കേട്ടോ? ഗ്വാണ്ടാനമോ ജയിലില്3പേര് ആത്മഹത്യ ചെയ്തു. സ്വാതന്ത്ര്യത്തിന്റെ കാവല്‍ക്കാരുടെ ഉരുട്ടലും പ്രയോഗങ്ങളും സഹിക്കാന് വയ്യാതെ\nഅവര് ചെയ്ത കുറ്റം എന്തോ ആകട്ടെ, കുറ്റക്കാരെ നീതിപീഠത്തിന്റെ മുന്നില് കൊണ്ടു വരികയല്ലേ പരിഷ്ക്കൃത സമൂഹത്തിന്റെ രീതി? 4-5 കൊല്ലം മൃഗത്തെപ്പോലെ ദുരിതം മാത്രം തിന്നു കഴിയേണ്ടി വന്നാല് ആരും ഇതു തന്നെ ചെയ്യും. അതും വീട്ടുകാരേയോ വക്കീലിനെ പോലുമോ കാണാനാകാതെ\nഈശ്വരന്മാരേ! ലോകനീതി അമേരിക്കക്കാര്‍ക്കു മാത്രമുള്ളതല്ലാന്ന് ഈ ബുഷിനോട് ആരു വിളിച്ചു പറയും? പൂച്ചക്കു കെട്ടാന് മണിയുണ്ട്, പക്ഷെ ചരടിനു നീട്ടം ഇല്ല്ലാത്രേ!


പലായനം, പട്ടിണി, കൂട്ടമരണങ്ങള്; ഇതാണ് ഇന്ത്യ (വീഡിയോ)\n31 May 2020 6:26 AM GMT\nകുടിയേറ്റ തൊഴിലാളികളുടെ കൂട്ട പലായനത്തിനിടെ ദാരുണ മരണങ്ങള് തുടര്‍ക്കഥയാകുന്നു. ഏറ്റവും ഒടുവില് അമ്മ മരിച്ചതറിയാതെ അടുത്ത് നിന്നു കളിക്കുന്ന കൊച്ചുകുഞ്ഞിന്റെ വീഡിയോ ആണ് മനുഷ്യ മസാക്ഷിയെ ഞെട്ടിച്ചു കൊണ്ട് പുറത്തുവന്നത് കുടിയേറ്റ തൊഴിലാളിയായ സ്ത്രീ റെയില്‍വേ പ്ലാറ്റ്‌ഫോമില് തളര്‍ന്നുവീണ് മരിച്ചത് വിശപ്പും ദാഹവും കാരണമാണ്. ഗുജറാത്തില് നിന്ന് ബിഹാറിലേക്കുള്ള യാത്രയിലുടനീളം തങ്ങള്‍ക്ക് ഭക്ഷണമോ വെള്ളമോ കിട്ടിയില്ലെന്ന് ഇരുടെ കുടുംബം പറയുന്നുണ്ട്. ബിഹാറിലെ മുസാഫര്‍പൂര് സ്റ്റേഷനിലാണ് ഈ സംഭവം അരങ്ങേറിയത്.\nകുടിയേറ്റ തൊഴിലാളികള്‍ക്കായി റെയില്‍വെ നടത്തുന്ന ശ്രമിക്ക് ട്രെയിനുകളില് വെച്ച് മൂന്നാഴ്ചയ്ക്കകം 80 പേര് മരിച്ചതായി ഹീന്ദുസ്ഥാന് ടൈംസ് റിപ്പോര്‍ട്ട് ചെയ്യുന്നു. മെയ് ഒമ്പതാം തീയതി മുതല് മെയ് 27 -ാം തീയതിവരെയുള്ള കണക്കുകള് അനുസരിച്ച് 3840 ട്രെയിനുകളാണ്, രാജ്യത്തെ വിവിധ ഭാഗങ്ങളില് സര്‍വീസ് നടത്തിയത്. ഇതിനിടയിലാണ് ഇത്രയും മരണം സംഭവിച്ചത്. മിക്ക ട്രെയിനുകളിലും വെള്ളവും ഭക്ഷണവുമില്ലാത്തതാണ് യാത്രക്കാരെ വലയ്ക്കുന്നത്.\nട്രൈനില് നടക്കുന്ന മരണങ്ങള് മാത്രമല്ല റോഡ് അപകടമരണങ്ങളുടെ വലിയൊരു നിര തന്നെ കഴിഞ്ഞ ദിവസങ്ങളില് നടന്നു. മെയ് 18 ന് കുടിയേറ്റ തൊഴിലാളികളായ മൂന്ന് സ്ത്രീകള് റോഡപകടത്തല് മരിച്ചു. ഉത്തര്‍പ്രദേശിലെ മഹോബയിലാണ് അപകടം ഉണ്ടായത് സഞ്ചരിച്ചിരുന്ന ട്രക്കിന്റെ ടയര് പൊട്ടുകയും ട്രക്ക് നിയന്ത്രണംവിട്ട് മറിയുകയുമായിരുന്നു. ഈ അപകടത്തില് 12 പേര്‍ക്ക് പരിക്കേറ്റു.\nമെയ് 19 ന് നടന്ന അപകടത്തില് ഒമ്പത് കുടിയേറ്റ തൊഴിലാളികള് മരിച്ചു. ബിഹാറിലെ ഭഗല്‍പുരിനടുത്ത നൗഗാച്ചിയയില് ബസും ലോറിയും കൂട്ടിയിടിച്ചാണ് അപകടമുണ്ടായത്. അപടകടത്തില് നിരവധി പേര്‍ക്ക് പരിക്കേറ്റിട്ടുണ്ട്. അന്ന് തന്നെ നടന്ന മറ്റൊരപകടത്തില് നാല് കുടിയേറ്റ തൊഴിലാളികള് മരിച്ചു. തൊഴിലാളികള് സഞ്ചരിച്ചിരുന്ന ബസ് ലോറിയുമായി കൂട്ടിയിടിച്ചായിരുന്നു അപകടം. സോലാപുരില്‍നിന്ന് ഝാര്‍ഖണ്ഡിലേയ്ക്കായിരുന്നു യാത്ര. 15 പേര്‍ക്ക് ഈ അപകടത്തില് പരിക്കേറ്റു.\nഇക്കാലയളവില് ആത്മഹത്യകളും നടന്നിട്ടുണ്ട്. തെലുങ്കാനയില് ഒരു കുടിയേറ്റ തൊഴിലാളി കുടുംബത്തിലെ9പേരെ കിണറ്റില് മരിച്ച നിലയില് കണ്ടെത്തിയിരുന്നു ചണച്ചാക്ക് നിര്‍മ്മാണ കമ്പനിയിലെ തൊഴിലാളിയുടെ കുടുംബമാണ് മരിച്ചത്. പശ്ചിമ ബംഗാള് സ്വദേശികളായിരുന്നു ഇവര്. ലോക് ഡൗണിനെത്തുടര്‍ന്ന് കഴിഞ്ഞ രണ്ട് മാസമായി ഇവര്‍ക്ക് തൊഴിലുണ്ടായിരുന്നില്ല. അതിനാല് തന്നെ ആത്മഹത്യയാണെന്നാണ് പോലീസിന്റെ നിഗമനം.\nഉത്തര്‍പ്രദേശ്, ബിഹാര്, ഒഡീഷ, പശ്ചിമ ബംഗാള് എന്നീ സംസ്ഥാനങ്ങളില് നിന്നുള്ളവരാണ് കുടിയേറ്റക്കാരില് ഭൂരിപക്ഷവും. ലോക് ഡൗണിന് ശേഷം സ്വന്തം നാട്ടിലേക്കുള്ള തൊഴിലാളികളുടെ കൂട്ടപലായനത്തിന് എല്ലാവരും കാഴ്ചക്കാരായി. വാഹനഹങ്ങള് ലഭിക്കാതെ നടക്കാന് ശ്രമിച്ച പലരും വഴിയില് കുഴഞ്ഞു വീണ് മരിച്ചു. മരിച്ചവരെ കുറിച്ചോ അവരുടെ എണ്ണത്തെക്കുറിച്ചോ ഇപ്പോഴും വ്യക്തതയില്ല.


ക്രിക്കറ്റില് പുതിയ പരീക്ഷണം; പന്തുകൊണ്ട് ബാറ്റ്‌സ്മാന് വീണാല് പകരക്കാരനെ ഇറക്കാം • ഇ വാർത്ത | evartha\nevartha Desk July 18, 2019, 12:17 pm July 18, 2019\nപരിക്കേറ്റ് കളിക്കളം വിടേണ്ടി വരുന്ന താരത്തിന് പകരം മറ്റൊരു കളിക്കാരനെ കളിപ്പിക്കാനുള്ള നിയമം നടപ്പാക്കാനൊരുങ്ങി ഐസിസി. വരുന്ന ആഷസ് പരമ്പരയിലാണ് ഈ സമ്പ്രദായം നടപ്പാക്കാന് ഐസിസി ആലോചിക്കുന്നത്. ആഷസ് പരമ്പര മുതല് ലോക ടെസ്റ്റ് ചാമ്പ്യന്‍ഷിപ്പില് ഉള്‍പ്പെടെ സേഫ്റ്റി പ്രോട്ടോക്കോള് നടപ്പിലാക്കാനാണ് ഐസിസി ലക്ഷ്യം വയ്ക്കുന്നതെന്നാണ് റിപ്പോര്‍ട്ട്.\n2014ല് തലയില് ബൗണ്‍സര് കൊണ്ട് ഫില് ഹ്യൂസിന് ജീവന് നഷ്ടപ്പെട്ടതിന് പിന്നാലെയാണ് കണ്‍കഷന് സബ്സ്റ്റിറ്റിയൂട്ട് സമ്പ്രദായം നടപ്പിലാക്കണം എന്ന ആവശ്യം ഉയര്‍ന്നത്. പരിക്ക് പറ്റി ഒരു കളിക്കാരന് കളിക്കാന് സാധിക്കാതെ വന്നാല്, ബൗള് ചെയ്യാനും, ബാറ്റ് ചെയ്യാനും സാധിക്കുന്ന വിധം കളിക്കാരനെ ടീമിലുള്‍പ്പെടുത്താന് സാധിക്കുന്നതാണ് കണ്‍കഷന് സബ്സ്റ്റിറ്റിയൂട്ട്.\n2017ല് രണ്ട് വര്‍ഷത്തേക്ക് പരീക്ഷണാടിസ്ഥാനത്തില് ഡൊമസ്റ്റിക് ക്രിക്കറ്റില് ഐസിസി കണ്‍കഷന് സബ്സ്റ്റിറ്റിയൂട്ട് രീതി ഏര്‍പ്പെടുത്തിയിരുന്നു. കളിക്കിടെ ശാരീരികമായി നേരിടേണ്ടി വരുന്ന അപ്രതീക്ഷിത ആഘാതങ്ങളെ കൈകാര്യം ചെയ്യാന് കൂടുതല് നടപടികള് ഉണ്ടാവണം വാദങ്ങള് ഉയര്‍ന്നതോടെയാണ് ഐസിസിയുടെ നീക്കം. ടീം മെഡിക്കല് പ്രതിനിധിയായി എല്ലാ ടീമും ഒരാളെ നിര്‍ദേശിക്കണം. കളിക്കിടയില് മാച്ച് ഡേ ഡോക്ടറുടെ സേവനമുണ്ടാവും.


കാളിമുത്തു തമിഴ്നാട് സ്പീക്കര് | Kalimuthu elected TN speaker - Malayalam Oneindia\nകാളിമുത്തു തമിഴ്നാട് സ്പീക്കര്\nചെന്നൈ: തമിഴ്നാട് സ്പീക്കറായി എഐഡിഎംകെയുടെ കെ. കാളിമുത്തു മെയ് 24 വ്യാഴാഴ്ച സ്ഥാനമേറ്റു. എഐഡിഎംകെയുടെ തന്നെ എ. അരുണാചലമാണ് ഡെപ്യൂട്ടി സ്പീക്കര്.\nവ്യാഴാഴ്ച സഭ ചേര്‍ന്ന ഉടനെ പ്രൊടെം സ്പീക്കര് എം.എ. ലത്തീഫാണ് പുതിയ തീരുമാനം സഭയെ അറിയിച്ചത്. കാളിമുത്തുവിന്റെയും അരുണാചലത്തിന്റെയും തിരഞ്ഞെടുപ്പ് ഏകകണ്ഠമായിരുന്നുവെന്നും ലത്തീഫ് അറിയിച്ചു. പ്രതിപക്ഷം ഇവര്‍ക്കെതിരെ സ്ഥാനാര്‍ത്ഥികളെ നിര്‍ത്തിയിരുന്നില്ല.\nധനമന്ത്രിയും സഭാനേതാവുമായ സി. പൊന്നയ്യനും പ്രതിപക്ഷ നേതാവ് കെ. അമ്പഴകനും ചേര്‍ന്ന് കാളിമുത്തുവിനെ സ്പീക്കറുടെ ചേംബറിലേക്ക് ആനയിച്ചു.


വീടുകൾക്ക് ഭീഷണിയായി മൂവാറ്റുപുഴയാറിൻറെ തീരം ഇടിഞ്ഞു വീഴുന്നു | Kottayam | Nattuvartha\nവീടുകൾക്ക് ഭീഷണിയായി മൂവാറ്റുപുഴയാറിൻറെ തീരം ഇടിഞ്ഞു വീഴുന്നു\nസ്വന്തം ലേഖകൻ August 24, 2018 11:57 AM IST\nവൈക്കം തലയോലപറമ്പില് ഇരുപതിലേറെ വീടുകള്‍ക്ക് ഭീഷണിയായി മൂവാറ്റുപുഴയാറിന്റെ തീരം ഇടിഞ്ഞ് താഴുന്നു. ഒറ്റ ദിവസം മൂന്ന് മീറ്ററിലേറെയാണ് കര പുഴയിലേക്ക് ഇടിഞ്ഞത്. നാട്ടുകാരുടെ ആശങ്ക വര്‍ധിപ്പിച്ച് പ്രദേശത്ത് ഭൂമിയില് വിള്ളലും കണ്ടെത്തി.\nതലയോലപ്പറമ്പ് പഞ്ചായത്തിലെ ഒന്നാം വാര്‍ഡിലാണ് മൂവാറ്റുപുഴയാറിന്റെ തീരം ഇടിഞ്ഞ് താഴുന്നത്. കോലേഴം ഭാഗത്തെ കൊട്ടാരത്തില് പറമ്പില് ഹംസയുടെ വീട് മുതല് പാലാംകടവ് പാലം വരെയുള്ള പ്രദേശത്താണ് മണ്ണിടിച്ചില് ഭീഷണി. രണ്ട് വീടുകള് ഏത് നിമിഷവും പുഴയെടുക്കുന്ന അവസ്ഥയിലാണ്. പ്രളയജലം ഇറങ്ങിയതിന് പിന്നാലെ തീരം ഇടിഞ്ഞ് തുടങ്ങി. വ്യാഴാഴ്ച മൂന്ന് മീറ്ററിലേറെ കര പുഴ കവര്‍ന്നു. പവിത്രത്തില് സുരേഷ് ബാബു, ഹംസ എന്നിവരുടെ വീടാണ് അപകടാവസ്ഥയിലുള്ളത്. ശാരീരിക അവശതയുളള മകനോടൊപ്പമാണ് ഹംസയുടെ താമസം.\nമരങ്ങളും കിണറുകളുമടക്കം പുഴയിലേക്ക് ഇടിഞ്ഞുകഴിഞ്ഞു. ഇതോടൊപ്പമാണ് പ്രദേശത്ത് ഭൂമി വിണ്ടുകീറിയത്. 50 മീറ്റര് നീളത്തില് സംരക്ഷണ ഭിത്തി നിര്‍മിക്കാന് തീരുമാനിച്ചെങ്കിലും നടപായില്ല. നിര്‍മ്മാണത്തിലിരിക്കുന്ന വീടുകളും ഇതോടെ മണ്ണിടിച്ചില് ഭീഷണിയിലാണ്. തീരത്തോട് ചേര്‍ന്ന് ഇരുപതിലേറെ വീടുകളാണ് നിലവിലുള്ളത്. വീട്ടുകാരെ മാറ്റിപാര്‍പ്പിക്കാനോ പ്രശ്‌നത്തിന് പരിഹാരം കാണാനോ ഇതുവരെ നടപടിയുണ്ടായിട്ടില്ല.\nവിദ്യാർഥികൾക്ക് കഞ്ചാവ് വിൽപ്പന; രണ്ടുപേർ പിടിയിൽ\nകാത്തിരിപ്പു കേന്ദ്രങ്ങളില്ലാതെ കടത്തുകടവുകൾ\nകുമ്മിൾ പഞ്ചായത്തിന് ഐഎസ്ഒ അംഗീകാരം


വെള്ളനാടന് ഡയറി: അപൂര്‍വസഹോദരങ്ങള്\nഓര്‍ക്കുമ്പോള് എന്‍റെ കാലുകള് ഇപ്പോഴും വിറക്കുന്നുണ്ട്, രണ്ടുകാലുകളും കൂട്ടിക്കെട്ടിയത് പോലെ മുറുകെ പിടിച്ചിരിക്കുന്ന ആ വിറയാര്‍ന്ന കൈകള്‍ക്കുള്ളില് ഇരുന്ന്. കാലുകളില് വീണു കരയുന്ന മാരിയപ്പനെ, ആ വയസനെ, ഞാനെങ്ങനെ ആശ്വസിപ്പിക്കും. ആരെങ്കിലും ഓടി വന്നു എന്നെ ഒന്ന് രക്ഷപ്പെടുത്തിയിരുന്നെങ്കില് എന്ന് ഞാന് ചിന്തിക്കാതിരുന്നില്ല. ഐ.സി.യു.വിന്‍റെ വാതിലിനടുത്ത് സഹതാപം കൊണ്ട് ഏതോ നേഴ്സ് കൊണ്ടുകൊടുത്ത കസേരയില് അയാള് വിഷണ്ണനായി കുമ്പിട്ടിരിക്കുമ്പോഴായിരുന്നു ഞാനാ വാതില് തുറന്ന് പുറത്ത് വന്നത്. എന്നെ കണ്ടതും അയാള് കാല്‍ക്കലേക്ക് പതിക്കുകയായിരുന്നു. സെക്യൂരിറ്റി ഓടി വന്ന്, അയാളെ എഴുന്നേല്‍പിച്ചു വീണ്ടും കസേരയില് കൊണ്ടിരുത്തി. പോകാന് ധൃതി ഉണ്ടായിട്ടും അല്‍പനേരം ഞാനയാളുടെ വലംകൈ കരഗതമാക്കി നിശബ്ദനായി നിന്നു. പിന്നൊന്നും മിണ്ടാതെ ആ വരാന്തയുടെ അങ്ങേ അറ്റത്തേക്ക് വേഗം നടന്നു.\nരണ്ടുകൊല്ലം മുമ്പ് ഓഗസ്റ്റ് മാസം മുപ്പതാം തീയതി വൈകുന്നേരം ആറുമണിയോടടുപ്പിച്ചാണ് ദാസിനെയും കൊണ്ട് അത്രതന്നെ പ്രായം തോന്നിക്കുന്ന രണ്ടു വയസന്മാര് കാഷ്വാല്‍റ്റിയില് എത്തുന്നത്. കൊയമ്പത്തൂരിലെ ഒരു പ്രശസ്ത ആശുപത്രിയില് നിന്ന് നേരെ വരികയാണ്. ദാസിനു തലച്ചോറിന്‍റെ വലതുഭാഗത്ത് രക്തം കട്ടപിടിച്ചു ശരീരത്തിന്‍റെ ഇടതുവശം തളര്‍ന്നു പോയിരുന്നു. അമിതമായിട്ടുണ്ടായ രക്തക്കട്ട കോയമ്പത്തൂരിലെ ആശുപത്രിയില് തന്നെ ശസ്ത്രക്രിയ ചെയ്ത് നീക്കിയിരുന്നു. വലതുകപാലപകുതി മുറിച്ചുമാറ്റിയിരുന്നതിനാല് തലയുടെ ആകെയുള്ള ആകൃതി ആപ്പിള് കമ്പനിയുടെ ലോഗോ പോലിരുന്നു. ബോധമുണ്ട്. എന്നാല് പറയുന്നത് മനസിലാക്കാനോ പ്രതികരിക്കാനോ സാധിക്കില്ല. തുടര് ചികിത്സയ്ക്ക് നമ്മുടെ ആശുപത്രിയില് കൊണ്ടുവന്നതാണ്.\nദാസിനു പ്രായം എഴുപത്. കൂടെയുള്ളത് ഒന്ന് ചേട്ടന്, കുമരേശന്. മറ്റേത് അനിയന് മാരിയപ്പന്. മധുരയ്ക്കടുത്ത് ഏതോ ഒരുള്‍പ്രദേശമാണ് സ്വദേശം. മൂന്നുപേരും അവിവാഹിതര്. കുമാരേശന് സര്‍ക്കാര് നല്‍കുന്ന ചെറിയ പെന്‍ഷന് തുക കൊണ്ടാണ് മൂന്ന് സഹോദരങ്ങളും കഴിഞ്ഞു വന്നത്. അടുത്ത ബന്ധുക്കള് ആരുംതന്നെ ഇല്ല. അങ്ങനെ പരസ്പരം താങ്ങായി ജീവിതരഥമുന്തിത്തള്ളി നീങ്ങുമ്പോഴാണ് ദാസിന് പ്രഷര് അധികമായി തലച്ചോറില് രക്തസ്രാവം ഉണ്ടായത്.\nവന്ന ദിവസം ആദ്യം കണ്ടതും,നമ്മുടെ ഡിപ്പാര്‍ട്ട്മെന്റില് തന്നെ അഡ്മിറ്റ് ആക്കിയതും, പിന്നീടുള്ള കുറച്ച് ദിവസങ്ങളില് സ്ഥിരമായി റൌണ്ട്സിന് കാണുന്നതും എന്നെയായതിനാല് കൂടെയുള്ള രണ്ടുപേര്‍ക്കും എന്നോടൊരു അടുപ്പം കൂടുതലുണ്ടായി. വളരെ താണ സാമൂഹിക സാമ്പത്തിക ചുറ്റുപാടുകളില് നിന്നാണ് വരുന്നതെന്ന് അറിയാമായിരുന്നതിനാല് അവര്‍ക്ക് മനസിലാകുന്ന വിധം മലയാളവും എന്നാലാകുന്ന തമിഴും ചേര്‍ത്തു കാര്യങ്ങള് പറഞ്ഞു മനസിലാക്കാന് ശ്രമിച്ചിരുന്നു. അതും അവരോടു എന്നെ കൂടുതല് അടുപ്പിച്ചുവെന്നാണ് കരുതുന്നത്. ആശുപത്രിയ്ക്കകത്തോ പുറത്ത് റോഡിലോ അങ്ങനെ എവിടെ വച്ച് കണ്ടാലും അവരാ സ്നേഹവും ബഹുമാനവും തന്നിരുന്നു.\nകൃത്യമായ ചികിത്സയും പരിചരണവും കൊണ്ട് ദാസിന്‍റെ ആരോഗ്യനില മെച്ചപ്പെടാന് തുടങ്ങി. കൂടെയുള്ളവരെ തിരിച്ചറിയാനും പറയുന്നത് അനുസരിക്കാനുമൊക്കെ സാധിക്കുന്നുണ്ട്. പക്ഷെ തലച്ചോറിലുണ്ടായ ക്ഷതം വലുതായതിനാല് കൈകാലുകളുടെ ബലക്ഷയം പഴയതുപോലെ മെച്ചപ്പെട്ടുവന്നില്ല. എങ്കിലും ദാസിനും ഞങ്ങളെ ഒക്കെ മനസിലാകുന്നുണ്ടായിരുന്നു. ചെറുതായി സംസാരിക്കാനുമൊക്കെ സാധിക്കുന്നുണ്ടായിരുന്നു. നമ്മുടെ പരിചരണം കൂടാതെ, ആ രണ്ടു സഹോദരങ്ങളും ദാസിനെ ശുശ്രൂഷിക്കുന്നത്, സഹോദരസ്നേഹത്തിന്‍റെ അപൂര്‍വമായ മാതൃകയായിരുന്നു. ഒരാള് ഭക്ഷണം വാരിക്കൊടുക്കുമ്പോള്, മറ്റെയാള് തോര്‍ത്തുകൊണ്ട് ചിറിയില് പറ്റിയ വറ്റുകള് തുടച്ചുകൊടുക്കും. ഒരാള് കൈകഴുകിക്കുമ്പോള് മറ്റെയാള് വായ കഴുകിയിട്ട് തുപ്പാനുള്ള പാത്രവും പിടിച്ചു നില്‍ക്കുന്നുണ്ടാകും. എന്നിട്ടിരുവരും ചേര്‍ന്ന് ദാസിനു ടിവി കണ്ടുകൊണ്ട് ചാരി ഇരിക്കത്തക്കവിധം കട്ടില് ശരിപ്പെടുത്തും.\nസാധാരണയായി എത്ര സീരിയസ്സായിട്ടുള്ള രോഗമാണെങ്കിലും ഒരു രോഗിയും മൂന്നോ നാലോ, പരമാവധി ആറുമാസത്തില് കൂടുതല് ആശുപത്രികളില് കിടക്കാറില്ല. എന്നാല് ദാസിനും സഹോദരങ്ങള്‍ക്കും ആശുപത്രി വിട്ടു വീട്ടില് പോകുന്നതിന് യാതൊരു താല്‍പര്യവും ഉണ്ടായിരുന്നില്ല. അവരുടെ സാമ്പത്തികസ്ഥിതിയും ദാസിനു പരമാവധി ഉണ്ടാകാന് സാധ്യതയുള്ള രോഗമുക്തിയും ബോധ്യമുള്ളതിനാല് നമ്മള് പലവട്ടം പറഞ്ഞതുമാണ്, ഇനി ഇതേ പരിചരണം വീട്ടില് കൊടുത്താല് മതിയെന്ന്. പക്ഷെ അവര് ചെവി കൊണ്ടില്ല. മാത്രമല്ല നാട്ടില് ആകെയുണ്ടായിരുന്ന കൊച്ചുവീടും ദാസിന്‍റെ ചികിത്സക്കായി വില്‍ക്കുകയും ചെയ്തു!!\nനെഞ്ചിലൂറുന്ന കഫം ചുമച്ചു തുപ്പാനുള്ള ശേഷിയില്ലാത്തതിനാല് ഇടയ്ക്കിടയ്ക്ക് ന്യുമോണിയ വരാറുണ്ടായിരുന്നു. ചിലപ്പോഴൊക്കെ ഐ.സി.യു.വിലേക്കും മാറ്റേണ്ടി വരാറുണ്ടായിരുന്നു. അപ്പോഴൊക്കെയും ഭക്ഷണം പോലും കഴിക്കാതെ കുമരേശനും മാരിയപ്പനും ഐ.സി.യു.വിനു മുന്നില് പ്രതീക്ഷയും സങ്കടവും ഒരേ അളവില് കുടിച്ചിറക്കി നിശബ്ദരായി ഇരിക്കുമായിരുന്നു. വിലയേറിയതെന്തിനോ കാവലിരിക്കുന്നത് പോലെ.\n2012 ആഗസ്റ്റ് മുപ്പതിനാണ് ദാസ് നമ്മുടെ ആശുപത്രിയില് എത്തുന്നത്. ഒന്നും രണ്ടുമല്ല, ഇരുപ്പത്തിരണ്ടു മാസം അവര് മൂന്നുപേരും നമ്മുടെ സ്വന്തം വീടിലെ അംഗങ്ങളെപ്പോലെ എങ്ങും പോകാതെ അവിടെ ഉണ്ടായിരുന്നു. രണ്ടുമാസം മുമ്പുവരെ. ദാസ് ഒരുപാട് മെച്ചപ്പെട്ടിരുന്നു അപ്പോള്.\nഏതെങ്കിലും രോഗിയുടെ നില പെട്ടന്ന് വഷളാകുമ്പോള് എല്ലാവിഭാഗം ഡോക്ടര്‍മാരെയും മറ്റു സ്റ്റാഫിനെയും വേഗം വിവരം അറിയിക്കാനുള്ള സംവിധാനമാണ് 'കോഡ് ബ്ലു'. ഒരു ദിവസം ഞാന് ഓപിയിലെ തിരക്കില് ഇരിക്കുമ്പോഴാണ് കോഡ് ബ്ലു വിളിക്കുന്നത് കേട്ടത്. നല്ല തിരക്കായതിനാല് പോകാന് സാധിച്ചില്ല. വിളിച്ചു ചോദിച്ചു, ഏതു രോഗിക്കാണ്, എന്താണ് പ്രശ്നമെന്ന്. ഒരാള് പെട്ടന്ന് ഹൃദയസ്തംഭനം വന്നു വീണതാണെന്നും, മറ്റു ഡോക്ടര്‍മാര് എല്ലാം ഉണ്ടെന്നും മറുപടി കിട്ടി. ആരാണെന്നു മനസിലായില്ലെങ്കിലും നമ്മുടെ കീഴിലുള്ള രോഗിയല്ല എന്ന് ഉറപ്പായി. ഞാന് ഓപിയിലെ ജോലി തുടര്‍ന്നു. കുറച്ചുനേരം കഴിഞ്ഞപ്പോഴാണ് അവിടുന്ന് ഒരു വിളിവരുന്നത്.\n"സര്, നമ്മുടെ ദാസിന്‍റെ കൂടെയുണ്ടായിരുന്ന ഒരു ബൈസ്റ്റാന്‍ഡര് കാര്‍ഡിയാക് അറെസ്റ്റ് വന്നു കൊളാപ്സ് ചെയ്തു സര്.. ഇപ്പൊ വെന്റിലേറ്ററില് ഐ.സി.യു.വിലേക്ക് മാറ്റി സര്.."\nഞാനാകെ ഞെട്ടി. ആരാണ്, കുമരേശനോ മാരിയപ്പനോ? പുതിയ സ്റ്റാഫ് ഒരാളായിരുന്നു വിളിച്ചത്.\n"പേരറിയില്ല സര്.. താടിയുള്ള ആളാണ്.."\nഎനിക്ക് ഓപിയില് ഇരുപ്പുറച്ചില്ല. സീനിയര് ഡോക്ടറോട് ഞാനുടനെ വരാമെന്ന് പറഞ്ഞു വേഗം ഐ.സി.യു.വിലേക്ക് ചെന്നു. പുറത്ത് വാതിലിനരികില് ഒരു കസേരയില് കുനിഞ്ഞിരിക്കുകയായിരുന്നു മാരിയപ്പന്. ഞാന് അകത്തേക്ക് കയറുമ്പോള് അയാള് എന്നെ കണ്ടില്ല. നമ്മുടെ എല്ലാ പ്രയത്നങ്ങളും മരുന്നിന്‍റെ മാന്ത്രികക്കൂടും ഭേദിച്ച്, മാരിയപ്പന്‍റെ പ്രാര്‍ത്ഥനകളും നിഷ്പ്രഭമാക്കി കുമരേശന് പോയിക്കഴിഞ്ഞിരുന്നു അപ്പോള്. കുറച്ചുനേരം ചൂടുമാറാത്ത ആ നിര്‍ജീവശരീരത്തിനടുത്ത് നിന്നശേഷം ഞാന് പുറത്തിറങ്ങി. ഒന്ന് നോക്കിയതേ ഉള്ളു, ഒന്ന് കണ്ടതേ ഉള്ളു, മാരിയപ്പന് നിലവിളിച്ചുകൊണ്ട് എന്‍റെ കാല്‍ക്കലേക്ക് വീഴുകയായിരുന്നു.\n"എപ്പടിയാവത് കാപ്പാത്തുങ്കോ സര്.. യേ അണ്ണനെ കാപ്പാത്തുങ്കോ സര്.."\nഅയാള് ഇരുകൈകളും കൊണ്ടെന്‍റെ കാലുകള് കൂട്ടിപ്പിടിച്ചിരുന്നു. എന്തുപറയണം എന്നറിയാതെ ഞാന് വല്ലാതെ കുഴഞ്ഞു. അപ്പോഴേക്കും ഒരു സെക്യൂരിറ്റി ഓടി വന്നു അയാളെ പിടിച്ചുമാറ്റി. അയാള് കുറച്ചുനേരം കൂടി കരഞ്ഞു.ഞാന് നിശബ്ദനായി ആ കൈകള് പിടിച്ചു നിന്നു. പിന്നെ ഒന്നും പറയാതെ, എങ്ങോട്ടെന്നില്ലാതെ ഞാനാ നീണ്ടുനിവര്‍ന്ന ഇടനാഴിയിലൂടെ വേഗം നടന്നു. ആശുപത്രിയില് നിന്നും വിവരം അറിയിച്ചതനുസരിച്ച് അകന്നബന്ധത്തിലുള്ള ഒരു പയ്യന് വന്നിരുന്നു. അന്ന് രാത്രിയില് കുമരേശന്‍റെ ശരീരത്തോടൊപ്പം ജീവനുള്ള രണ്ടു ശരീരങ്ങള് കൂടി ആ ആംബുലന്‍സില് കയറി തെക്ക് ദിക്കിലേക്ക് പോയി, ദീര്‍ഘനാളത്തെ ആ കുടുംബജീവിതത്തിന്‍റെ ഓര്‍മ്മകള് 428 ആം നമ്പര് മുറിയിലും, നമ്മുടെ മനസുകളിലും ബാക്കി വച്ച്. അവരുടെ അവസ്ഥ നന്നായി അറിയുമായിരുന്നതിനാല് അതുവരെയുള്ള ബില്ല് ആശുപത്രി അധികൃതര് വേണ്ടാന്ന് വച്ചു.\nഅപൂര്‍വസഹോദരങ്ങള്.. ജീവിതമെന്ന മരണക്കിണറില് പരസ്പരസ്നേഹവും, കരുതലും അച്ചുതണ്ടാക്കി കറങ്ങിക്കൊണ്ടിരുന്ന മൂന്നുപേര്. വിധിയുടെ ഗുരുത്വാകര്‍ഷണബലപരീക്ഷണത്തില് ആ അച്ചുതണ്ടിന്‍റെ കാമ്പ് തന്നെ നിലംപൊത്തി. സ്വന്തമായി വീടോ, പരിചരിക്കാന് ആളുകളോ ഇല്ലാതെ ദാസും മാരിയപ്പനും പിന്നെത്ര നാള് ആ ബലപരീക്ഷയില് പിടിച്ചു നില്‍ക്കുമെന്നറിയില്ല. എന്‍റെ മനസ് പറയുന്നു, അവര് ഇതിനകം തന്നെ തോറ്റുപോയിട്ടുണ്ടാകും. കാരണം അവര് അത്രയധികം നിഷ്കളങ്കരായിരുന്നു.\nLabels: അനുഭവം, അപൂര്‍വസഹോദരങ്ങള്, ഓര്‍മ്മകള്\nUnknown 11 September 2014 at 13:17\nബന്ധങ്ങള് കുമിളകളായുള്ള ഈ ലോകത്ത് അപൂര്‍വ്വങ്ങളില് അപൂര്‍വ്വം ഈ സാഹോദര്യ ബന്ധം ..എല്ലാറ്റിനും മീതെ വാക്കുകളാല് വരച്ചിട്ട ഗദ്ഗദ ചിത്രം ...നല്ല ആഖ്യാനം ..നന്ദി ഡോക്ടര് ..!\nkeraladasanunni 11 September 2014 at 13:24\nവല്ലാത്ത അനുഭവം. ആ സഹോദരന്മാര്‍ക്ക് കൂടുതല് പ്രയാസങ്ങള് ഉണ്ടാവാതിരുന്നാല്\nSathees Makkoth 11 September 2014 at 19:20\nവിധി,ദൗർഭാഗ്യം എന്നൊക്കെ പറയാം നമ്മുക്ക് ആശ്വസിക്കാനായ്...അല്ലേ?\nUnknown 11 September 2014 at 20:02\nഅപൂർവങ്ങളിൽ അപൂർവമായ ബന്ധം....ഇപ്പോഴും ഇതുപോലെ എത്ര പേർ ഇവിടെ ഉണ്ടാകും..സഹോദരസ്നേഹത്തിന്റെ മഹത്വം വിളിച്ചോതുന്ന വരികൾ...എന്ന് സഹോദരനെ വകവരുതിയിട്ടു എങ്ങനെ സൊത്ത് തട്ടിയെടുക്കാം എന്ന് കൂലങ്കഷലമായി ചിന്തിക്കുന്നവരെയെ കാണാൻ കഴിയു..നല്ല വരികൾ, ആശംസകൾ...----പെരുമാതുറ ഔറങ്ങസീബ് - http://seebus.blogspot.com\npradeep nandanam 11 September 2014 at 20:47\nഅറിയുന്തോറും അതിശയിപ്പിക്കുന്ന ജീവിതങ്ങൾ ..\nSangeeth K 11 September 2014 at 21:07\nപട്ടേപ്പാടം റാംജി 11 September 2014 at 21:50\nസുധീര്‍ദാസ് 11 September 2014 at 23:11\nഹൃദയസ്പര്‍ശിയായ ഒരു അനുഭവകുറിപ്പ്.\najith 12 September 2014 at 00:25\nജീവനും മരണവും തമ്മിലുള്ള പകിടകളികള്‍ക്കിടയില് കാണുന്ന തീവ്രമായ അനുഭവങ്ങള് ഡോക്ടര്‍മാരെപ്പോലെ അടുത്തറിയുന്നവര് വേറേ അധികം കാണാനിടയില്ല. അവര് അത് സത്യസന്ധമായ ഭാഷയില് എഴുതുമ്പോള് കരളുരുകുന്ന വായനയാണ് ഉണ്ടാവുക. ഇതുപോലെ.\n© Mubi 12 September 2014 at 05:38\nഒന്നും എഴുതാന് വയ്യല്ലോ.... :(\nസുനിതാ കല്യാണി 12 September 2014 at 11:35\nvakkukal illa ezhuthan..karanam kandathu jeevithamayathu kondu ..\nPradeep Kumar 14 September 2014 at 19:36\nഎന്തു പറയണമെന്ന് അറിയില്ല ഡോക്ടർ\nആ പാവങ്ങളോട് ബില്ല് വേണ്ടെന്നുവെച്ച ആശുപത്രി അധികൃതരുടെ പ്രവർത്തി മാതൃകാപരം......\nറോസാപ്പൂക്കള് 14 September 2014 at 21:57\nഎത്ര സ്നേഹമുള്ള കൂടപ്പിറപ്പുകള്. ഡോക്ടറെപ്പോലെ ബാക്കിയുള്ള ആ രണ്ടു പേരുടെ സ്ഥിതിയോര്‍ത്ത് എന്റെയും മനസ്സ് വ്യാകുലപ്പെടുന്നു\nCv Thankappan 16 September 2014 at 19:24\nസഹോദരബന്ധത്തിന്‍റെ കുളിര്‍മ്മയുള്ള കാഴ്ച!\nആതുരസേവനത്തിന്‍റെ മഹത്വം ഉള്‍ക്കൊള്ളുംവിധം പ്രവര്‍ത്തിക്കുന്ന ആശുപത്രി!!\nഡോക്ടര്‍ക്കും,ആശുപത്രി അധികൃതര്‍ക്കും ആശംസകള്\nNidheesh Varma Raja U2October 2014 at 08:46\nഒരു നൊമ്പരം മാത്രം\nJoselet Joseph2October 2014 at 15:16\nമറ്റുള്ളവരുടെ വേദന കാണാന് ഹൃദയമുള്ള ഡോക്ടറും പ്രതിഭാധനനായ എഴുത്തുകാരനും ഒരാളില്...\nഈ കുറിപ്പ് ഇതുവരെയുള്ളതില് വേറിട്ടുനില്‍ക്കുന്നു. ഡോ: ഗംഗാധരനുവേണ്ടി കെ.എസ് അനിയന് എഴുതിയതുപോലെ ഡോ:മനോജ് സ്വയം അത് ചെയ്യുക.\nMuralee Mukundan , ബിലാത്തിപട്ടണം 8 January 2015 at 17:11\nദാസും,മാരിയപ്പനും മനദ്ദിൽ നിന്നും മാഞ്ഞ്\nപോകാതെ ഇനി കുറച്ചുനാൾ നൊമ്പരമുണ്ടാക്കി കൊണ്ടിരിക്കും ..\nMuralee Mukundan , ബിലാത്തിപട്ടണം 8 January 2015 at 17:15\nഇന്നത്തെ പുത്തൻ തലമുറയ്ക്കൊക്കെ\nഅന്യമായ നൊസ്റ്റാൾജിജ ഉണർത്തുന്ന തുമ്പിതുള്ളലുകളും\nമറ്റും ഓർമ്മകളായി ഓടിയെത്തിരിക്കുകയാണ് ഇവിടെ കേട്ടൊ ഡോക്ട്ടർ\nമിനി പി സി 24 March 2015 at 13:22\nമനസ്സിനെ വല്ലാതെ ഉലച്ചു .\nഅഷ്ക്കർഅലി കരിമ്പ 23 July 2015 at 15:56\nമൺമറയുന്ന "സാഹോദര്യത്തിൻ്റെ" ജീവനുള്ള സഹോദരന്മാർ....\nബഷീർ 31 October 2015 at 15:40\nകുഞ്ഞുറുമ്പ് 12 May 2016 at 14:39\nBELCY THOMAS 15 May 2016 at 23:23\nഎല്ലാമുണ്ടായിട്ടും നിനക്കു ഞാനുണ്ട് എന്നൊരു വാക്കിന്റെ ബലത്തിൽ പോലും അടയാളപ്പേടാത്ത ബന്ധങ്ങൾക്കിടയിൽ അവർ ഗ്രഹങ്ങളും ഉപഗ്രഹങ്ങളുമായി ഒരു പ്രപഞ്ചമായിരുന്നിരിക്കണം\nBELCY THOMAS 15 May 2016 at 23:24


Cinema News Updates: ജയരാജിന്റെ 'നായിക'യില് ജയറാം നായകന്\nജയരാജിന്റെ 'നായിക'യില് ജയറാം നായകന്\n'ദി ട്രെയിന്' റിലീസ് ചെയ്തതിന് പിന്നാലെ ജയരാജ് പുതിയ ചിത്രത്തിന്റെ ജോലികളിലേക്ക് കടന്നു. ദീദി ദാമോദരന്റെ തിരക്കഥയില് ഒരുക്കുന്ന 'നായിക'യുടെ ചിത്രീകരണം ആലപ്പുഴയില് പുരോഗമിക്കുന്നു. ജയറാം, ശാരദ, പത്മപ്രിയ, മംമ്ത തുടങ്ങിയവരാണ് പ്രധാന താരങ്ങള്. മകയിരം ക്രിയേഷന്‍സിന്റെ ബാനറില് തോമസ് ബഞ്ചമിനാണ് ചിത്രം നിര്‍മ്മിക്കുന്നത്.\n'സീനിയേഴ്‌സ്' പൂര്‍ത്തിയാക്കി ഒരു മാസത്തെ കുടുംബസമേതമുള്ള വിദേശപര്യടനവും പൂര്‍ത്തിയാക്കിയാണ് ജയറാം ഈ പുതിയ ചിത്രത്തിലഭിനയിക്കുവാന് എത്തിയത്.\nകണ്മണിയെ കണ്ടുവോ നീ...\nകവിളിണ തഴുകിയോ നീ...\nമലയാളികള് നെഞ്ചോടുചേര്‍ത്തുപിടിച്ച ഹിറ്റ് മേക്കര് ശശികുമാറിന്റെ 'പിക്‌നിക്' എന്ന ചിത്രത്തിലെ പ്രശസ്തമായ ഗാനം. നായികയില് ഉള്‍പ്പെടുത്തിയിരിക്കുന്നു. ഈ ഗാനരംഗത്തിന്റെ ചിത്രീകരണത്തോടെയാണ് മൂന്നാറില് ചിത്രത്തിന്റെ ചിത്രീകരണമാരംഭിച്ചത്.\nബാനര്-മകീര്യം ക്രിയേഷന്‍സ്, നിര്‍മാണം-തോമസ് ബെഞ്ചമിന്, സംവിധാനം-ജയരാജ്, കഥ, തിരക്കഥ, സംഭാഷണം-ദീദി ദാമോദരന്, ഛായാഗ്രഹണം-സീനു മുരിക്കുമ്പുഴ, കലാസംവിധാനം-സുജിത് രാഘവ്, നൃത്തസംവിധാനം-സെല്‍വി, സംഗീതം-എം.കെ. അര്‍ജുനന്, ഗാനരചന- ശ്രീകുമാരന്‍തമ്പി, വസ്ത്രാലങ്കാരം-ഷീബാ രോഹന്, ചമയം- ബിജുഭാസ്‌കര്, പ്രൊഡക്ഷന് കണ്‍ട്രോളര്-മഹേഷ് കവടിയാര്.\nPosted by MATHEWS (Tinsmonmathew) at 9:51 PM\nLabels: cinema news updates, filim news updates, filimnewsupdates, Film News, jayaraj, jayaram, kasthuri manakkunnallo katte, malayalam movie nayika, malayalam movie seniors


Explained | കോവിഡ് വാക്സിനേഷൻ; കോവിൻ പോർട്ടലിൽ എങ്ങനെ രജിസ്റ്റർ ചെയ്യാം?\nതിരുവനന്തപുരം: രാജ്യത്തെ രണ്ടാം ഘട്ട വാക്സിനേഷന്റെ ഭാഗമായി സംസ്ഥാനത്തും 60 വയസ് കഴിഞ്ഞവര്‍ക്കുള്ള കോവിഡ് വാക്സീനേഷന് ഇന്ന് മുതല് ആരംഭിക്കും. 60 വയസിന് മുകളില് പ്രായമുള്ളവര്‍ക്കും 45 നും 59 നും ഇടയില് പ്രായമുള്ള മറ്റ് രോഗബാധിതര്‍ക്കുമാണ് വാക്സിനേഷൻ. കേന്ദ്ര ആരോഗ്യമന്ത്രാലയത്തിന്റെ മാര്‍ഗനിര്‍ദേശമനുസരിച്ച് സര്‍ക്കാര് ആശുപത്രികളിലും തിരഞ്ഞെടുത്ത സ്വകാര്യ ആശുപത്രികളിലും വാക്‌സിനെടുക്കാന് സൗകര്യമുണ്ടാകും. സര്‍ക്കാര് ആശുപത്രികളില് വാക്‌സിനേഷന് സൗജന്യമാണ്. പൊതുജനങ്ങള്‍ക്ക് നേരിട്ട് രജിസ്റ്റര് ചെയ്യാം.\n60 വയസ്സിനു മുകളിലുള്ളവർക്കും 45–59 പ്രായപരിധിയിലുള്ള ഗുരുതര രോഗബാധിതർക്കും കോവിഡ് വാക്സിനേഷനുള്ള റജിസ്ട്രേഷൻ തിങ്കളാഴ്ച രാവിലെ ആരംഭിച്ചു. കോവിൻ (https://www.cowin.gov.in, https://selfregistration.cowin.gov.in/register) പോർട്ടൽ വഴിയും ആരോഗ്യസേതു ആപ് വഴിയും റജിസ്റ്റർ ചെയ്യാം.\nരജിസ്ട്രേഷൻ സമയത്ത് ഫോട്ടോ തിരിച്ചറിയൽ കാർഡിലുള്ള അടിസ്ഥാന വിവരങ്ങൾ നൽകണം. ഒടിപി (വൺ ടൈം പാസ്‌വേഡ്) പരിശോധനയുമുണ്ട്.\nവാക്സിനേഷൻ കേന്ദ്രങ്ങളുടെ പട്ടികയും ഒഴിവുള്ള സമയവും കാണാം. സർക്കാർ ആശുപത്രികളിൽ വാക്സിനേഷൻ സൗജന്യമാണ്.\nസംസ്ഥാനത്തെ 395 സ്വകാര്യ ആശുപത്രികളിലും 250 രൂപ നിരക്കിൽ വാക്‌സീനെടുക്കാൻ സൗകര്യമുണ്ട്.Cowin App ലഭ്യമായ സമയം നോക്കി സൗകര്യപ്രദമായ ഏതു കേന്ദ്രത്തിലും ബുക്ക് ചെയ്യാം.\nറജിസ്റ്റർ ചെയ്തവർക്കായി അക്കൗണ്ട് ഉണ്ടാകും. ഒരു മൊബൈൽ നമ്പർ ഉപയോഗിച്ചു4പേരെ റജിസ്റ്റർ ചെയ്യാം. ഓരോരുത്തരുടെയും ഐഡി കാർഡ് നമ്പർ വ്യത്യസ്തമായിരിക്കണം.\nകുത്തിവയ്പ് എടുക്കുന്നതു വരെ റജിസ്ട്രേഷൻ, അപ്പോയിന്റ്മെന്റ് കാര്യങ്ങളിൽ തിരുത്തൽ വരുത്താനും സൗകര്യമുണ്ട്. റജിസ്ട്രേഷൻ പൂർത്തിയായാൽ ഡൗൺലോഡ് ചെയ്യാവുന്ന ടോക്കൺ ലഭിക്കും.\nമൊബൈലിൽ എസ്എംഎസും ലഭിക്കും. ആദ്യ ഡോസ് ബുക്ക് ചെയ്യുമ്പോൾ തന്നെ രണ്ടാം ഡോസിനുള്ള തീയതിയും ലഭിക്കും.\nഫോട്ടോ പതിപ്പിച്ച തിരിച്ചറിയൽ കാർഡ് വിവരങ്ങൾ നൽകിയാൽ വാക്സിന് വേണ്ടി രജിസ്റ്റർ ചെയ്യാനാകും


പാവങ്ങളുടെ ആഞ്ജലീന ജോളിയെന്ന് പരിഹാസം; മറുപടിയുമായി ഇഷ ഗുപ്ത | esha gupta angelina jolie| esha gupta new series| esha gupta new parents| esha gupta instagram\nഇഷയുടെ മിക്ക ചിത്രങ്ങള്‍ക്കും കീഴെ 'പാവങ്ങളുടെ ആഞ്ജലീന ജോളി എന്ന കമന്റുകള് വരാറുണ്ട്.\nഇഷ ഗുപ്ത, ആഞ്ജലീന ജോളി\nഹോളിവുഡ് സുന്ദരി ആഞ്ജലീന ജോളിയുമായി താരതമ്യപ്പെടുത്തുന്നത് കേള്‍ക്കാന് ഇഷ്ടമില്ലാത്തവരുണ്ടാകില്ല. എന്നാല് അതിലല്‍പം പരിഹാസച്ചുവ കടന്നാലോ? ഇഷ്ടമാകില്ലെന്നു മാത്രമല്ല വിഷമവും തോന്നും. അത്തരത്തിലുള്ള വിളികള് കേട്ടുമടുത്ത് ഒടുവില് മറുപടിയുമായി എത്തിയിരിക്കുകയാണ് ബിടൗണ് താരം ഇഷ ഗുപ്ത.\nഇഷയുടെ മിക്ക ചിത്രങ്ങള്‍ക്കും കീഴെ 'പാവങ്ങളുടെ ആഞ്ജലീന ജോളി എന്ന കമന്റുകള് വരാറുണ്ട്. ഇപ്പോള് ഇതാദ്യമായി ഇത്തരം കമന്റുകളോടുള്ള മറുപടി പറയുകയാണ് താരം. ബോളിവുഡ് ലൈഫിന് നല്‍കിയ അഭിമുഖത്തിലാണ് ഇഷ മനസ്സു തുറന്നത്.\n''ആഞ്ജലീന ഏറ്റവും സുന്ദരിയായ സ്ത്രീകളിലൊരാളാണ്. എന്നാല് ആളുകള് ഇത്തരത്തില് ട്രോള് ചെയ്യാന് ഇഷ്ടപ്പെടുന്നതാണ് എന്നെ അലോസരപ്പെടുത്തിയിരുന്നത്. ഇപ്പോള് അവ കുറഞ്ഞിട്ടുണ്ട്. എന്തായാലും അവരെന്നെ അങ്ങനെ വിളിക്കുമ്പോള് ഞാന് തിരിച്ചു പറയും അതെ പക്ഷേ നിങ്ങള് നിങ്ങളെ തന്നെയാണല്ലോ പാവങ്ങള് എന്നു വിളിക്കുന്നത് എന്ന്. ആഞ്ജലീനയെപ്പോലെയുണ്ടെന്ന് ഞാനായിട്ട് എവിടെയും പറഞ്ഞിട്ടില്ല, ഞാന് എങ്ങനെയുണ്ടെങ്കിലും അതിന് കാരണം അച്ഛനും അമ്മയുമാണ്.\nചിലപ്പോഴൊക്കെ ആളുകള് ആഞ്ജലീനയെപ്പോലെയുണ്ടെന്നു പറയുന്നത് താന് സമ്മതിച്ചുകൊടുക്കാറുണ്ടെന്നും ഇഷ പറയുന്നു. തനിക്കെപ്പോഴും അമ്മയെപ്പോലെയാണെന്നാണ് തോന്നിയിട്ടുള്ളത്. എന്നാല് തന്റെയും ആഞ്ജലീനയുടെയും ചേര്‍ത്തുവച്ചുള്ള ചിത്രങ്ങള് കാണിക്കുമ്പോള് സാമ്യമുണ്ടാകാം എന്നൊക്കെ പറയാറുണ്ടെന്നും ഇഷ.\nContent Highlights: Esha Gupta on being called poor man’s Angelina Jolie\nമറ്റേര്‍ണിറ്റി ഫോട്ടോഷൂട്ടുകള് ഇപ്പോള് പതിവാണ്. എന്നാല് മറ്റേര്‍ണിറ്റി ..


Sun Sep 19 2021 01:47:04 GMT+0530 (India Standard Time)\nഓണ്‍ലൈനായാണ് അപേക്ഷിക്കേണ്ടത്. കാറ്റഗറി 1 ,2പരീക്ഷകള് ജനുവരി 27നും കാറ്റഗറി3,4പരീക്ഷകള് ഫെബ്രുവരി രണ്ടിനും നടക്കും.\nJSR25 Dec 2018 3:09 PM GMT\nലോവര് െ്രെപമറി വിഭാഗം, അപ്പര് െ്രെപമറി വിഭാഗം, ഹൈസ്‌കൂള് വിഭാഗം, സ്‌പെഷ്യല് വിഭാഗം (ഭാഷാ യുപിതലം വരെ/സ്‌പെഷ്യല് വിഷയങ്ങള് ഹൈസ്‌കൂള് തലം വരെ) എന്നിവയിലെ അധ്യാപക യോഗ്യതാ പരീക്ഷയായ കെ ടെറ്റിന് ഇപ്പോള് അപേക്ഷിക്കാം. ഓണ്‍ലൈനായാണ് അപേക്ഷിക്കേണ്ടത്. കാറ്റഗറി 1 ,2പരീക്ഷകള് ജനുവരി 27നും കാറ്റഗറി3,4പരീക്ഷകള് ഫെബ്രുവരി രണ്ടിനും നടക്കും.\nഒന്നിലധികം കാറ്റഗറികള്‍ക്ക് അപേക്ഷിക്കുന്നവര് ഓരോ വിഭാഗത്തിനും 500 രൂപവീതവും എസ്‌സി/എസ്ടി/പിഎച്ച്/ബ്ലൈന്‍ഡ് വിഭാഗത്തിലുള്ളവര് 250 രൂപ വീതവും അടയ്ക്കണം. വിശദ വിവരങ്ങള്‍ക്ക് www.keralapareekshabhavan.in, ktet.kerala.gov.in. ഒന്നോ അതിലധികമോ കാറ്റഗറികളില് ഒരുമിച്ച് ഒരു പ്രാവശ്യം മാത്രമേ അപേക്ഷിക്കാന് കഴിയുകയുള്ളൂ. അപേക്ഷ സമര്‍പ്പിച്ച് ഫീസ് അടച്ചാല് പിന്നീട് തിരുത്തലുകള് സാധ്യമല്ല. അവസാന തിയ്യതി: ജനുവരി 2. പ്രിന്റ് എടുക്കുന്നതിനുള്ള അവസാന തീയതി ജനുവരി 3. അഡ്മിറ്റ് കാര്‍ഡ് ജനുവരി 17 മുതല് ഡൗണ്‍ലോഡ് ചെയ്യാം.\nktet teachers education education


സെന്‍കുമാറിന്റെ നിയമനം: വ്യക്തത ആവശ്യപ്പെട്ട് സര്‍ക്കാര് സുപ്രിംകോടതിയില് ഹര്‍ജി നല്‍കി -Senkumar matter: Govt. filed clarification petition in SC\nപൊലീസ് ആക്ട് പ്രകാരം പൊലീസ് മേധാവിയായാണോ പുനർനിയമനം നൽകേണ്ടതെന്നതിൽ വ്യക്തത വരുത്തണമെന്ന് സർക്കാർ ആവശ്യപ്പെട്ടിട്ടുണ്ട്\nന്യൂഡൽഹി: ടിപി സെൻകുമാറിനെ സംസ്ഥാന പൊലീസ് മേധാവിയായി പുനർനിയമിക്കണമെന്ന വിധിയിൽ വ്യക്തത വരുത്തണമെന്ന് ആവശ്യപ്പെട്ട് സർക്കാർ സുപ്രീംകോടതിയിൽ ഹർജി നൽകി. സംസ്ഥാന പൊലീസ് മേധാവിയായല്ല സെന്‍കുമാറിനെ നിയമിച്ചതെന്നും പൊലീസ് വകുപ്പിന്റെ തലവനായാണ് നിയമിച്ചതെന്നും സര്‍ക്കാര് ഹര്‍ജിയില് വ്യക്തമാക്കുന്നു.\nഅതിനാൽ പൊലീസ് ആക്ട് പ്രകാരം പൊലീസ് മേധാവിയായാണോ പുനർനിയമനം നൽകേണ്ടതെന്നതിൽ വ്യക്തത വരുത്തണമെന്ന് സർക്കാർ ആവശ്യപ്പെട്ടിട്ടുണ്ട്. കഴിഞ്ഞ 24 നാണ് ടിപി സെൻകുമാറിന് അനുകൂലമായി കോടതി വിധി വന്നത്. ഇതിന് മുൻപ് കേന്ദ്ര അഡ്മിനിസ്ട്രേറ്റീവ് ട്രൈബ്യൂണലിലും പിന്നീട് ഹൈക്കോടതിയിലും ടിപി സെൻകുമാർ കേസ് തോറ്റിരുന്നു. യുഡിഎഫ് സർക്കാർ 2015 മെയ് 22 ന് ഡിജിപി ആയി നിയമിച്ച സെൻകുമാറിനെ ഇടത് സർക്കാർ അധികാരത്തിലേറി 2016 മെയ് 27 ന് സ്ഥാനത്ത് നിന്ന് നീക്കിയിരുന്നു. ഇനി ദിവസങ്ങൾ മാത്രമാണ് സെൻകുമാറിന്റെ സർവ്വീസ് കാലാവധി ശേഷിക്കുന്നത്.\nകിർഗിസ്ഥാൻ സൈന്യത്തിലെ ഉന്നത ഉദ്യോഗസ്ഥനായി നിയമിച്ചുവെന്ന മലയാളിയുടെ അവകാശവാദം വ്യാജമെന്ന് കിർഗിസ്ഥാൻ സർക്കാർ


പ്രമുഖ ആക്ടിവിസ്റ്റ് സ്വാമി അഗ്നിവേശ് അന്തരിച്ചു | Madhyamam\nHomechevron_rightNewschevron_rightIndiachevron_rightപ്രമുഖ ആക്ടിവിസ്റ്റ് ...\ndate_range 11 Sep 2020 2:11 PM GMT\nപ്രമുഖ ആക്ടിവിസ്റ്റ് സ്വാമി അഗ്നിവേശ് അന്തരിച്ചു\nന്യൂഡല്‍ഹി: ആര്യസമാജം നേതാവും സാമൂഹിക പ്രവര്‍ത്തകനും ഹരിയാനയിലെ മുന് വിദ്യാഭ്യാസ മന്ത്രിയുമായ സ്വാമി അഗ്നിവേശ് അന്തരിച്ചു. 80 വയസ്സായിരുന്നു. കരൾരോഗത്തെ തുടർന്ന് ഡല്‍ഹിയിലെ സ്വകാര്യ ആശുപത്രിയിൽ ചികിത്സയിലായിരുന്നു. അനാരോഗ്യം മൂലം കരള്‍മാറ്റ ശസ്ത്രക്രിയ നടത്താൻ സാധിച്ചില്ല.\nരോഗം രൂക്ഷമായതിനെ തുടര്‍ന്ന് ചൊവ്വാഴ്ച മുതല് തീവ്ര പരിചരണ വിഭാഗത്തില് വെൻറിലേറ്ററിലായിരുന്നു. വെള്ളിയാഴ്ച വൈകീട്ട് 6.30ന് സ്ഥിതി വഷളാകുകയും ഹൃദയസ്തംഭനത്താല് മരിക്കുകയുമായിരുന്നുവെന്ന് ആശുപത്രി അറിയിച്ചു.\nആര്യസമാജത്തില്‍നിന്ന് വര്‍ഗീയ രാഷ്ട്രീയത്തിനെതിരെ ശക്തമായ നിലപാടെടുത്ത അഗ്നിവേശ് സംഘ്പരിവാറിെൻറ അപ്രീതിക്കും ആക്രമണത്തിനുമിരയായി.\n2018ല് ഝാര്‍ഖണ്ഡിലെ ആദിവാസികള്‍ക്കിടയിലുള്ള പ്രവര്‍ത്തനത്തിനിടയില് ബി.ജെ.പി, ആര്.എസ്.എസ് പ്രവര്‍ത്തകര് സ്വാമി അഗ്നിവേശിനെ ആക്രമിച്ചു. ആ ആക്രമണത്തിന് ശേഷമാണ് അഗ്നിവേശിെൻറ ആരോഗ്യസ്ഥിതി മോശമായത്.\nമുന് പ്രധാനമന്ത്രി എ.ബി. വാജ്പേയിക്ക് അന്ത്യോപചാരം അര്‍പ്പിക്കാന് ബി.ജെ.പി ആസ്ഥാനത്തേക്ക് വരുന്നതിനിടയിലും സംഘ് പരിവാര് പ്രവര്‍ത്തകർ അഗ്നിവേശിനെ ആക്രമിച്ചിരുന്നു.\nആന്ധ്രപ്രദേശിലെ ബ്രാഹ്മണ കുടുംബത്തില് ജനിച്ച സ്വാമി അഗ്നിവേശ് സന്യാസജീവിതത്തോടൊപ്പം സാമൂഹികപ്രവര്‍ത്തനവും തെരഞ്ഞെടുത്തു. 2014 വരെ ആര്യസമാജത്തിെൻറ ലോക കൗണ്‍സില് അംഗമായിരുന്നു.\n1977ല് ഹരിയാന നിയമസഭയിലേക്ക്് തെരഞ്ഞെടുക്കപ്പെട്ട സ്വാമി രണ്ട് വര്‍ഷം വിദ്യാഭ്യാസ മന്ത്രിയുമായി. കരാര് തൊഴിലാളികള്‍ക്ക് നേരെ വെടിവെപ്പു നടത്തിയ പൊലീസുകാര്‍ക്കെതിരെ നടപടിയെടുക്കാത്തതിെൻറ പേരില് മന്ത്രിസഭയില്‍നിന്ന് രാജിവെച്ചു.\nമതങ്ങള്‍ക്കിടയില് ആരോഗ്യകരമായ സംവാദത്തിനും മതസൗഹാര്‍ദത്തിന്നും പ്രവര്‍ത്തിച്ച സ്വാമി കശ്മീരികള്‍ക്കിടയിലും പ്രവര്‍ത്തിച്ചിട്ടുണ്ട്. മാവോവാദികളുമായുള്ള സംഭാഷണത്തിന് 2010ല് യു.പി.എ സര്‍ക്കാര് അഗ്നിവേശിനെയാണ് മധ്യസ്ഥനാക്കിയത്.\nപിന്നീട് അണ്ണാ ഹസാരെയുടെ നേതൃത്വത്തിലുള്ള അഴിമതിവിരുദ്ധ പ്രസ്ഥാനത്തിെൻറയും ഭാഗമായിരുന്നുവെങ്കിലും യു.പി.എ സര്‍ക്കാറിലെ മന്ത്രിയോട് അഗ്നിവേശ് സംസാരിച്ചുവെന്ന വിവാദമുയര്‍ന്നപ്പോള് ഹസാരെ സംഘവുമായി വഴിപിരിഞ്ഞു.


യുഎസിൽ കെട്ടിടം തകർന്ന് മരിച്ചവരുടെ എണ്ണം9ആയി; കാണാതായവർക്കുവേണ്ടി തിരച്ചിൽ തുടരുന്നു | Asian Metro News യുഎസിൽ കെട്ടിടം തകർന്ന് മരിച്ചവരുടെ എണ്ണം9ആയി; കാണാതായവർക്കുവേണ്ടി തിരച്ചിൽ തുടരുന്നു\nയുഎസിൽ കെട്ടിടം തകർന്ന് മരിച്ചവരുടെ എണ്ണം9ആയി; കാണാതായവർക്കുവേണ്ടി തിരച്ചിൽ തുടരുന്നു\nയുഎസ് സംസ്ഥാനമായ ഫ്ലോറിഡയിലെ മയാമി നഗരത്തിൽ 12 നില പാർപ്പിട സമുച്ചയം തകർന്നു കാണാതായ 150 പേർക്കായി തിരച്ചിൽ നാലാം ദിവസത്തിലേക്കു കടന്നു.9മരണം സ്ഥിരീകരിച്ചു. ടൺകണക്കിനു കോൺക്രീറ്റ് അവശിഷ്ടങ്ങളിലെ തിരച്ചിലിനു രക്ഷാപ്രവർത്തകരെ സഹായിക്കാൻ ഇസ്രയേലിൽനിന്നും മെക്സിക്കോയിൽനിന്നുമുള്ള വിദഗ്ധ സംഘങ്ങളും എത്തി.\nമയാമി നഗരത്തിൽ സർഫ്സൈഡിലെ ഷാംപ്ലെയ്ൻ ടവേഴ്സ് സൗത്ത് വ്യാഴാഴ്ച പുലർച്ചെ ഒന്നരയോടെയാണ് തകർന്നത്. 40 വർഷം പഴക്കമുള്ള കെട്ടിടം തകരാനുള്ള കാരണം വ്യക്തമല്ല. 130 ഫ്ലാറ്റുകളുള്ള സമുച്ചയത്തിൽ അറ്റകുറ്റപ്പണികൾ നടന്നുവരികയായിരുന്നു. വിവിധ രാജ്യങ്ങളിൽ നിന്നുള്ളവർ ഇവിടെ താമസിക്കുന്നുണ്ട്. അപകടം നടക്കുമ്പോൾ ആകെ എത്രപേർ കെട്ടിടത്തിൽ ഉണ്ടായിരുന്നുവെന്നു വ്യക്തമല്ല.\nകെട്ടിടത്തിന്റെ അവശേഷിച്ച ഭാഗങ്ങളിലുള്ളവരെ ഒഴിപ്പിച്ചു. ടൺകണക്കിനു കോൺക്രീറ്റ് അവശിഷ്ടങ്ങൾക്കടിയിൽ പലരും ജീവനോടെ ശേഷിക്കുന്നുവെന്ന പ്രതീക്ഷയിൽ ശ്രദ്ധാപൂർവമാണു രക്ഷാപ്രവർത്തനം തുടരുന്നത്. ഇടയ്ക്കു പെയ്യുന്ന മഴ രക്ഷാപ്രവർത്തനം ദുഷ്കരമാക്കി.\nഫസ്റ്റ് ബെൽ 2.0 ഡിജിറ്റൽ ക്ലാസുകളുടെ ട്രയൽ ഒരാഴ്ച നീട്ടി 0\nനീറ്റ്, ജെഇഇ പരീക്ഷകൾ നീട്ടിവെയ്ക്കണമെന്ന ആവശ്യം സുപ്രീംകോടതി തളളി 0